Тәрбиелеу-білім беру процесінің циклограммасы 

Мектепке дейінгі ұйым (білім беру ұйымының атауы) _ЖШС «Ердостық – 2017» «Болашақ»
 

 Топ: «Құлагер»  орта топ
 Балалардың жасы: 3жас
 Қандай кезеңге жасалды : 05.10 –  09.10.2026ж

Қазан – тәуелсіздік және отаншылдық айы
Дәйек сөз: «Туған жер – алтын бесік.»
Мақсаты: Балалардың туған жер, оның табиғаты мен өнімдері туралы түсініктерін кеңейту, туған елінің 
құндылықтарын бағалауға, табиғатын аялауға тәрбиелеу. 


	Күн тәртібінің үлгісі
	Дүйсенбі
	Сейсенбі
	Сәрсенбі
	Бейсенбі
	Жұма

	Балаларды қабылдау
	«Кеңес» (Дәулеткерей)
Күй күмбірі – баяу әуенді тыңдау арқылы баланың сабырлылыққа, зейінділікке тәрбиелеу.

	«Шалқыма» (халық күйі)
Күй күмбірі – әсем әуені арқылы баланың қиялын дамыту, ұлттық музыкаға сүйіспеншілік қалыптастыру.
	«Көңіл толқыны» (Секен Тұрысбек)
Күй күмбірі – баланың тыныш тыңдау мәдениетін қалыптастыру.
	«Қуаныш» (Дәулеткерей)
Күй күмбірі – көтеріңкі әуені арқылы баланың жағымды көңіл күйін қалыптастыру.
 

	«Балалық шақ» (Төлеген Мұхамеджанов)
Күй күмбірі – баланың балалық әлемін сезінуіне, мейірімділік пен қуаныш сезімдерін дамытуға ықпал ету.

	
	Демалыс күндері қалай өткенін сұрау арқылы баланың көңіл-күйін анықтау;
Киімін шешуге, аяқ киімін ауыстыруға көмектесу;
Жаңа аптаға қызығушылық ояту үшін қысқаша әңгіме жүргізу;
Психологпен бірге жылауық немесе ұялшақ балаларға қолдау көрсету.

	Баланың таңертеңгі көңіл-күйін сұрау («Бүгін қалай ояндың?»);
Ата-анасынан қысқаша ақпарат алу (денсаулығы, ұйқысы, тәбеті);
Баланың киімін дұрыс орналастыруға бағыт беру;
Топтағы кезекші балалармен амандастыру, ойынға қосу;
Эмоциялық бейімделуі қиын балаларға жеке назар аудару.
· 
	Баланың көңіл-күйін бақылау үшін сүйікті ісін немесе ойынын сұрау;
Өзін-өзі қызмет ету дағдыларын дамытуға жағдай жасау;
Достарымен қарым-қатынасқа тарту арқылы бейімделуін жеңілдету;
Психологпен бірге топтағы балалардың эмоциялық ахуалын қадағалау.

	Таңертеңгі көңіл-күйін сұрау, мейірімді сөздермен қарсы алу;
 Киімін шешу, аяқ киімін ауыстыру барысында дербестікке ынталандыру;
 Баланы шағын топтық ойындарға қатыстыру; Баланың өзін еркін ұстауына жағдай жасау;
Эмоциялық бейімделуі төмен балалармен жеке әңгімелесу.

	Апта бойғы жетістіктерін айтып, мақтау арқылы қабылдау;
 Киімін реттеп, гигиеналық дағдыларын еске салу;
Балаларды көңілді ойынға тарту, апта қорытындысын жасау;
Ата-анасына баланың жетістіктерін қысқаша жеткізу.
· 

	Ата-аналармен немесе баланың басқа заңды өкілдерімен әңгімелесу, кеңес беру
	«Өнегелі 15 минут» – ата-аналарға баланың әдептілік, мейірімділік, қамқорлық, жауапкершілік және 
тәртіп дағдыларын қалыптастыру бойынша кеңес беру.

	
	Таңертеңгі жылы сөз бен мейірім – баланың көңіл-күйіне қуат беретіні жайлы әңгімелесу.
 Кеңес: Баланы балабақшаға әкелгенде күлімдеп, жылы сөзбен шығарып салыңыз.
	 Тазалық – денсаулық кепілі, мәдени-гигиеналық дағдыларды бала күнде орындауы тиіс екендігі жайлы әңгімелесу.
 Кеңес: Үйде қол жуу, тіс тазалау, киімін ұқыпты ұстауды ескертіңіз.
	Әдептілік – ата-анадан басталатыны, бала үлкенді сыйлауды үлгі арқылы үйренетіні жайлы әңгімелесу.
Кеңес: «Рахмет», «өтінемін», «кешір» сөздерін жиі қолданыңыз.

	 Сөйлеу мәдениеті – отбасындағы әңгімеден қалыптасатыны жайлы әңгімелесу.
 Кеңес: Балаға ертегі оқып беріп, өз ойымен бөлісуге мүмкіндік жасаңыз.

	Отбасы – баланың алғашқы мектебі, құндылықтар отбасынан басталатыны жайлы әңгімелесу.
Кеңес: Демалыста балаңызбен бірге пайдалы іс жасаңыз, бірге уақыт өткізіңіз.


	Балалардың іс-әрекеті (ойын, танымдық, коммуникатив
тік, шығарма
шылық, экспериментал
дық, еңбек, қимыл, бейне
леу, дербес және басқалары)
	Үстел үсті ойыны: 
«Артық суретті тап»
Шарты:
Әр карточкада төрт сурет беріледі. Балалар олардың ішінен орманға немесе берілген топқа сәйкес келмейтін бір суретті тауып, арнайы фишкамен жабады.
Мысалы:
Аю – қоян – тиін – сиыр → артық сиыр.
Ағаш – гүл – саңырауқұлақ – кереует → артық кереует.
Жаңғақ – сәбіз – жидек – машина → артық машина.
Балалар кезекпен карточка таңдап, тапсырманы өздері орындайды.

	Үстел үсті ойыны: 
“Азығын тап”
Шарты:
Үстелге жануарлар мен әртүрлі азықтардың суреттері қойылады. Балалар жануарға сәйкес келетін азықты тауып, оның жанына орналастырады.
Мысалы:
 Тиін → жаңғақ
 Қоян → сәбіз
 Аю → бал, жидек
 Кірпі → саңырауқұлақ
Бірнеше тағамның арасынан дұрыс суретті баланың өзі таңдайды.

	Үстел үсті ойыны: 
Ойын шарты:
Балаға бір оқиғаға қатысты суреттер араластырып беріледі. Бала суреттерге қарап, олардың қайсысы бірінші, екінші, үшінші болғанын анықтап, ретімен орналастырады.
Мысалы:
 Дән → өскін → гүл
Жұмыртқа → балапан → тауық
Қолды сулау → сабындау → шаю → сүрту Жапырағы жасыл ағаш → сарғайған жапырақ → жапырақтың түсуі
Балалар дұрыс реттілікті құрастырып болған соң, келесі карточканы алып өздігінен жалғастырады.

	Үстел үсті ойыны: «Ненің үйі қайда?»
Шарты:
Балалар жануарлардың суреттерін алып, әр жануарға сәйкес мекенін табады және жұптайды.
Мысалы:
Тиін → ағаш қуысы
Қоян → ін
Аю → апан
Құс → ұя
Кірпі → бұта түбі
Балалар карточкаларды өздері таңдап, сәйкес суреттерді бірінің жанына бірін орналастырады.

	Үстел үсті ойыны: 
«Өз орнын тап»
Шарты:
Үстел үстіне орман, бақ, су, гүлзар бейнеленген үлкен карточкалар қойылады.
Балалар кішкентай суреттерді тиісті орнына орналастырады.
Мысалы:
 Ағаш → орманға
Қызғалдақ → гүлзарға
Алма ағашы → баққа
Балық → суға
 Тиін → орманға
Көбелек → гүлдерге
Балалар суреттерді өздері таңдап, қай жерге орналастыру керектігін анықтайды.


	Ертеңгілік жаттығу
	Қазан айының 1- аптасына арналған таңғы жаттығу кешені. 
	Қазан  айының 1- аптасына арналған таңғы жаттығу кешені. 
	Қазан  айының 2- аптасына арналған таңғы жаттығу кешені. 
	Қазан  айының 1- аптасына арналған таңғы жаттығу кешені. 
	Қазан  айының 1- аптасына арналған таңғы жаттығу кешені. 

	
	Салауатты өмір салты – таңғы жаттығулар арқылы балалардың қимыл белсенділігін арттыру, денсаулығын нығайту және дене жаттығуларын дұрыс орындауға дағдыландыру. Жаттығу кешені қосымша тіркелген

	Таңғы ас
	  Үнемді тұтыну – тағамды ысырап етпеуге, асты қадірлеуге, тамақтану әдебі мен қауіпсіздік ережелерін сақтауға дағдыландыру.


	
	Әңгіме: – Әрбір ас – еңбекпен келген несібе. Нанды жерге тастамаймыз, асты төкпей ішеміз.
Қауіпсіздік: – Асықпай шайнаймыз, ауыз толғанда сөйлемейміз.
	Әңгіме: – Асқа отырмас бұрын қолымызды таза жуамыз. Суды үнемді қолданамыз.
Қауіпсіздік: – Ыдысты абайлап ұстаймыз, сындырмаймыз.
	Әңгіме: – Ас үстінде ойнамаймыз, шуламаймыз. Әрбір ас – бағалы.
Қауіпсіздік: – Қасық пен шанышқыны дұрыс ұстаймыз.
	Әңгіме: – Артық ас алмаймыз, табақта қалдырмаймыз.
Қауіпсіздік: – Тамақтанып отырғанда орнымыздан тұрмаймыз.
	Әңгіме: – Ас ішкенде бір-бірімізге кедергі жасамаймыз. 
Қауіпсіздік: – Қасықты қатты салмаймыз.

	Ұйымдастырылған іс-әрекетті өткізуге дайындық (бұдан әрі – ҰІӘ)
	«Қамқор» жобасы
Ойын: «Жақсылық себеті»
Тәрбиеші: «Менің қолымда сиқырлы себет бар. Бұл себетке тек жақсы істер ғана салынады. Қане, сендер қандай жақсы іс істегендеріңді айтыңдар».
Балалар: «Мен анама көмектестім», «Мен ойыншығымды досыма бердім», «Мен кілем сыпырдым».
Мағынасы: балаларды қамқорлыққа, ізгі іске тәрбиелеу.
	«Шабыт» жобасы
Ойын: «Шығармашылық сурет»
Тәрбиеші: «Қане, көзімізді жұмып, қиялдайық. Әркім өз арманының суретін көз алдына елестетсін. Арманың не?»
Балалар: «Мен аспанға ұшқым келеді», «Мен суретші болғым келеді», «Мен әнші боламын».
Мағынасы: балаларды қиялдауға, арманына шабыттануға жетелеу.

	«Еңбегі адал жас өрен» жобасы
Ойын: «Кімге көмектесеміз?»
Тәрбиеші: «Әже ауыр зат көтеріп келеді. Сен не істейсің? Ана ыдыс жуып жатыр. Сен не істейсің? Досың ойыншық құлатты. Сен не істейсің?»
Балалар жауап береді: «Көмектесемін», «Жинап беремін», «Суға саламын».
 Мағынасы: адал еңбек пен көмектің маңызын түсіндіру.

	«Смарт бала» жобасы
Ойын: «Ойлан – тап!»
Тәрбиеші: «Мен сендерге сұрақ қоямын, сендер тез ойлап жауап беріңдер:
– Аспанда не бар?
– Жерде не өседі?
– Адамға білім беретін не?»
Балалар: «Күн», «Гүл», «Кітап» деп жауап береді.
Мағынасы: ойлау қабілетін дамыту, жылдам жауап беруге үйрету.

	«Қамқор» жобасы
Ойын: «Жылу сыйлайық»
Тәрбиеші: «Әрқайсымыздың жүрегімізде мейірім бар. Кәне, жүрегімізді қолымызға салып, қасымыздағы досымызға сыйлайық».
Балалар қолдарын қасындағы балаға созып:
– «Мейірім саған барсын!» – дейді.
Мағынасы: қамқорлық, достық қарым-қатынасқа тәрбиелеу.


	Кестеге сәйкес ҰІӘ


	«Таза Қазақстан» тұжырымдамасы аясында – балалардың экологиялық мәдениетін қалыптастыру, табиғи өнімдерді зерттеу
арқылы олардың қасиеттерін танып-білуге, бақылау, тәжірибе жасау және қорытынды шығару дағдыларын дамытуға баулу.

	
	«Жемістер мен көкөністердің құпиясы»
Қызығушылықты ояту. «Сурет көрмесі»
Балалар таныс тағамның суретін таңдап, атын атайды.
— Сен қандай тағам таңдадың?
— Тағам адамға не үшін қажет?
— Тағам бізге өсуге, ойнауға, күш жинауға көмектеседі.
Тосын сәт. «Дәрігердің кеңесі»
Топқа дәрігер келеді.
— Сәлеметсіңдер ме, балалар! Жемістер мен көкөністерді танып жатыр екенсіңдер. Оларды жемес бұрын не істейміз?
— Қолымызды, жемістер мен көкөністерді жуамыз.
— Дұрыс! Бүгін сендермен бірге олардың құпиясын зерттеймін.
Ой дамыту. «Ғажайып қалта»
Балалар қалтадағы жеміс-көкөніс муляждарын сипап танып, түсін, пішінін сипаттайды.
«Бұл — алма. Ол қызыл, домалақ».
«Бұл — сәбіз. Ол қызғылт сары, ұзынша».
Ой қозғау
Жемістер мен көкөністердің ішінде не бар? Өсімдікке жарық қажет пе?
— Болжамдарымызды тексеріп көрейік!
Екі топқа бөлу
Балалар алма мен сәбіз суреттерінің бөліктерін құрастырып, «Жемістер» және «Көкөністер» топтарына бөлінеді.
Зерттеу алаңы. «Кішкентай ғалымдар»
Өнімдерді тәрбиеші алдын ала жуып, кесіп дайындайды. Балалар құралдарды кезекпен пайдаланып, бір-біріне көмектеседі.
1-топ — «Жемістер». №1 тәжірибе: «Тұқым қайда жасырынған?»
Балалар кесілген алма, алмұрт пен қиярдың тұқымдарын үлкейткіш әйнекпен қарайды.
— Тұқымдар қай жерде орналасқан?
— Түсі мен көлемі бірдей ме?
Балалар салыстырып, байқағандарын айтады.
Қорытынды: қарастырған өнімдердің ішінде тұқым бар. Олардың пішіні мен көлемі әртүрлі. Қолайлы жағдайда тұқымнан жаңа өсімдік өседі.
Шығармашылық жұмыс. «Жеміс себеті». Құрастыру және жапсыру
Әр бала дайын бөліктерден қағаз себет құрастырып, оған жемістердің бейнелерін жапсырады. Жұмысын бір сөйлеммен таныстырады.
2-топ — «Көкөністер». 
№2 тәжірибе: «Пиязға жарық қажет пе?»
Тәрбиеші алдын ала бірдей жағдайда, бірақ бірін жарықта, екіншісін қараңғыда өсірген екі пиязды көрсетеді.
— Қай пияздың жапырағы жасыл?
— Қайсысы бозғылт?
Қорытынды: пияздың жапырағы жасыл болып өсуі үшін жарық қажет.
Балалар бозғылт пиязды жарық жерге қояды. Өзгерісін келесі күндері бақылайды.
Шығармашылық жұмыс. «Бақшадағы көкөністер». Мүсіндеу
Әр бала ермексаздан сәбіз немесе қызанақ мүсіндеп, түсі мен пішінін айтады.
Сергіту сәті
Ал, балалар, тұрайық,
Алақанды ұрайық.
Оңға, солға иіліп,
Бойымызды жазайық.
Қорытынды. «Дәрігерге айтып берейік»
Балалар екінші топтың үстеліне барып, жұмыстарын қарайды. Әр топ өз жаңалығын түсіндіреді.
Тұқымдарды қайдан таптық? Пиязға жарық не үшін қажет? Досыңа қалай көмектестің?
Дәрігер:
— Жарайсыңдар! Сендер зерттеп, салыстырып, байқағандарыңды айтып бердіңдер. Рақмет!
Балалар дәрігермен қоштасып, жұмыс орындарын жинайды, қолдарын жуады.

Дене тәрбиесі
Кіріспе бөлім
Амандасу. Бір қатарға сапқа тұру. Шеңбер бойымен жүру.
«Бүгін ауылға әжемізге қонаққа барамыз» атты қимылды саяхат.
Негізгі бөлім
Жалпы дамыту жаттығулары
1. «Тауықтар қанатын қағады» – 4–5 рет.
Б.қ.: аяқ сәл алшақ, қол төменде. Қолды екі жаққа көтеріп, төмен түсіру. 
2. «Қаздар қиқулайды» – 4–5 рет.
Б.қ.: аяқ иық енінде, қол белде. Алға иіліп, бастапқы қалыпқа келу. 
3. «Марғаулар керіледі» – 4–5 рет.
Б.қ.: төрттағандап тұру. Арқаны доғаша иіп, қайта жазу. 
4. «Құлыншақтар секіреді» – 4–5 рет.
Б.қ.: аяқ бірге, қол белде. Бір орында қос аяқпен секіру. 
Тыныс алу жаттығуы: Мұрынмен дем алып, ауызбен баяу дем шығару.
Негізгі қимыл-қозғалыс жаттығулары
1. «Бау-бақшамен жүреміз» – ені 20 см, ұзындығы 3 м ирек жолмен жүру. 
2. «Қарбыз жинаймыз» – 1,5 м арақашықтықтан допты екі қолмен домалату. 
Қимылды ойын «Тауық пен балапандар»
Балалар «балапандар» болып алаңда жүреді. Тауықтың «ко-ко-ко» белгісі бойынша жиналып, «үлкен құстан» қашып, үйшіктеріне кіреді.
Қорытынды
Баяу жүру, тыныс алуды қалпына келтіру. Балаларды мадақтау.
Начало формы
Дене тәрбиесі
І. Кіріспе бөлім (2-3 мин)
· Сапқа тұру: Бірінің артынан бірі паровоз болып тұру, денені тік ұстау.
· Жүру және жүгіру: Шеңбер бойымен кәдімгі жүріс, қолды жоғары созып аяқтың ұшымен жүру және жеңіл жүгіру.
· Құралдар: Балаларға 2 жалаушадан үлестіру.
ІІ. Негізгі бөлім (10-12 мин)
Жалпы дамытушылық жаттығулар (жалаушамен):
1. «Желбірейді жалау»: Аяқ иық көлемінде, жалауша жоғарыда. Оңға-солға иілу (4–5 рет).
2. «Әткеншек»: Аяқ алшақ, жалауша төменде. Қолды артқа-алға сермеу (4–5 рет).
3. «Кім жылдам»: Аяқ алшақ. Белгі бойынша жалаушаны жерге қою және тез алу (4–5 рет).
4. «Жұлдызша»: Аяқ бірге. Секіріп қол-аяқты жанға созу, қайта жиналу (4–5 р)
5. «Көңілді жалауша»: Маршпен жүру (4 рет), орнында секіру (5 рет).
Негізгі қимыл-қозғалыс:
· Текшелердің (заттардың) арасымен аяқтың ұшымен иректеп жүру.
· Кішкентай допты кезекпен оң және сол қолмен себетке лақтыру (қашықтық 1 м).
Қимылды ойын: «Ақ қоян»
· Балалар қоян болып секіреді, «Қасқыр келді!» дегенде өз үйшіктеріне тығылады.
ІІІ. Қорытынды бөлім (2-3 мин)
· Жинау: Шеңбермен асықпай жүру, жалаушаларды себетке салу.
· Тыныс алу «Үйшік»: Қолды жоғары көтеріп терең дем алу, қолды түсіріп дем шығару (2-3 рет).
· Мадақтау: Балаларды еркін жүргізіп, мақтап, залдан шығару.

Конец формы

	«Дәрумендер құпиясы»
Қызығушылықты ояту. «Ғажайып сөмке»
Тәрбиеші сөмкеден алма, алмұрт, апельсин, лимон шығарады.
— Бұларды бір сөзбен қалай атаймыз?
— Жемістердің түсі, пішіні, көлемі бірдей ме?
Балалар жемістерді қарап, салыстырады:
«Алма домалақ, ал алмұрт сопақша».
«Апельсин қызғылт сары, лимон сары».
Ой дамыту. «Денсаулық үшін не қажет?»
— Деніміз сау болуы үшін не істейміз?
Балалардың жауаптары тыңдалады.
— Қимылдаймыз, таза ауада серуендейміз, жеткілікті ұйықтаймыз, тазалық сақтаймыз. Әртүрлі тағам жеп, жемістер мен көкөністерді күнделікті асқа қосамыз. Олардың құрамында ағзамызға қажет дәрумендер бар. 
Дидактикалық ойын: «Қызыл, сары, жасыл»
АКТ арқылы тағам суреттері көрсетіледі. Балалар тиісті карточканы көтеріп, таңдауын түсіндіреді:
Жасыл: күнделікті асқа қосатын тағамдар — көкөністер, жемістер, ботқа.
Сары: аз мөлшерде, сирек тұтынатын тағамдар — кәмпит, торт, тәтті сусын.
Қызыл: жеуге болмайтын жағдайлар — көгерген нан, бұзылған жеміс.
Екі топқа бөлу. «Жемісті құрастыр»
Балалар алма мен апельсин суреттерінің бөліктерін сәйкестендіріп, «Алмалар», «Апельсиндер» топтарына бөлінеді.
Ойын және шығармашылық жұмыс: «Дүкенге барамыз»
— Өздеріңді аспаз деп елестетіңдер. Дастарқанға қандай өнімдер таңдайсыңдар?
«Алмалар» тобы — құрастыру.
Әр бала дайын қағаз бөліктерінен шағын себет құрастырып, ішіне таңдаған өнімдерінің карточкаларын орналастырады.
«Апельсиндер» тобы — жапсыру.
Әр бала қағаз табаққа жемістердің дайын бейнелерін жапсырады.
Балалар жұмыстары туралы айтады:
«Мен себетке алма мен сәбіз салдым».
«Мен табаққа алмұрт пен апельсин жапсырдым».
Құралдарын бөлісіп, бір-біріне көмектеседі.
Ой қозғау. «Жемістен не жасалады?»
— Алмадан не жасауға болады?
— Өріктен ше?
Сөздік ойын: «Тағамның атын ата»
 Алмадан жасалған тосап  алма тосабы.
Өріктен жасалған компот өрік компоты.
 Апельсиннен алынған шырын апельсин шырыны.
Енді жемістердің басқа да қасиеттерін зерттейік!
Зерттеу алаңы. «Кішкентай зерттеушілер»
Балалар зерттеу үстелдеріне келеді.
— Алдымен болжам айтамыз, содан кейін тексереміз. Құралдарды кезекпен қолданамыз. Тәжірибедегі су мен шайды ішпейміз.
№1 тәжірибе. «Апельсин бата ма?»
Тәрбиеші қабығы бар және қабығы аршылған екі апельсинді көрсетеді.
 Суға салсақ, қайсысы қалқып тұрады деп ойлайсыңдар?
Балалар болжамдарын айтады. Апельсиндерді кезекпен мөлдір су ыдысына салып, нәтижесін бақылайды.
— Қайсысы су бетінде қалды? Қайсысы төмен түсті?
Әдетте қабығы бар апельсин қалқып, аршылғаны батады. Балалар өздері байқаған нәтижені айтады.
№2 тәжірибе. «Қабықтың құпиясы»
Балалар апельсин қабығын суға салып, бақылайды. Қалған құрғақ қабықтың ішкі ақ бөлігін үлкейткіш әйнекпен қарайды.
— Қабық су бетінде қалды ма? Ішкі бөлігі қандай?
Қорытынды: апельсин қабығында ауа бар ұсақ қуыстар болады. Олар апельсиннің суда қалқуына көмектеседі. Қабығын аршығанда осы көмекші қабат алынады.
Шығармашылық жұмыс. «Көргенімді бейнелеймін». Сурет салу
Балалар дайын су ыдысының сұлбасына бақылаған нәтижесін салады: су бетінде қалған апельсинді жоғарыға, батқанын төменге орналастырады. Апельсиндерді бояп, суретін жұбына түсіндіреді.
№3 тәжірибе. «Сиқырлы лимон»
Тәрбиеші алдын ала дайындалған, суыған қара шайды екі мөлдір стақанға бірдей мөлшерде құяды. Біреуіне лимон шырынын қосып, араластырады.
— Екі стақандағы шайдың түсі бірдей ме? Қайсысы өзгерді?
Қорытынды: лимон шырыны қосылған шайдың түсі ашықтау болды. Лимондағы қышқыл шайдың түсіне әсер етті.
Шығармашылық жұмыс. «Сары лимон». Мүсіндеу
Әр бала сары ермексазды домалақтап, сопақтайды, екі ұшын сәл сүйірлеп лимон мүсіндейді.
«Мен лимон жасадым. Оның түсі сары, пішіні сопақша», — деп таныстырады.
Қорытынды. «Қандай құпия аштық?»
— Апельсиннің қалқуына не көмектесті?
— Лимон шырыны шайды қалай өзгертті?
— Бүгін досыңа қалай көмектестің?

Қазақ тілі
Психологиялық сәт.
Күлім қағып қолымды,
«Бір, екі, үш» деп соғайын.
Қарап тұрған көршіме,
Қолымды мен бұлғайын.
Сұрақ-жауап. — Қандай жемістерді білесің? — Сүйікті жемісің қандай? — Жеміс қайда өседі?
Тосын сәт. Топқа Бақташы ата келеді, себетінде алма, өрік, шие, қара өрік бар.
Өлеңмен жұмыс. Педагог Р. Қунақованың «Жемістер жыры» өлеңін мәнерлеп оқиды, балалар жол-жолымен қайталайды.
Сұрақтар ілмегі. — Өлеңде қандай жемістер айтылды? — Алма қандай түсті? — Өрік қандай дәмді?
Дыбыстық жаттығу. қ дыбысы: қарақат, қауын, қарбыз. Дыбысты созып айту.
Дидактикалық ойын: «Себетке сал». Шарты: бала жемісті алып, атын айтып себетке салады.
Дидактикалық ойын: «Дәмін тап». Шарты: көзін жауып, дәмі бойынша жемісті атау.
Сергіту сәті.
Бақшада алма піседі,
Өрік сары түседі.
Қолымызды созамыз,
Жемістерді жинаймыз.
Жеке жұмыс: жеміс атауларын буындап айту (ал-ма, ө-рік).
Қорытынды. 
— Қандай жемістерді атадық? Өлеңді кім айтып береді?
Рефлексия: «Алма ағашы» әдісі. Әр бала алма пішінін ағашқа іледі.
	Тақырыбы: «Күзгі бақтағы кішкентай көмекшілер»
Қызығушылықты ояту. «Бақта не өзгерген?»
АКТ арқылы күзгі бақтың суреті көрсетіледі.
— Балалар, ағашта нелер өсіп тұр?
— Алмалардың түсі қандай?
— Жерде нелер жатыр?
— Күз келді. Бақта жемістер пісті. Жапырақтар сарғайып, жерге түсе бастады. Бүгін бақтағы кішкентай көмекшілер боламыз!
Балалар баққа бара жатқандай жай жүріп, ағаш бейнелерінің жанына келеді.
Ой дамыту. «Аянның көмегі» әңгімесі
Аян атасымен күзгі баққа келді. Атасы алма мен алмұрт жинап жүр екен.
— Мен де көмектесемін! — деді Аян.
Ол алманы себетке лақтырып жіберді.
— Алманы ақырын сал, балам. Соғылса, езіліп қалады, — деді атасы.
Аян келесі алманы екі қолымен ұстап, себетке жайлап салды.
Қасында кішкентай қарындасы бос себетін ұстап тұр еді.
— Сен себетті ұста, мен жемістерді салайын, — деді Аян.
Екеуі бірге жұмыс істеді. Соңында жолдағы түскен жапырақтарды да жинады.
— Рақмет, көмекшілерім! Жемісті де ұқыпты жинадыңдар, жолды да тазарттыңдар, — деді атасы.
Ой қозғау
— Аян кімге көмектесті?
— Алманы себетке қалай салу керек?
— Аян қарындасымен не істеді?
Балалар сөзбен және қимылмен жауап береді.
— Біз де жемістерді ақырын ұстап, бір-бірімізге көмектесейік!
Үш топқа бөлу
Балалар алма, алмұрт, жапырақ суреттерін таңдап, сәйкес үстелге барады.
1-топ — «Алмалар»
Ойын: «Алма қайда жасырынды?»
Үстелдегі үлкен қағаз жапырақтардың астына алма муляждары жасырылады. Әр бала бір жапырақты көтеріп, алманы табады.
— Не таптың? Түсі қандай?
«Мен қызыл алма таптым».
Балалар алмаларды ортақ себетке ақырын салады. Бір бала себетті ұстап көмектеседі, кейін орнын досына береді.
Шығармашылық жұмыс. «Алма пісті». Сурет салу
Әр бала дөңгелек губканы бояуға батырып, дайын ағаш сұлбасына алма бейнесін бастырады.
2-топ — «Алмұрттар»
Ойын: «Қай себетке сыяды?»
Балаларға үлкен және кішкентай алмұрт муляждары, көлемі әртүрлі екі шағын себет ұсынылады.
— Үлкен алмұртты қай себетке саламыз? Салып көрейік!
Балалар байқап көреді, алмұрттарды орналастырады.
«Бұл — үлкен алмұрт».
«Алмұрт себетке сыйды».
Бір-біріне қажетті себетті ұсынады.
Шығармашылық жұмыс. «Себеттегі алмұрт». Жапсыру
Әр бала қағаздағы себетке дайын алмұрт пішіндерін жапсырады.
3-топ — «Жапырақтар»
Ойын: «Жолды бірге тазартамыз»
Едендегі қысқа жолға үлкен сары және қызыл қағаз жапырақтар қойылады. Балалар оларды жинап, түсі сәйкес екі қорапқа салады.
— Сенің жапырағың қандай түсті?
«Менің жапырағым сары».
Жол тазарған соң балалар оның бойымен бірінің артынан бірі жүріп өтеді.
Шығармашылық жұмыс. «Бүтін жапырақ». Құрастыру
Әр бала екі ірі бөлікке бөлінген жапырақ бейнесін сәйкестендіріп, бүтін жапырақ құрастырады.
Ортақ қимылды ойын. «Бағбанға жеткізейік»
Екі бала жеңіл науаның екі жағынан ұстайды. Ішіндегі бір алма муляжын түсірмей, жақын тұрған «бағбанға» апарады. Барлық бала жұппен кезектесіп қатысады.
— Асықпай жүрейік. Досымызбен бірге жеткізейік!
Қорытынды. «Біздің күзгі бақ»
Балалар жұмыстарын ортақ көрмеге апарып орналастырады.
— Бақта қандай жемістер пісіпті?
— Жемісті қалай ұстаймыз?
— Сен досыңа қалай көмектестің?
Тәрбиеші балалардың ұқыпты әрекетін атап мадақтайды:
— Жемістерді ақырын салдыңдар, жолды тазарттыңдар, бір-біріңе көмектестіңдер!

Денешынықтыру
І. Кіріспе бөлім (2-3 мин)
· Сапқа тұру: Бірінің артынан бірі паровоз болып тұру, денені тік ұстау.
· Жүру және жүгіру: Шеңбер бойымен кәдімгі жүріс, қолды жоғары созып аяқтың ұшымен жүру және жеңіл жүгіру.
· Құралдар: Балаларға 2 жалаушадан үлестіру.
ІІ. Негізгі бөлім (10-12 мин)
Жалпы дамытушылық жаттығулар (жалаушамен):
6. «Желбірейді жалау»: Аяқ иық көлемінде, жалауша жоғарыда. Оңға-солға иілу (4–5 рет).
7. «Әткеншек»: Аяқ алшақ, жалауша төменде. Қолды артқа-алға сермеу (4–5 рет).
8. «Кім жылдам»: Аяқ алшақ. Белгі бойынша жалаушаны жерге қою және тез алу (4–5 рет).
9. «Жұлдызша»: Аяқ бірге. Секіріп қол-аяқты жанға созу, қайта жиналу (4–5 р)
10. «Көңілді жалауша»: Маршпен жүру (4 рет), орнында секіру (5 рет).
Негізгі қимыл-қозғалыс:
· Текшелердің (заттардың) арасымен аяқтың ұшымен иректеп жүру.
· Кішкентай допты кезекпен оң және сол қолмен себетке лақтыру (қашықтық 1 м).
Қимылды ойын: «Ақ қоян»
· Балалар қоян болып секіреді, «Қасқыр келді!» дегенде өз үйшіктеріне тығылады.
ІІІ. Қорытынды бөлім (2-3 мин)
· Жинау: Шеңбермен асықпай жүру, жалаушаларды себетке салу.
· Тыныс алу «Үйшік»: Қолды жоғары көтеріп терең дем алу, қолды түсіріп дем шығару (2-3 рет).
· Мадақтау: Балаларды еркін жүргізіп, мақтап, залдан шығару.

	Тақырыбы: «Күзгі еңбек — бәрімізге ортақ»
Қызығушылықты ояту. «Арба неге бос?»
Тәрбиеші бос ойыншық арбаны алып келеді.
— Балалар, бұл не? Арбамен не тасуға болады?
Арбаның ішінен бақшаның суретін көрсетеді.
— Күзде бақшадағы көкөністер піседі. Адамдар оларды жинайды. Бүгін біз де күзгі еңбекке көмектесеміз!
Ой дамыту. «Кішкентай көмекші» әңгімесі
Әли атасымен бақшаға келді. Атасы сәбіз жинап, әжесі оны жәшікке салып жүр екен.
— Мен арбаны итеремін! — деді Әли.
Бірақ толы арба орнынан қозғалмады. Әли мұңайып қалды.
— Мен әлі кішкентаймын ғой…
Әжесі оған бос шағын жәшікті ұсынды:
— Сен мына сәбіздерді жинап берші.
Әли сәбіздерді бір-бірлеп жәшікке салды. Атасы оны арбаға орналастырды.
— Міне, сенің көмегіңмен жұмысымыз тезірек бітті! — деді атасы.
Әли қуанып:
— Мен кішкентай болсам да, көмектесе алады екенмін! — деді.
Ой қозғау
— Атасы мен әжесі не жинады?
— Әли қандай жұмыс істеді?
— Біз үлкендерге қалай көмектесе аламыз?
Балалар жауап береді.
— Әрқайсымыз қолымыздан келетін жұмысты жасасақ, үлкендерге көмек болады.
АКТ арқылы «Күзгі еңбек» суреттерін қарау
Экраннан көкөніс жинап, жәшік тасып, аула тазалап жүрген адамдар көрсетіледі.
— Адамдар не істеп жатыр?
«Сәбіз жинап жатыр».
«Жәшік тасып келеді».
«Ауланы тазалап жатыр».
Үш топқа бөлу
Балалар сәбіз, жәшік, тырма суреттерін таңдап, үш топқа орналасады.
1-топ — «Сәбіз жинаушылар»
Ойын: «Жүйектен сәбіз аламыз»
Балалар жұмсақ негіздегі саңылауларға орналастырылған ірі сәбіз үлгілерін сабағынан ұстап шығарады. Ұзын және қысқа сәбізді қатар қойып салыстырады.
— Сенің сәбізің қандай?
«Менің сәбізім ұзын».
Балалар сәбіздерді ортақ жәшікке ұқыптап салады.
Шығармашылық жұмыс. «Сәбіз». Мүсіндеу
Әр бала ермексазды созып, бір ұшын жіңішкертіп сәбіз жасайды. Дайын жасыл жапырақ бөлігін қосады.
2-топ — «Өнім тасушылар»
Ойын: «Тапсырысты жеткіз»
Тәрбиеші бір немесе екі көкөніс бейнеленген карточканы көрсетеді. Балалар суреттегідей өнімдерді шағын жәшікке салады.
Бір бала карточканы қарап айтады, екіншісі өнімді таңдайды. Кейін рөлдерін ауыстырады.
«Маған бір картоп берші».
«Міне, ал. Рақмет!»
Шығармашылық жұмыс. «Толы жәшік». Жапсыру
Әр бала қағаздағы жәшік бейнесіне дайын көкөніс пішіндерін жапсырады.
3-топ — «Аула көмекшілері»
3-топ — «Аула көмекшілері»
Ойын: «Жолды сыпырамыз»
Топ бөлмесінде еденге қағаздан жасалған үлкен жапырақтар қойылады.
— Жел жапырақтарды жолға түсіріпті. Жолды қалай тазартамыз?
Балалар жұппен жұмыс істейді: бірі шағын сыпырғышпен жапырақтарды сыпырады, екіншісі қалақшаны ұстайды. Содан кейін орындарын ауыстырады.
«Мен жапырақтарды сыпырдым».
«Біз жолды тазаладық».
Шығармашылық жұмыс. «Күзгі жапырақтар». Сурет салу
Әр бала дайын жапырақ сұлбасын сары немесе қызыл түспен бояйды.
Қорытынды. «Мен көмектестім!»
Балалар жұмыстарын арбаның жанына апарып, не жасағандарын айтады:
«Мен сәбіз жасадым».
«Мен жәшікке көкөніс жапсырдым».
«Мен жүйектер салдым».
— Күзде адамдар қандай жұмыс істейді?
— Сен кімге көмектестің?
— Үлкендерге көмектесу үшін үлкен болып өсу міндетті емес. Қолымыздан келетін шағын жұмысты ұқыпты орындаймыз!

Музыка
Тақырыбы: Дәрумендер досымыз
Проблемалық сұрақ: Пайдалы және салауатты тағам деген не? 
Педагог балалармен пайдалы және пайдалы емес тағам туралы әңгіме өткізеді.
 – Балалар, сендер түрлі жанрда, түрлі ырғақта, түрлі көңіл күйде музыка тыңдадыңдар. 
Музыка ұнады ма?
Музыка тыңдау: Дауыс жаттығулары: «Жоғарыға шығамыз, төмен қарай түсеміз». Әуенді біртіндеп көтеріп, жоғары дыбысқа жеткенде дауысты қаттырақ шығарып, айқайламай, демді үнемдеп шығарып, біртіндеп төмен қарай түсеміз. 
 Ән айту: «Жемістердің пайдасы» (муз. Ә.Қонысбеков, сөзі Ұ.Қонысбекова). 
Педагог әнді орындап, таныстырып болған соң, әннің не туралы айтылғанын әңгімелейді. Балалардан не туралы айтылып отырғанын сұрақ-жауап арқылы сұрайды. Әннің көңіл күйі туралы, қарқыны қандай күйде жазылғаны туралы түсінік алады. Ән орындау кезінде бір-бірін тыңдап, үйлесімді орындауларын талап етеді. 
Ойын : «Жемістер мен көкөністер»
Шарты: Жемістермен көкөністерді айырып жинау. Жемістерді қызыл себетке, көкөністерді жасыл себетке жинау.
Қортынды.
Саған қандай жемістер мен көкөністер ұнайды? Олардың қандай пайдасы бар? 
Балаларды мадақтау

Музыка
Тақырыбы: «Күзгі орман»
Кіріспе бөлім. Балаларды А. Затаевичтің «Қазақ маршы» шығармасымен қарсы алу. Музыка әуенімен шеңбер бойымен жүру, жүгіру, жеңіл би қимылдарын орындау.
Қызығушылықты ояту. «Күзгі орман» суретін көрсетіп, орманда мекендейтін аңдарды атау, қимылдарын салу.
— Балалар, ат арбаға отырып, күзгі орманға саяхатқа барайық!
Ат арбаға мінеміз,
Күзгі орманға келеміз.
Аңдарменен дос болып,
Саңырауқұлақ тереміз.
Музыка тыңдау. «Жанрды ажырат» ойыны:
· «Сәби қуанышы» (Е. Құсайынов) — көңілді әуен.
· «Мерекелік марш» (Б. Дәлденбаев) — жігерлі марш.
· «Вальс» (Қ. Шілдебаев) — баяу, бірқалыпты би әуені.
Балалар шығармаларды тыңдап, ән, марш, би жанрларын және музыканың көңіл күйін ажыратады.
Дауыс жаттығуы. «Баспалдақпен шығамыз» (Е. Тиличеева) жаттығуын орындау.
Қуыршақ театры. «Күзгі орман» ертегісін әже, қыздар, аю және түлкі қуыршақтарымен сахналау. Кейіпкерлердің қимылдарын музыкамен үйлестіру.
Ән үйрену. «Саңырауқұлақ тереміз» (Г. Абдрахманова) әнін тыңдап, сөздерін анық айтып, бірге орындау.
Би. «Кел, билейік» (Б. Байқадамов, М. Әлімбаев) әніне жеңіл би қимылдарын орындау.
Музыкалық қимылды ойын. «Қасқыр мен қояндар». Ж. Бизенің «Кармен» шығармасының әуеніне қояндар секіріп ойнайды. Қасқырдың белгісі берілгенде, қояндар өз орындарына тығылады.
Қорытынды. Текше арқылы музыканың көңілді, жігерлі, сабырлы сипатын ажырату. Балалардан ұнаған әрекеттерін сұрап, мадақтау.

	«Көкөністер мен жемістер — күз байлығы»
Қызығушылықты ояту. «Қақпақтың астында не бар?»
АКТ технологиясымен жұмыс.
Экраннан аспаз қалпағын киген Қоянның бейнехабарламасын көрсету. Қоянның алдында қақпағы жабық қазан тұр.
Қоян (қазанның қақпағын ашып, таңғалып):
— Ой, қазаным бос екен! Сәлеметсіңдер ме, балалар! Мен күзгі дәмханамды аштым. Қонақтарым келе жатыр, ал мен көкөністер мен жемістерді шатастырып алдым. Маған көмектесесіңдер ме?
Тәрбиеші:
— Балалар, Қоянға көмектесейік! Алдымен оның басынан өткен оқиғаны тыңдайық.
Ой дамыту. «Қоянның қызыл алмасы» әңгімесі
Қоян дәмханасына алма мен алмұрт, сәбіз бен қызанақ әкелді.
Тиін қонаққа келіп:
— Маған алма берші, — деді.
Қоян қызыл, домалақ қызанақты ұсынды:
— Міне, алма!
Тиін таңғалды:
— Бұл — қызанақ қой!
Қоян құлағын төмен түсірді:
— Екеуі де қызыл, домалақ екен. Шатастырып алдым…
— Ештеңе етпейді. Бірге қарап көрейік, — деді Тиін. Ол алманы тауып, қызанақтың жанына қойды.
Қоян мұқият қарады:
— Енді таныдым! Көмектескеніңе рақмет!
Әңгімені кейіпкерлердің дауысын өзгертіп, таңғалуын, ұялуын, қуануын қимылмен көрсетіп айту.
Ой қозғау.
Алма мен қызанақ муляждарын қатар қою.
— Қоян нені шатастырды?
— Алманы не көрсетеді? Қызанақты ше?
— Тиін Қоянға қалай көмектесті?
— Тиін Қоянға күлді ме, әлде көмектесті ме?
— Досымыз шатасса, ренжітпей көмектесеміз.
Күзде жемістер мен көкөністер пісіп, адамдар өнім жинайды. Сондықтан оларды күз байлығы дейміз.
Екі топқа бөлу
— Біздің топта да шағын дәмхана дайын! Қоянға тағамдарды қалай таңдау керегін көрсетейік.
Қазан және жеміс салынған табақ белгілерін таңдау арқылы екі топқа бөліну.
1-топ — «Кішкентай аспаздар»
Сюжетті ойын: «Сорпаға не саламыз?»
Қояннан келген сәбіз, картоп, жуа, қырыққабат, қызанақ бейнеленген суретті тапсырысты көрсету.
— Қоянның қонағы көкөніс сорпасын сұрапты. Бірге дайындайық!
Суреттерді қарап, атауларын айту.
— Мынау не?
— Сәбіз, картоп, жуа, қырыққабат, қызанақ.
— Бұларды бір сөзбен қалай атаймыз?
— Көкөністер.
— Көкөніс сорпасына көкөністер қосамыз ба, әлде жеміс-жидек қосамыз ба?
— Көкөністер қосамыз!
Аралас муляждардың ішінен көкөністерді таңдап, ойыншық қазанға салу. Қасықты кезекпен ұстап, сорпаны араластырғандай қимылдау.
«Маған картопты берші».
«Міне, ал!»
«Рақмет!»
Шығармашылық. «Менің сорпам» — жапсыру
Әр бала қағаз тостағанға дайын сәбіз, картоп, жуа, қырыққабат, қызанақ бейнелерін таңдап жапсыру.
2-топ — «Жеміс шеберлері»
Сюжетті ойын: «Тиінге жеміс табағын дайындайық»
Алма, алмұрт, өрік, банан, апельсин бейнеленген суретті тапсырысты көрсету.
— Тиін жеміс табағын сұрапты. Оған қандай жемістер ұсынамыз?
Суреттерді қарап, атауларын айту.
— Мынау не?
— Алма, алмұрт, өрік, банан, апельсин.
— Бұларды бір сөзбен қалай атаймыз?
— Жемістер.
— Жеміс табағына жемістер саламыз ба, әлде картоп пен жуа саламыз ба?
— Жемістер саламыз!
Аралас муляждардың ішінен жемістерді таңдап, табаққа салу. 
Шығармашылық. «Жеміс табағы» — құрастыру және мүсіндеу
Әр бала екі ірі бөліктен қағаз табақ бейнесін құрастыру. Ермексаздан алма немесе өрік мүсіндеп, табақтың үстіне қою.
Сергіту. «Қазан мен ағаш»
Барлық баланы ортаға шақыру. Сөздерге сәйкес қимылдау:
— Алма! — жоғары қол созып, алманы үзгендей қимылдау.
— Сәбіз! — еңкейіп, сәбізді тартқандай қимылдау.
— Сорпа! — қазанды араластырғандай қимылдау.
— Қонақ келді! — алақанын жайып: «Қош келдіңіз!» — деу.
Ортақ шығармашылық. «Әдемі дастарқан» — сурет салу
Үлкен қағазды үстелге жаю. Әр бала  жеміс пен көкөніс трафаретімен , губкамен түрлі түсті өрнек бастыру. 
Қорытынды. «Қоянның алғысы»
Экраннан Қоянның қорытынды бейнехабарламасын көрсету.
Қоян:
— Рақмет, кішкентай аспаздар! Мен де көкөніс сорпасы мен жеміс табағын дайындадым. Енді қонақтарымды күтемін. Сау болыңдар!
Балалар Қоянға қол бұлғап қоштасу.
— Сорпаға нелер қостық?
— Жеміс табағына нелер салдық?
— Досымыздан бір зат сұрағанда не дейміз?
— Көкөністер мен жемістер — күз байлығы. Оларды өсіріп, жинаған адамдардың еңбегін бағалаймыз!


	Серуенге дайындық
	«Еңбекқорлық және кәсіби біліктілік» – өзіне-өзі қызмет көрсету, киімдерін өздігінен және ретімен кию, түймелерін тағу, аяқ киімін дұрыс кию дағдыларын қалыптастыру.

	
	· Сыртқы киімін (жейде, жылы кофта) ретімен киюге, жеңін бұрап қалмауға жаттықтыру.
Бөлмеден шыққанда есікті жайлап жабуға, асықпай қимылдауға дағдыландыру.
Қауіпсіздік: далада жүрген кезде бөгде адамдардан, иттерден қашық жүруді түсіндіру.
	· Бәтеңкесінің жабысқақ бау-белбеуін өзі бекітуге, аяғына қысып кимеуге үйрету.
· Шешілген киімін тастамай, орындығына ілуге дағдыландыру.
Қауіпсіздік: су жиналған шұңқырдан секіріп өтпей, айналып жүруге ескерту.

	Топ бөлмесіне қайтқанда сыртқы киімін ретімен шешуге, оратпай ілуге жаттықтыру.
· Аяқ киімін тазалап, өз сөресіне қойып үйренуге баулу.
Қауіпсіздік: есіктен шыққанда итерілмей, кезек сақтап шығуды қалыптастыру.
	· Жеңіл күртешенің сыдырмасын өзі көтеруге, жағасын тік тұрғызуға жаттықтыру.
· Ойыннан кейін өз заттарын (доп, күрек) жинап, орнына қоюға баулу.
Қауіпсіздік: желді күні ашық жерде тұрмай, панаға жақын жүруді түсіндіру.
	· Кофтасының түймесін немесе ілгегін өзі қадауға, жеңін теріс кимеуге жаттықтыру.
· Бас киімін тәрбиешінің көмегімен түзетіп, айнаға қарап тексеруге үйрету.
Қауіпсіздік: топтан бөлек кетпей, тәрбиешінің дауысын естіп, жауап беруге дағдыландыру.

	Серуен
	Серуен №1
Күзгі ағаштарды бақылау

	Серуен №2
Ауа райын бақылау

	Серуен №3
Жаңбырды бақылау

	Серуен №4
Құраған шөпті бақылау

	Серуен №5
Құстарды бақылау


	
	«Заң және тәртіп» және «Таза Қазақстан» – серуен кезінде қауіпсіздік ережелерін сақтауға, табиғатты бақылауға және оған 
қамқорлықпен қарауға баулу.  Күз серуен картотекасынан

	Серуеннен оралу
	«Еңбекқорлық және кәсіби біліктілік» – өзіне-өзі қызмет көрсету, киімдерін ретімен шешіп, орнына жинауға дағдыландыру.

	
	Киімдерін шешу:
Әр бала киімін ретімен шешіп, сөресіне қояды.
Тазалық процедуралары:
Қолдарын сабындап жуып, сүлгісін қолдану.
Гигиеналық шаралар:
Жуыну кезінде суды үнемдеу.
Түскі асқа дайындық:
Балаларды қол жуып болған соң асханаға дайындау.
	Киімдерін шешу:
Киімдерін шешкен соң ұқыптап қоюды қадағалау.
Тазалық процедуралары:
Қолдарын мұқият жуу, сүлгісін дұрыс пайдалану.
Гигиеналық шаралар:
Суды шашпай қолдануды түсіндіру.
Түскі асқа дайындық:
Балаларды жинақылықпен асханаға отырғызу.
	Киімдерін шешу:
Балаларды киімдерін ретімен шешуге, орнына қоюға үйрету.
Тазалық процедуралары:
Қолдарын сабындап жуу, сүлгісін таза ұстауға баулу.
Гигиеналық шаралар:
Жуынғанда шуламай, тәртіп сақтау.
Түскі асқа дайындық:
Ас алдында қолдарын таза ұстауға дағдыландыру.
	Киімдерін шешу:
Киімдерін бүктеп, шкафқа жинауға бағыттау.
Тазалық процедуралары:
Қолдарын екі рет сабындап жуу.
Гигиеналық шаралар:
Сумен ойнамай, тек қол жуу.
Түскі асқа дайындық:
Балаларды үстелге таза қолмен отырғызу.
	Киімдерін шешу:
Балалар киімдерін шешіп, сөресіне қояды.
Тазалық процедуралары:
Қолдарын сабындап жууға үйрету.
Гигиеналық шаралар:
Жуыну кезінде әдеп сақтау.
Түскі асқа дайындық:
Ас ішер алдында қолдарын тазалау.

	Түскі ас
	Үнемді тұтыну – су мен тағамды ысырап етпеуге, асты қадірлеуге, тамақтану мәдениеті мен қауіпсіздік ережелерін сақтауға дағдыландыру.

	
	Әңгіме:
– Көкөніс пен сорпаны жегенде күшті, ауырмайтын бала боламыз. Тәрелкедегінің бәрін жеуге тырысайық.
Қауіпсіздік:
– Ыстық сорпаны үрлемей, қасықпен ақырын ішуге дағдыландыру.

	Әңгіме:
– Асты дайындаған аспазшы апайға алғыс айтуды үйренейік. Оның еңбегін бағалау керек.
Қауіпсіздік:
– Тәрелке мен стаканды шеттен ұстап, сырғытып жібермеу.
	Әңгіме:
– Тамақ ішіп болған соң «рахмет» айтуды, ыдысымызды өз орнына апаруды дағдыға айналдырайық.
Қауіпсіздік:
– Стол айналасында жүгірмей, орнымыздан абайлап тұру керектігін ескерту.
	Әңгіме:
– Тамақты асықпай, жақсылап шайнап жейтін бала денсаулығын сақтайды.
Қауіпсіздік:
– Аузы толы кезде сөйлемеу, тамақтың тамағына тұрып қалмауын ескерту.
	Әңгіме:
– Дастарқан басында бір-бірімізге орын беріп, кезек сақтауды үйренейік.
Қауіпсіздік:
– Қасықты немесе шанышқыны ойнатпай, тек тағайындалған мақсатына қолдану.

	Күндізгі ұйқы
	· Балаларды сыртқы киімін емін-еркін емес, ретімен шешуге, оратпай стулының сыртына ілуге баулу.
· Тапочкаларын шешіп, қатарластырып қоюды өз бетінше орындауға дағдыландыру.
Қауіпсіздік: жатын бөлмеге кірген кезде асықпай, бір-бірімізге тірелмей жүруге үйрету.

	· Балаға өз кереуетін тауып, жастығын ыңғайлы қалыпқа келтіруге мүмкіндік беру.
· Көрпені өз бетінше жамылып, шетін дұрыс тартып жабуға жаттықтыру.
Қауіпсіздік: кереует үстінде тұрмау, атласпау, секірмеу керектігін түсіндіру.

	· Ұйықтар алдында қалтасындағы ойыншық немен ұсақ бөлшектерді шығарып, белгіленген себетке салуды үйрету.
· Сағат, білезік сияқты қатты заттарды шешіп қоюды дағдыға айналдыру.
Қауіпсіздік: жамылғышпен мұрын-аузын толық жаппай, ашық қалдыру керектігіне назар аудару.
· 
	· Оянған соң көрпесін жинап, жастығын ретке келтіруге қатыстыру.
· Киімін кигеннен кейін жағасы мен жеңінің дұрыс тұрғанын өзі тексеруге баулу.
Қауіпсіздік: кереуеттен түсерде алдымен отырып, содан кейін ақырын аяғымен түсу керектігін дағдыландыру.

	· Тыныштық сағатында дауыстамай, сыбырлап сөйлесуге баулу.
· Өз орнында жатып, қасындағы балаға тиіспей, оның ұйқысына кедергі жасамауды үйрету.
Қауіпсіздік: кереуетке қатты немен үшкір зат апармау керектігін ескерту.


	
	«Заң және тәртіп», «Еңбекқорлық және кәсіби біліктілік» құндылықтары – қауіпсіздік ережелерін сақтауға, өзіне-өзі 
қызмет көрсетуге және ұқыптылыққа дағдыландыру.

	Ұйқыдан біртіндеп ояту, сауықтыру шаралары
	№15. Жұлдызша  жаттығу кешені.
	№ 16.  Кірпілер жаттығу кешені
	№17. Ағаштар  жаттығу кешені
	№18. Сағат  жаттығу кешені
	№19.  Сиқырлы ұйқы кешені

	
	 Ұйқыдан тұру кезінде қауіпсіздік ережелерін сақтауға, киімдерін өздігінен реттеуге дағдыландыру.Ұйқы ашар жаттығу картотекасынан

	Бесін ас
	Үнемді тұтыну – су мен тағамды үнемді пайдалануға, асты ысырап етпеуге, ас ішу мәдениеті мен
қауіпсіздік ережелерін сақтауға дағдыландыру.

	
	Әңгіме:
– Балалар, тамақтанар алдында үстел басына дұрыс отырып, майлықты ұқыпты қолданамыз. Қасық пен кесені өз орнымен пайдаланамыз. Тамақтанған соң орнымызды таза қалдыруға тырысамыз.
Қауіпсіздік ескерту:
– Ыстық тағамды бірден ауызға салмаймыз. Алдымен оның сәл салқындауын күтеміз.

	Әңгіме:
– Тағамның дәмін асықпай татып көрейік. Кейбір тағамдар бізге таныс, ал кейбірінің дәмі өзгеше болуы мүмкін. Жаңа тағамнан бірден бас тартпай, аздап дәмін көруге үйренеміз.
Қауіпсіздік ескерту:
– Тамақ ішіп отырған кезде орнымыздан тұрып жүрмейміз. Алдымен тамағымызды жұтып, содан кейін ғана қажет нәрсені айтамыз.

	Әңгіме:
– Балалар, таңғы ас пен түскі ас біздің бойымызға күш береді. Сондықтан тағамды асықпай жеп, суды немесе сусынды төкпей ішуге дағдыланамыз. Тамақтанып болған соң ауызымызды майлықпен сүртеміз.
Қауіпсіздік ескерту:
– Сусынды ауызға толтырып ішпейміз, аз-аздан ұрттаймыз. Күліп немесе сөйлеп отырып жұтпаймыз.

	Әңгіме:
– Үстел басында өз кесемізді, қасығымызды дұрыс пайдаланамыз. Тамақтанып болған соң ыдыстарды итеріп тастамай, жинақы қалдырамыз. Бұл – ұқыптылықтың белгісі.
Қауіпсіздік ескерту:
– Кесе мен тәрелкені үстелдің шетіне қоймаймыз. Құлап кетпес үшін оларды үстелдің ортасына жақынырақ орналастырамыз.

	Әңгіме:
– Тамақтану кезінде денемізді тік ұстап, орындықта дұрыс отырамыз. Аяғымызды орындыққа шығармаймыз, жанымыздағы балаға кедергі келтірмейміз. Үстел басындағы әдемі тәртіп бәрімізге жайлы болады.
Қауіпсіздік ескерту:
– Орындықты шайқамаймыз және үстел астында аяғымызбен ойнамаймыз. Бұл құлап қалуға әкелуі мүмкін.


	Балалардың дербес іс-әрекеті (қимылдық, ұлттық, сюжетті-рөлдік, үстел үсті-баспа және басқа ойындар), бейнелеу іс-әрекеті, кітап қарау және басқалары)
	Балалардың мәдени-гигиеналық дағдыларын қалыптастыру, денсаулығын нығайту және өз денсаулығына жауапкершілікпен қарауға баулу.

	
	Менің күн тәртібім
Психологиялық ахуалды қалыптастыру .
Қимыл - қозғалыс ойыны: Қоңыздар
Ойынның шарты:
Күн шықты дегенде қоңыздар ж - ж - ж - ж - ж деп өрмелеп жүреді. Жаңбыр жауды деген кезде қоңыздар ағаштың астына барып жасырынып қалады.
Ой дамыту
АҚТ технол жұмыс.
Күн тәртібі туралы түсінік беру.
Дид ойын: «Үш гүл»
Мақсаты:Әуеннің көңіл күйін ажыратып білу қабілетін дамы-туға арналған.
Шарты: Әр балаға әуеннің көңіл күйін білдірітен бір гүлден беріледі.
-  Жәй әуен, Көңілсіз әуен, Көңілді әуен
Гүлдердің орына үш күннің көзін немесе үш бұлтты істеп алуға болады.
-Әр баланың алдында үш гүл жатады. Музыка жетекшісі музыкалық шығараманы ойнайды да балалар әуеннің көңіл күйін ажыратып әуенге сай гүлді алып шығады.
Ой қозғау.
Дид ойын: «Мен айтам сен жалға»
Шарты: басталған сөзді жалғастыру.
Таңертең тұрамын...
Қортынды балаларды мадақтау.

	Гигиена дағдылары туралы түсінік 
 Ой дамыту.
Денсаулықты сақтау үшін, денсаулық ережелерін білу  маңыздылығын  түсіндіру.(слайд бойынша)
 «Денсаулық - зор байлық», «Дені саудың – жаны сау»-деген қағидаларды бала бойына жетілдіру.
2.«Әдепті бала және салақ бала» суретпен жұмыс.
Ой қозғау
-Гигиена деген не?
-Гигиена дағдыларына нелер жатады?
Тақпақ . Шынығу
Шынықсаң шымыр боласың,
Сауығып айдай толасың.
Спортты серік ете біл,
Жақсы  азамат боласың.
Әңгімелесу.
-Балалар, адамдардың көңілді, әдемі жүруі неге байланысты?
Сергіту  сәті
Денсаулық туралы дайындаған мақал, тақпақ, тыңдайық.
Балаларды 3 –топқа бөлу.
1-топ
-Қоршаған  ауамен
Шығып кең далаға.
Шынық сен әрдайым.
Керемет ауада.
-Өзімді өзімжақтаймын  
Денсаулықты сақтаймын
2-топ
-Таза болса, табиғат
Аман болар адамзат
-Салауатты өмір – көтеріңкі көңіл
-Шынықсаң шымыр боларсың
3.-топ
-Су-өмір жүрегі
Денсаулық тірегі.
Шөлдесең ,қанасың.
Жуынсаң, тазасың.
-Салауатты өмір салтын қолдайық!  
Денсаулықты сақтайық
 Жаман жолды баспаймыз.
Болашаққа аттаймыз.
Жүректен жылы соншама, 
Тілейміз саулық баршаға.
Дид ойын: «Күн және түн»
Шарты:  «Күн» белгісін бергенде, балалар күледі, жүгіреді, секіреді.  Ал «Түн» белгісін бергенде, қозғалыстарын тыйып, бәрі «ұйықтайды».
Қорытындылау
Балаларды мадақтау.

	Ертеңгілік жаттығулар. Дене бітімі дегеніміз не? 
Ой дамыту.
-Таңертең ұйқыдан оянып не істейсіңдер?
-Жаттығу не үшін жасаймыз?
Сергіту сәті  Кәне сапты түзейік,
Тіземізді бүгейік.
Ыршып алға түсейік,
Ыршып артқа түсейік.
Шекірткедей ыршып,
Көбелекше ұшып.
Отырамыз,тұрамыз.
Жаттығу «Массаж»
Шарты. Балалар дөңгеленіп қос-қостан тұрып, бір-бірінің арқаларына массаж жасайды.
Дид ойын: «Суреттерді салыстыр»
Түзу отырған бала мен қисайып отырған баланың суретін салыстыру. 
Сұрақтар қою.
Ой қозғау.
Өлең жолдарын  мәнерлеп оқу, сұрақ –жауап.
       Қ. Мырза Әли
-Екі көзің не үшін керек?
- Жақсыларды көру үшін!
- Екі қолың не үшін керек?
- Елге көмек беру үшін!
Құлақ деген не үшін керек?
-Ақыл-кеңес тыңдау үшін!
Жүрек деген не үшін керек?
 Жауларымнан қыңбау үшін!
Тіл мен жағың не үшін керек?
-Ақиқатты айту үшін!
- Ал аяғың?..
- Шетте жүрсем,
Туған жерге қайту үшін!
Осыларды сақтау үшін не керек?
Тазалық, дәрумендер, шынығу, мейрімділік керек.
Қортынды
Денсаулық ол күлуің,
Денсаулық ол жүруің,
Ешбір жерің ауырмай.
Бақытты өмір сүруің.
Балаларды мадақтау




	Тыныс  алу  мүшелері.  Мұрын, Өкпе.
Шаттық шеңбері.
«Менің  көмекшілірім»
Мынау менің жүрегім,
Бәрі осыдан басталған,
Мынау басым ақылды,
Барлық істі басқарған.
Мынау менің оң қолым,
Мынау менің сол қолым
Барлық істі атқарған
Тыныс алу мүшелері туралы түсінік беру.                                                               -Сұрақ –жауап.                                          –Тыныс алу мүшелеріне нелер жатады?                                                –Мұрынның  қызметі қандай?
Тыныс алу жаттығуы.                            –Ауа қайда бар  деп ойлайсыңдар?                 
 - Ол біздің  ағзамыздағы 
қандай жолдармен жүреді?
 Ой дамыту
Жаңа  тақырып .                                             Мұрын және өкпе туралы түсінік беру.                                                   Мұрынның қызметі қандай?                   Жұтқан ауамыз  ішке қалай бара--ды?                                                             Өкпенің қызметімен таныстыру.    , 
Психологиялық  жаттығу:
-Тыныс алу мүшелерін қалай шынықтырамыз?
«Көңілді ара» «З» дыбысын  айту кезінде еркін  тыныс алу.
Дид ойын: «Сабын көпіршіктері» 
Шарты: демді дұрыс шығарып үйрені.
Ауаның қандай қасиеттерін білдік?                                                      Ауаны не ластайды?
Қортынды
Сұрақ-жауап
Балаларды мадақтау.


	Салауат атайдан хат келу 
Мен сендерге сәлемдеме жіберіп отырмын. Кірқожалақ балаға тазалық туралы айтып түсіндіріңдерші, өтінем! 
Сұрақ-жауап
-тазалық дегеніміз не?
Ой дамыту
Суретпен жұмыс
Дид ойын: «Жақсы жаман»
Мен тісімді күніне екі рет тазалаймын (Жақсы)
Мен тәттіні көп жеймін (Жаман)
Мен тамақ ішер алдында қолымды жуамын (Жақсы)
Мен шашымды тарамаймын (Жаман)
Сергіту сәті.
Денсаулық туралы қарапайым ережелерді есте сақтаңдар
 күніне кем дегенде 2 рет тіс жуу керек.
- Ұқыпты таза жүру керек.
-Әрдайым спортпен шұғылдану керек
-Дұрыс тамақтану керек.
-Күнде жуынып жүру керек.
-Әрдайым жеміс-жидек, көкөністерді жуып жеу керек.
Дид  ойын: «Ажырат»
Шарты: Тазалықтың достарын жинақтау. Мыс: сабын, су .....
Қорытынды.
Сұрақ жауап арқылы қорытындылау.

ене тәрбиесі
Кіріспе бөлім. Амандасу. Ойын гимнастикасы: алақанды ашу, шапалақтау, аяқпен топылдату, қол-аяқты еркін қимылдату.
Негізгі бөлім.
Жалпы дамытатын жаттығулар (құралсыз):
1. Басты оңға, солға баяу еңкейту.
2. Алға еңкейіп, қолды аяқ ұшына созу.
3. Қолды алға созып, отырып-тұру.
4. Қолды жоғары көтеріп, шапалақтап секіру.
Жаттығуларды 4–5 рет қайталау. Мұрынмен дем алып, ауызбен шығару.
Негізгі қимылдар:
· «Қояндар» — екі аяқпен алға секіріп, жұбына қолын тигізу, орнына қайту.
· «Аюлар» — белгі бойынша тура бағытта төрттағандап еңбектеу.
Қимылды ойын: «Қонаққа барайық». Балалар екі топқа бөлініп, бір-біріне қонаққа барады. Жұптасып, музыкамен билейді.
Қорытынды. Баяу жүру, тынысты қалыпқа келтіру. Балаларды мадақтау.


	Балалармен жеке жұмыс
	«Жылы алақан»
Мақсаты: Балалардың бір-біріне сенімін арттыру, жақындастыру.
Ойынды жүргізу түрі: Балалар шеңбер болып тұрады. Бір-бірінің алақандарын ұстап, «Мен сені жақсы көремін», «Сен жақсы доссың» дейді.

	«Күн мен бұлт»
Мақсаты: Жағымды және жағымсыз көңіл-күйді ажырата білуге үйрету.
Ойынды жүргізу түрі: Тәрбиеші күннің суреті мен бұлттың суретін көрсетеді. «Қуанышты іс – күнге, көңілсіз іс – бұлтқа» деп балаларға мысал айтқызады. Мысалы: «Досыма көмектестім – күн», «Ойыншықты сындырдым – бұлт».

	«Жақсы сөз – жанға қуат»
Мақсаты: Балаларды бір-біріне жылы сөз айтуға үйрету.
Ойынды жүргізу түрі: Балалар бір-біріне қарап, «Сен әдемісің», «Сен жақсы доссың» деген жылы сөздер айтады.

	«Сиқырлы айна»
Мақсаты: Өзін-өзі тануға, мимика арқылы эмоцияны көрсетуге үйрету.
Ойынды жүргізу түрі: Тәрбиеші айна ұстап, «Қуанышты бет көрсет», «Ашулы бет көрсет» деп айтады. Бала айнаға қарап, эмоцияны бейнелейді
	«Көңіл-күй дөңгелегі»
Мақсаты: Баланың эмоциясын танып, оны сөзбен жеткізуге үйрету.
Ойынды жүргізу түрі: Тәрбиеші түрлі көңіл-күй бейнеленген смайликтерді (қуанышты, көңілсіз, ашулы) көрсетеді. «Сен қазір қайсысың?» деп сұрайды. Бала өзі қалаған суретті көрсетіп, «Мен қуаныштымын» деп айтуға жаттығады.



	Серуенге дайындық
	«Еңбекқорлық және кәсіби біліктілік» құндылығы – өзіне-өзі қызмет көрсетуге, өздігінен киінуге және жеке заттарына
 ұқыпты қарауға дағдыландыру.

	
	· Серуенге шығар алдында балаларды өз шкафының белгісін тауып, қажетті киімдерін өздігінен алуға дағдыландыру.
· Киімдерінің алды-артын ажыратып, дұрыс киюге және сыртқы келбетін реттеуге үйрету.
· Қауіпсіздік: киім ауыстыратын жерде асықпай қозғалып, орындықтың үстіне шықпау керектігін ескерту.

	· Балаларды серуенге қажетті заттарын алдын ала дайындап, артық заттарды шкафында қалдыруға үйрету.
· Күртесінің жеңін дұрыс киіп, жағасын түзеп, киімінің ыңғайлы болуына назар аударуға дағдыландыру.
Қауіпсіздік: киім киіп жатқан баланың жанынан жүгіріп өтпеуге, бір-біріне кедергі жасамауға үйрету
	· Балаларды серуенге дайындықты өздігінен аяқтауға, киімін түзеп, қолдарын еркін қозғалта алатынын тексеруге дағдыландыру.
· Киініп болған соң өз орнын жинақы қалдырып, шкафтың есігін жабуға үйрету.
· Қауіпсіздік: сыртқа шығарда есік маңында топтаспауға, кезекпен және тыныш шығуға дағдыландыру.

	· Серуен алдында балаларға өз киімінің ауа райына сай екенін байқап көруге, қажет болса тәрбиешіден көмек сұрауға үйрету.
· Аяқ киімін толық киіп болған соң, оның бос тұрмағанын тексеруге дағдыландыру.
· Қауіпсіздік: есік ашылған кезде алдыға ұмтылмай, тәрбиешінің белгісін күту керектігін түсіндіру.

	· Киініп болғаннан кейін балаларды өз заттарын қайта қарап, ештеңе ұмытпағанын тексеруге баулу.
· Досының киімі дұрыс киілмегенін байқаса, ескертіп немесе көмек ұсынуға тәрбиелеу.
· Қауіпсіздік: серуен алаңына шыққанда бірден жан-жаққа жүгірмей, топпен бірге жүруге үйрету.


	Серуен
	Серуен №1
Күзгі ағаштарды бақылау

	Серуен №2
Ауа райын бақылау

	Серуен №3
Жаңбырды бақылау

	Серуен №4
Құраған шөпті бақылау

	Серуен №5
Құстарды бақылау


	
	«Заң және тәртіп» құндылығы және «Таза Қазақстан» – серуен кезінде қауіпсіздік ережелерін сақтауға, табиғатты бақылауға 
және оған қамқорлықпен қарауға баулу. Таңғы серуенді бекіту.

	Балалардың үйге қайтуы
	«Өнегелі 15 минут» – ата-аналармен кері байланыс орнату, баланың күнделікті жетістіктері мен қауіпсіздігі туралы 
ақпарат беру, үйде дағдыларын бекіту бойынша кеңес беру.

	
	Бүгін балалар оқиға бейнеленген суреттерді ретімен қарастырды.
Алдымен не болғанын, одан кейін не өзгергенін байланыстырып айтуға жаттықты.
Үйде күнделікті бір әрекетті, мысалы, қол жуу ретін балаңызға ретімен әңгімелетіңіз.

	Бүгін балалар «Дүкен» сюжеттік-рөлдік ойынына қатысты.
Сатушы мен сатып алушының әрекеттерін орындап, өтініш білдіру және алғыс айту сөздерін қолданды.
Үйде бірнеше ойыншықтан шағын дүкен ұйымдастырып, балаңызбен рөлдерді кезекпен алмастырып ойнаңыз.

	Бүгін балалар үстел үстіндегі заттарды есте сақтау ойынын ойнады.
Бір заттың орны өзгергенде оны байқап, айырмашылықты сөзбен жеткізуге жаттықты.
Үйде төрт таныс затты көрсетіп, балаңыз теріс қарағанда біреуінің орнын ауыстырыңыз да, не өзгергенін сұраңыз.

	Бүгін балалар заттардың кеңістікте орналасуын анықтайтын тапсырмалар орындады.
«Үстінде», «астында», «жанында» сөздерін орынды қолдануға жаттықты.
Үйде ойыншықты қораптың үстіне, астына немесе жанына қойып, қайда тұрғанын сұраңыз.

	Бүгін балалар суреттер арқылы күнделікті әдепті әрекеттерді талқылады.
Кешірім сұрау, рұқсат алу және көмек ұсыну сөздерінің қай кезде қолданылатынын түсіндіруге жаттықты.
Үйде балаңызбен бір жағдайды ойнап көрсетіп, оған сәйкес сыпайы сөзді бірге таңдаңыз.













Тәрбиелеу-білім беру процесінің циклограммасы
Мектепке дейінгі ұйым (білім беру ұйымының атауы) _ЖШС «Ердостық – 2017» «Болашақ»
 

   

   Топ:  “Құлагер” орта топ
   Балалардың жасы:  3 жас
   Қандай кезеңге жасалды: 12.10 – 16.10.2026ж

Қазан – тәуелсіздік және отаншылдық айы
Дәйек сөз: Ел іші-алтын бесік,
Мақсаты: Балаларды туған жердің табиғатымен, оның байлығымен таныстыру, табиғат сұлулығын көре 
білуге баулу және өз өлкесіне деген сүйіспеншілік пен қамқорлықты қалыптастыру.


	Күн тәртібінің үлгісі
	Дүйсенбі
	Сейсенбі
	Сәрсенбі
	Бейсенбі
	Жұма

	Балаларды қабылдау
	«Балбырауын» (Құрманғазы Сағырбайұлы)
Күй күмбірі – көңілді, ширақ әуені арқылы баланың қуанышты көңіл күйін қалыптастыру, ұлттық музыкаға қызығушылығын арттыру.

	«Сарыжайлау» (Тәттімбет Қазанғапұлы)
Күй күмбірі – жайлау көрінісін бейнелейтін кең тынысты әуені арқылы баланың қиялын дамыту, туған жер табиғатына сүйіспеншілік сезімін ояту.

	«Әсем қоңыр» (Дина Нұрпейісова)
Күй күмбірі – жұмсақ, сабырлы әуені арқылы баланың тыныш көңіл күйін қалыптастыру, музыканы зейін қойып тыңдау дағдысын дамыту.

	«Бұлбұл» (Дина Нұрпейісова)
Күй күмбірі – құстың сайрағанын бейнелейтін нәзік әуені арқылы баланың табиғатқа, құстар әлеміне қызығушылығын арттыру, әсемдікті сезінуге тәрбиелеу.

	«Тойбастар» (Дина Нұрпейісова)
Күй күмбірі – салтанатты әрі көңілді әуені арқылы баланы қазақ халқының той-думан дәстүрлерімен таныстыру, мерекелік көңіл күй сыйлау.


	
	· Баланы қабылдау: Баламен амандасу, жалпы жағдайына және көңіл күйіне назар аудару.
· Ата-анамен байланыс: Баланың түнгі ұйқысы мен таңертеңгі жағдайы туралы қысқаша мәлімет алу.
· Ойынға бағыттау: Үстел үстіндегі құрастыру ойынына бағыттау. Текшелерден қарапайым құрылыс жасауды ұсыну.
· 
	· Қабылдау: Балаларды қабылдау, тәрбиешімен және құрдастарымен амандасуға дағдыландыру.
· Ата-анадан мәлімет алу: Баланың таңертеңгі тәбеті мен өзін қалай сезінетіні туралы мәлімет алу.
· Ойынға бағыттау: Суретті жұптастыру ойынын ұсыну. Бірдей бейнелерді тауып, қатар орналастыруға бағыттау.
· 
	· Қабылдау: Балаларды қабылдау, көңіл күйі мен жалпы жағдайын бақылау. Топтағы балалармен амандасуын қадағалау.
· Ата-анадан мәлімет алу: Баланың бүгінгі жағдайы туралы сұрау, тәрбиеші білуі қажет мәліметтерді нақтылау.
· Ойынға бағыттау: «Көлік тұрағы» ойынына бағыттау. Ойыншық көліктерді көлеміне қарай тиісті орындарға орналастыруды ұсыну.
· 
	· Қабылдау: Балаларды топқа қабылдау. Сыртқы келбетіне, киімінің тазалығы мен ұқыпты-лығына назар аудару.
· Ата-анадан мәлімет алу: Баланың үйдегі көңіл күйі туралы сұрау, күнделікті жағдайында өзгеріс бар-жоғын нақтылау.
· Ойынға бағыттау: «Отбасы» сюжеттік-рөлдік ойынына бағыттау. Қуыршақтарға арналған ыдыстарды орналастырып, дастарқан әзірлеуді ұсыну.
· 
	· Қабылдау: Балалармен амандасу, қабылдау кезінде сергектігі мен белсенділігін бақылау.
· Ата-анадан мәлімет алу: Баланың кешкі демалысы, ұйқыға жату уақыты және таңертең оянуы туралы сұрау.
· Ойынға бағыттау: Ірі бөлшектерден тұратын пазл құрастыруды ұсыну. Бөлшектерді сәйкестендіріп, тұтас сурет жинауға бағыттау.
· 

	Ата-аналармен немесе баланың басқа заңды өкілдерімен әңгімелесу, кеңес беру
	«Өнегелі 15 минут» – ата-аналарға баланың танымдық дамуы, жағымды мінез-құлқы, достық қарым-қатынасы, табиғатқа
қамқорлығы мен күн тәртібін қалыптастыру бойынша кеңес беру.

	
	«Эмоциялық денсаулық»
Әңгімелесу: Таңертеңгі жылы сөз бен мейірім баланың көңіл-күйіне және психологиялық денсаулығына қуат беретіні жайлы түсіндіру.
Кеңес: Баланы балабақшаға әкелгенде күлімдеп, жылы сөзбен шығарып салыңыз.
	 «Тазалық пен гигиена»
Әңгімелесу: Жазғы кезеңдегі тазалық — денсаулық кепілі. Мәдени-гигиеналық дағдыларды бала күнделікті орындауы тиіс екендігі туралы нақтылау.
Кеңес: Үйде қолды сабындап жуу, киімін ұқыпты ұстау және ішек инфекцияларының алдын алуды ескертіңіз.
	«Әдептілік пен үлгі»
Әңгімелесу: Әдептілік пен құндылықтар ата-анадан басталады. Бала үлкенді сыйлауды үлкендердің үлгісі арқылы үйренетінін түсіндіру.
Кеңес: Отбасында «Рахмет», «өтінемін», «кешір» сыпайы сөздерін жиі қолданыңыз.

	«Тіл дамыту мен мәдениет»
Әңгімелесу: Сөйлеу мәдениеті отбасындағы әңгімеден қалыптасатыны жайлы түсіндіру жұмысын жүргізу.
Кеңес: Балаға демалыста кітап оқып беріп, көргендері туралы өз ойымен бөлісуге мүмкіндік жасаңыз.
	«Отбасылық құндылықтар»
Әңгімелесу: Отбасы — баланың алғашқы мектебі, рухани құндылықтар мен үнемшілдік әдеттері отбасынан басталатыны жайлы түсіндіру.
Кеңес: Демалыс күндері балаңызбен бірге таза ауада серуендеп, пайдалы іс жасаңыз, бірге уақыт өткізіңіз.

	Балалардың іс-әрекеті ойын, таным-дық, комму-никативтік, шығармашы-лық, экспери-ментал
дық, еңбек, қимыл, бейне
леу, дербес және басқалары)
	Үстел үсті ойыны: «Пішінді тап»
Қажетті құралдар: түрлі пішінді карточкалар және сол пішіндерге сәйкес саңылаулары бар тақта.
Шарты: Балалар пішінді қолына алып, сәйкес саңылауға салады, пішіннің атын айтады.
Мысалы: Дөңгелек – дөңгелек саңылауға.
– Үшбұрыш – үшбұрыш саңылауға.
	Үстел үсті ойыны: «Жануарды тамақтандыр»
Қажетті құралдар: жануарлар суреттері және тағам суреттері (сәбіз, сүт, балық, сүйек).
Шарты: Балалар жануардың суретін алып, оған сәйкес тағам суретін жанына қояды, екеуінің атын айтады.
Мысалы:
– Қоян – сәбіз жейді.
– Мысық – сүт ішеді.
	Үстел үсті ойыны: «Түсін тап»
Қажетті құралдар: түрлі түсті заттар (шар, текше, моншақ) және сәйкес түсті себеттер немесе карточкалар.
Шарты: Балалар затты алып, түсіне қарай сәйкес түсті себетке қояды, түсін атайды.
Мысалы:
– Қызыл шар – қызыл себетке.
– Сары текше – сары себетке.

	Үстел үсті ойыны: «Бөліктен құрастыр»
Қажетті құралдар: екі-үш бөлікке бөлінген үлкен суреттер (ойыншық, жеміс, жануар бейнеленген).
Шарты: Балалар бөлшектерді біріктіріп, бүтін суретті құрастырады, не бейнеленгенін атайды.
Мысалы:
– Екі бөлік қосылып – доп болады.

	Үстел үсті ойыны: «Үлкен ме, кіші ме?»
Қажетті құралдар: әртүрлі көлемдегі ыдыстар немесе сақиналар (3-4 дана).
Шарты: Балалар заттарды үлкенінен кішісіне қарай ретімен орналастырады, әр затты алғанда «үлкен» немесе «кіші» деп атайды.
Мысалы: Ең үлкен ыдыс – алдымен. Ең кішкентайы – соңында.

	
	
	
	
	
	

	Ертеңгілік жаттығу
	 Қазан  айының 2- аптасына арналған таңғы жаттығу кешені. 
	 Қазан  айының 2- аптасына арналған таңғы жаттығу кешені. 
	 Қазан  айының 2- аптасына арналған таңғы жаттығу кешені. 
	 Қазан  айының 2- аптасына арналған таңғы жаттығу кешені. 
	 Қазан  айының 2- аптасына арналған таңғы жаттығу кешені. 

	
	Жалпы дамыту жаттығуларын жүйелі орындау арқылы баланың дене қимылын жетілдіру . Жаттығу кешені қосымша тіркелген

	Таңғы ас
	Үнемді тұтыну – су мен тағамды ысырап етпеуге, асты қадірлеуге, жеке бас тазалығын, тамақтану әдебі мен
қауіпсіздік ережелерін сақтауға дағдыландыру.

	
	
	
	
	
	

	Ұйымдастырылған іс-әрекетті өткізуге дайындық (бұдан әрі – ҰІӘ)
	Ойын: «Қайсысы еңбек?»
Тәрбиеші: «Мен қазір іс-әрекеттерді айтамын, сендер оның еңбек пе, әлде ойын ба екенін айтасыңдар:
– Үй жинау (еңбек),
– Доп тебу (ойын),
– Гүл егу (еңбек),
– Қуыршақпен ойнау (ойын).»
 Мағынасы: балаларды еңбекті ажырата білуге үйрету
	Ойын: «Бір сөз – көп сөйлем»
Тәрбиеші бір сөз айтады (мысалы: «Дос»). Балалар кезекпен сол сөзді қатыстырған сөйлем құрайды:
– «Менің досым бар».
– «Досыммен ойнаймын».
– «Досым маған көмектесті».
 Мағынасы: бір сөзді түрлі сөйлемде қолдануға, ойды толық жеткізуге үйрету.
	Ойын: «Жақсы сөзді жалғастыр»
Тәрбиеші: «Мен жақсы сөз айтамын, сендер жалғастырыңдар.
– «Ана ...» (балалар: «мейірімді»).
– «Дос ...» (балалар: «сенімді»).
– «Әке ...» (балалар: «қамқор»).»
Мағынасы: әдемі сөйлеуге, қамқорлықты сөзбен білдіруге үйрету.
	Ойын: «Өнерлі кім екен?»
Тәрбиеші: «Ән айтқысы келген кім бар? Би билегісі келген кім бар? Сурет салып көргісі келген кім бар?» – деп сұрайды.
Балалар кезекпен кішкентай өнерін көрсетеді.
Мағынасы: балаларды өз қабілетін көрсетуге, шығармашылыққа шабыттандыру.

	Ойын: «Сұрақ пен жауап»
Тәрбиеші: «Кімге қойылған сұраққа дұрыс әрі тез жауап береді екен?
– «Аспанда не ұшады?» (құс, ұшақ).
– «Түнде аспанда не жанады?» (жұлдыз, ай).
– «Адамға не керек?» (су, ауа, тамақ).»
Мағынасы: тапқырлыққа, дұрыс жауап беруге дағдыландыру.


	Кестеге сәйкес ҰІӘ


	«Таза Қазақстан» тұжырымдамасы аясында экологиялық мәдениетті жетілдіру – балаларды табиғатты қорғауға, қоршаған ортаға ұқыпты қарауға, тазалық сақтауға, ағаштар мен өсімдіктерді қорғауға, туған жер табиғатына қамқорлық жасауға баулу.

	
	Тақырыбы: «Күз келді, күн салқындады»
Қызығушылықты ояту
Жаңбырдың дыбысы естіледі. Тәрбиеші терезеге қарап отырған қуыршақты көрсетеді.
— Балалар, ненің дыбысын естідіңдер?
— Жаңбыр жауып тұрғанда аспан қандай болады?
— Қуыршақ Айша серуенге шыққысы келеді екен. Оған көмектесейік!
Ой дамыту. «Айша тоңып қалды» шағын әңгімесі
Күзгі күн еді. Айша аулаға жұқа көйлегімен шықты. Салқын жел соқты.
— Тоңып қалдым, — деді Айша қолдарын құшақтап.
Осы кезде жаңбыр тамшылай бастады. Әжесі Айшаны үйге шақырып алды.
— Күзде күн салқындайды, қызым. Сыртқа шыққанда жылы киіну керек, — деді әжесі.
Айша күртешесі мен бас киімін киді. Етігін де ұмытпады. Жаңбыр басылғанда әжесімен бірге серуенге шықты.
Бұл жолы Айша тоңған жоқ.
Ой қозғау
— Айша неліктен тоңып қалды?
— Әжесі оған не деді?
— Айша қандай киімдер киді?
Тәрбиеші:
— Күзде күн салқындайды, салқын жел соғады, жаңбыр жауады. Сондықтан ауа райына қарай жылы киінеміз.
Жағдаят. «Қуыршаққа көмектесейік»
Қуыршақтың алдына жұқа көйлек, күртеше, бас киім және етік суреттері қойылады.
Қуыршақ:
— Дала салқын екен. Мен қай киімді таңдаймын?
Балалар киімдерді көрсетіп, қысқаша түсіндіреді:
— Күртешеңді ки. Ол жылы ұстайды.
— Бас киіміңді ұмытпа.
Үш топқа бөлу. Қуыршақ суреті.
Балалар бұлт, тамшы, қолшатыр суреттерін таңдап, үш топқа бөлінеді.
1-топ — «Бұлттар». «Жылы киімді тап»
Әр бала киім суреттерінен салқын күнге лайық киімді таңдайды, атын атайды. Балалар таңдаған киімдерін бірге қарап, қуыршаққа ұсынады.
2-топ — «Тамшылар». «Айшаға айтып бер»
Балалар күзгі суретке қарап, қуыршаққа бір сөйлемнен айтады:
«Күн салқын».
«Жел соғып тұр».
«Жаңбыр жауып тұр».
«Жылы киін».
Бір-бірінің жауабын тыңдап, қажет болса көмектеседі.
3-топ — «Қолшатырлар». «Бірге киіндірейік»
Балалар қуыршаққа күртеше, бас киім, етік таңдап, бірге киіндіреді. 
Сергіту сәті. «Күзгі ауа райы»
— Жел соқты — қолдарын тербетеді.
— Жаңбыр жауды — саусақтарымен алақандарын тықылдатады.
— Тоңып қалдық — қолдарын кеудесіне айқастырады.
— Жылынайық — бір орында адымдайды.
Шығармашылық жұмыс
Балалар сол үш топта жұмысын жалғастырады.
1-топ: әр бала күртешенің дайын суретін бояйды.
2-топ: әр бала бұлттың астына дайын жаңбыр тамшыларын жапсырады.
3-топ: әр бала дайын екі бөліктен қолшатыр құрастырады.
Қорытынды
— Күзде күн қандай болады?
— Күн салқын болса, қалай киінеміз?
Қуыршақ:
— Рақмет, балалар! Енді салқын күні жылы киінемін!


Дене тәрбиесі
Кіріспе бөлім. Амандасу. Ойын гимнастикасы: алақанды ашу, шапалақтау, аяқпен топылдату, қол-аяқты еркін қимылдату.
Негізгі бөлім.
Жалпы дамытатын жаттығулар (құралсыз):
1. Басты оңға, солға баяу еңкейту.
2. Алға еңкейіп, қолды аяқ ұшына созу.
3. Қолды алға созып, отырып-тұру.
4. Қолды жоғары көтеріп, шапалақтап секіру.
Жаттығуларды 4–5 рет қайталау. Мұрынмен дем алып, ауызбен шығару.
Негізгі қимылдар:
· «Қояндар» — екі аяқпен алға секіріп, жұбына қолын тигізу, орнына қайту.
· «Аюлар» — белгі бойынша тура бағытта төрттағандап еңбектеу.
Қимылды ойын: «Қонаққа барайық». Балалар екі топқа бөлініп, бір-біріне қонаққа барады. Жұптасып, музыкамен билейді.
Қорытынды. Баяу жүру, тынысты қалыпқа келтіру. Балаларды мадақтау.

	«Жыл мезгілі. Күзгі табиғат»
Қызығушылықты ояту. «Тыңда да, таны!»
Желдің гуілін, жапырақтың сыбдырын кезекпен тыңдату.
— Балалар, ненің дыбысын естідіңдер?
— Жел қалай соғады? Бірге көрсетейік!
Қолдарын жоғары көтеріп, ақырын тербелу.
Тәрбиеші сары және қызыл жапырақтарды жоғарыдан ақырын түсіру.
— Ой, қараңдаршы! Нелер ұшып түсті?
— Бір-бір жапырақтан алып көріңдерші. Сенің жапырағың қандай түсті?
— Ағаш жапырақтары қай мезгілде сарғайып түседі?
— Күзде!
Ой дамыту. АКТ арқылы «Күзгі табиғат» көрінісін қарау
Экраннан жапырақтары сарғайған ағаштар, жаңбыр, жылы киінген балалар, өнім жинаған адамдар бейнеленген суреттерді кезекпен көрсету.
— Ағаштардың жапырақтары қандай түске өзгерген?
— Жапырақтар қайда түсіп жатыр?
— Аспаннан не жауып тұр?
— Балалар неге күртеше киген? Күн жылы ма, салқын ба?
— Адамдар не жинап жүр?
Балалардың жауаптарын толықтыру:
— Күзде күн салқындайды. Жаңбыр жауады. Жапырақтар сарғайып, жерге түседі. Адамдар жемістер мен көкөністерді жинайды.
Ой қозғау. «Күзде не аламыз?»
Қолшатыр, жылы күртеше және жеңіл жейде суреттерін көрсету.
— Дала салқын болса, қай киімді таңдаймыз?
— Жаңбыр жауса, не аламыз?
Балаларға қажетті суретті көрсетіп, атауды ұсыну.
Үш топқа бөлу
Жапырақ, алма, ағаш белгілерін таңдау арқылы үш топқа бөліну.
1-топ — «Алтын жапырақтар»
Ойын: «Күзгі ағашты тап»
Жасыл жапырақты, сары жапырақты және қар жамылған ағаш суреттерін қарау.
— Қайсысы күзгі ағаш?
— Жапырақтары қандай түсті?
Шығармашылық — жапсыру. «Күзгі ағаш»
Тәрбиеші алдын ала қиып дайындаған сары, қызыл қағаз жапырақтарды ұсыну. Әр бала өз парағындағы ағаштың бұтақтарына және астына жапырақтарды жапсыру.
Сурет салу. «Жаңбыр тамшылары»
Сол парақтағы дайын бұлттың астына көк қарындашпен қысқа сызықтар жүргізіп, жаңбыр тамшыларын салу.
— Жапырақтарың қандай түсті?
— Бұлттан не жауып тұр?
2-топ — «Берекелі бақ»
Ойын: «Өнімдерді бөліп жина»
Алма, алмұрт, сәбіз, қызанақ муляждарын қарау, атау. Жеміс белгісі бар себетке алма мен алмұртты, көкөніс белгісі бар себетке сәбіз бен қызанақты салу.
— Алма қандай пішінді?
— Сәбіздің түсі қандай?
— Бұларды кімдер өсіреді?
— Адамдар өсіреді, күтеді, күзде жинайды. Олардың еңбегін бағалаймыз.
Шығармашылық — мүсіндеу.
Әр бала ермексазды домалақтап алма жасау. Дайын алмаларды ортақ табаққа қою.
«Мен қызыл алма жасадым».
Сергіту сәті. «Күзгі серуен»
— Жолмен жүреміз — орнында адымдау.
— Жел соқты — қолдарын тербету.
— Жаңбыр тамды — алақанына саусақтарымен тықылдату.
— Қолшатыр аштық — қолдарын төбесіне күмбез етіп ұстау.
3-топ — «Табиғат достары»
Ойын: «Ағашқа кім көмектесті?»
Ағашқа су құйған және бұтағын сындырған балалардың суреттерін көрсету.
— Қай бала ағашқа қамқор болды?
— Бұтақты сындыруға бола ма?
«Ағашқа су құямыз».
«Бұтақты сындырмаймыз».
Шығармашылық — құрастыру.
Әр бала дайын дің мен сары жапырақты жоғарғы бөлікті сәйкестендіріп, күзгі ағаш бейнесін құрастыру. Дайын ағаштарды қатар қойып, шағын бақ жасау.
Қорытынды. «Күзгі көрмені аралайық»
Балалармен үш топтың жұмыстарын аралап қарау.
— Күзде күн қандай болады?
— Жапырақтар қалай өзгереді?
— Бүгін не жасадың?
— Досыңа қалай көмектестің?
Балалардың жауаптарын тыңдап, жұмыстары мен өзара көмегін атап мадақтау.

Қазақ тілі
Тақырыбы:Алтын күз
Ой  қозғау.
Мнемокестемен жұмыс. 
Күз туралы суреттер.
-Күзде күн қандай болады?
Жапырақтар неге түсіп жатыр?
Түстері қандай
-Адамдар қалай киінген?
Дид ойын: «Бұл қай мезгіл?»
Шарты: суреттерден күз мезгілін көрсете білу.
Тіл ұстарту жаттығуы:
Ер-ер-ер Жемістерді тер
Сұрағанын бер.
Ән-ән-ән Қамба толы дән
Әжем айтқан ән.
ІІІ.Ой  дамыту.
Мнемокесте арқылы өлең жолдарын жаттау.
Қ.Шаңғытбаевтың «Күзгі жапырақтар»
Алтын, сары, қызыл, көк,
Алуан-алуан жапырақ, 
Күзгі бақта күлімдеп.
Көз тартады жалбырап
Қортынды
Балаларды мадақтау
	Қызығушылықты ояту. «Жасырынған аңды тап!»
Тақтаға жануарлардың беті қағазбен  жабылған суреттерін ілу. Тиіннің үлпілдек құйрығы, Қоянның ұзын құлағы, Кірпінің тікені ғана көрініп тұрады.
— Балалар, бүгін аңдарды суреттегі белгілеріне қарап табамыз. Мына ұзын құлақтар  ненікі екен?
Балалардың жауабынан кейін  ашу.
 Ал мына үлпілдек құйрық ше?
— Тиіндікі!
— Мына тікендердің астында жасырынған не? Кірпі!
Соңғы суреттен Аюды көрсету. 
Тосын сұрақ. «Аңдар қайда асығып жүр?»
Жануарлардың жанына жаңғақ, құрғақ жапырақ және апан суреттерін қою.
— Тиін жаңғақ жинап жүр. Кірпі жапырақ іздеп жүр. Аю апанын дайындап жатыр. Олар неге ойнамай, жұмыс істеп жүр екен?
Балалардың болжамдарын тыңдау.
— Өйткені күз келіп, күн салқындады. Жануарлар қысқа дайындалып жатыр. Бірақ олардың басынан бір оқиға өтіпті. «Ормандағы күзгі қарбалас» ертегісін тыңдайық! 
Ертегіні жануарлардың суреттерін көрсете отырып әңгімелеу. 
Ой қозғау
— Тиін не жинады?
 Кірпіге жапырақтар не үшін керек?
Аю қыста қайда ұйықтайды?
Достар бір-біріне көмектесті ме?Біз де ертегідегі жануарларға арнап азық пен паналайтын орын дайындайық!
Төрт топқа бөлу
Тиін, кірпі, аю, қоян суреттерін таңдау арқылы топтарға бөліну. Әр топтың тапсырмасын қысқаша таныстыру.
1-топ — «Тиіннің жаңғақтары»
Ойын: «Біреу және көп»
Бір жаңғақ және көп жаңғақ бейнеленген екі карточканы қарау.
Қай суретте бір жаңғақ бар?
— Қайсысында жаңғақ көп?
Тиін жаңғақты не үшін жинайды?
Шығармашылық — мүсіндеу.
Әр бала қоңыр ермексазды домалақтап, жаңғақ жасау. Дайын жаңғақтарды Тиіннің суреті тұрған ойыншық себетке жинау.
— Әрқайсың бір жаңғақ жасадыңдар. Себетте енді жаңғақ көп болды!
2-топ — «Кірпіге жапырақ төсеніш»
Ойын: «Үлкен жапырақ, кішкентай жапырақ»
Үлкен және кішкентай қағаз жапырақтарды салыстыру.
— Үлкен жапырақты көрсетші.
— Кішкентай жапырақты тапшы.
— Кірпі неден жылы орын дайындады?
«Кірпі жапырақ жинады».
Шығармашылық — жапсыру.
Әр бала Кірпі бейнеленген параққа тәрбиеші алдын ала қиып дайындаған сары, қоңыр жапырақтарды жапсыру. Жапырақтарды Кірпінің астына және айналасына қою.
3-топ — «Аюдың апаны»
Ойын: «Аю қайда сыяды?»
Ойыншық Аю мен кіреберісі кең және тар екі дайын құрылыс үлгісін көрсету.
— Аю қайсысына сыяды? Тексеріп көрейік!
Аюды екі кіреберіске жақындатып, кеңдігін салыстыру.
«Мына жер кең».
«Аю апанда ұйықтайды».
Шығармашылық — құрастыру.
Әр бала ірі құрылыс бөлшектерінен Аюға апан құрастыру: екі жағына тіреу қойып, үстін ұзын бөлшекпен жабу. Аюдың кіре алатынын тексеру. Қажет болса, тәрбиешінің көмегімен кіреберісін кеңейту.
4-топ — «Қоянға ықтасын»
Ойын: «Қоян қайда тығылсын?»
Ашық алаң мен қалың бұтаның суретін көрсету.
— Жел соғып тұр. Қоян қай жерге паналаса болады? Ертегіде Қоянға не көмектесті?
«Қоян бұтаның тасасына тығылады».
«Кірпі көмектесті».
Шығармашылық — сурет салу.
Әр бала Қоян бейнеленген парақтағы дайын бұта сұлбасын қоңыр және сары қарындашпен бояу.
— Қоянға желден паналайтын бұта дайындадық.
Ортақ қимылды ойын. «Аңдардың жүрісін көрсет»
— Тиін секілді жеңіл секіру.
— Кірпі секілді ұсақ қадаммен жүру.
— Аю секілді қорбаңдау.
— Қоян секілді қос аяқтап секіру.
Қимылдарды бір-біріне кедергі келтірмей орындау
Қорытынды. «Орман достарына көмектестік»
Балалармен топтардың жұмыстарын аралап қарау.
— Тиінге не жасадық?
— Кірпіге нелер жапсырдық?
— Аюға не құрастырдық?
— Қоян қайда паналады?
— Ертегідегі жануарлар күзде қысқа дайындалды. Бір-біріне көмектесті. Біз де тапсырмаларды бірге орындап, достарымызға қолғабыс еттік!

Дене тәрбиесі
Кіріспе бөлім. Амандасу. Ойын гимнастикасы: алақанды ашу, шапалақтау, аяқпен топылдату, қол-аяқты еркін қимылдату.
Негізгі бөлім.
Жалпы дамытатын жаттығулар (құралсыз):
1. Қолды төмен түсіріп, басты оңға, солға баяу еңкейту.
2. Қолды белге қойып, алға еңкею, аяқ ұшына қолды созу.
3. Қолды алға созып, отырып-тұру.
4. Қолды жоғары көтеріп, шапалақтап секіру.
Әр жаттығуды 4–5 рет орындау.
Тыныс алу жаттығуы. Мұрынмен дем алып, ауызбен шығару.
Негізгі қимылдар:
· «Қояндар» — екі аяқпен алға секіріп, жұбына қолын тигізу, орнына оралу.
· «Аюлар» — белгі бойынша тура бағытта төрттағандап еңбектеу.
Қимылды ойын: «Қонаққа барайық». Балалар екі топқа бөлініп, бір-біріне қонаққа барады. Жұптасып, музыка әуенімен билейді.
Қорытынды. Баяу жүру, тынысты қалыпқа келтіру. Балаларды мадақтау.

	«Күздің түрлі түсті сыйлары»
Қызығушылықты ояту. «Терезеден не көрдік?»
Жаңбырдың тырсылдаған дыбысын қосу. Үстелдегі жабық пердесі бар қатырма қағаз терезені көрсету.
— Балалар, тыңдаңдаршы! Тырс-тырс… Ненің дыбысы екен?
— Терезені ашып көрейік!
Пердені ашқанда күзгі аула суреті көрінеді.
— Ағаштың жапырақтары қандай түсті?
— Жерде нелер жатыр?
— Балалар неге жылы киінген?
— Күз келді. Күн салқындады. Жапырақтар сарғайып, жерге түсіп жатыр.
Ой дамыту. «Күзгі серуен»
Суреттен қолшатыр ұстаған баланы, жапырақ жинаған қызды және алма терген адамды көрсету.
— Жаңбырдан не қорғайды?
— Қыз не жинап жүр?
— Ағашта не пісіп тұр?
Балалардың жауаптарын толықтыру:
«Қолшатыр жаңбырдан қорғайды».
«Жапырақтар жерге түседі».
«Алма піседі».
Ой қозғау
— Біз де күзгі суреттер жасап көрейік пе? Әр топ өз жұмысымен күзгі көрмені толықтырады!
Үш топқа бөлу
Сары жапырақ, қызыл алма, көк тамшы белгілерін таңдау.
1-топ — «Жапырақ жолы»
Ойын: «Түсін тап»
Еденге араларын жақын етіп сары және қызыл қағаз жапырақтарды қою.
— Сары жапырақтың жанына бар.
— Енді қызыл жапырақты тап.
— Қолыңдағы жапырақ қандай түсті?
Балаларға жапырақтарды баспай, айналып жүруді ұсыну.
Шығармашылық — жапсыру.
Әр бала алдын ала қиылған сары және қызыл жапырақтарды дайын ағаш бейнесінің астына жапсыру.
«Менің жапырағым сары».
«Жапырақ жерде жатыр».
Желімді кезекпен пайдалану, досына қажетті жапырақты ұсыну.
2-топ — «Алма толы табақ»
Ойын: «Біреу ме, көп пе?»
Бір табаққа бір алма муляжын, екіншісіне бірнеше алма қою.
— Қай табақта бір алма бар?
— Қай табақта алма көп?
— Бір алманы қолыңа алшы.
Алмалардың түсін, домалақ пішінін атау.
Шығармашылық — мүсіндеу.
Әр бала қызыл немесе сары ермексазды алақанымен домалақтап, бір алма жасау. Дайын алмаларды ортақ ойыншық табаққа жинау.
— Әрқайсың бір алма жасадыңдар. Бәрін қосқанда нешеу болды?
— Көп алма!
«Мен қызыл алма жасадым».
Ортақ қимылды ойын. «Күн мен жаңбыр»
Күн суретін көрсеткенде бөлме ішінде жай жүру. Жаңбыр дыбысы естілгенде тоқтап, қолдарын төбесіне қолшатыр тәрізді көтеру.
— Жаңбыр тоқтады! Серуенді жалғастырайық!
3-топ — «Түрлі түсті қолшатыр»
Ойын: «Қолшатырдың бөлігін тап»
Қызыл және көк қолшатырдың екіге бөлінген ірі суреттерін ұсыну. Түсі сәйкес бөліктерді тауып, бүтін бейне жасау.
— Сенің қолшатырың қандай түсті?
— Қолшатыр бізді неден қорғайды?
Шығармашылық — құрастыру және сурет салу.
Әр бала екі ірі бөліктен қолшатыр бейнесін құрастыру. Жанына көк қарындашпен қысқа сызықтар жүргізіп, жаңбыр тамшыларын салу.
«Бұл — көк қолшатыр».
«Жаңбыр жауып тұр».
Қорытынды. «Күзгі көрмені аралайық»
Балалармен жапырақтар жапсырылған ағаштарды, алма толы табақты, қолшатыр суреттерін аралап қарау.
— Күзде жапырақтар қандай түске өзгереді?
— Қай табақта алма көп болды?
— Жаңбырдан не қорғайды?
Әр балаға өз жұмысын көрсетіп, атауға мүмкіндік беру. Бір-бірінің еңбегін тамашалап, қол шапалақтау.

Музыка
Тақырыбы: «Күзгі еңбек»
Кіріспе бөлім. Балалармен әуендете амандасу. «Тамшылар» (М. Жәутіков) әнін тыңдап, шеңбер бойымен жүру, жеңіл би қимылдарын орындау.
Қимылды ойын: «Өз орныңды тап!» Балалар төрт қатарға тұрып, орындарын есте сақтайды. Музыкамен еркін қозғалып, әуен тоқтағанда өз орындарына оралады.
Негізгі бөлім. Күзгі еңбек туралы қысқаша әңгімелесу. Бейнеүзінді арқылы вальс, полька, қазақ биі және марш қимылдарымен таныстыру.
Музыка тыңдау. «Қамажай» (өңдеген Н. Меңдіғалиев). Әуеннің сипатын анықтап, көңіл күйіне сәйкес түрлі түсті желпуіштерді таңдау.
Дауыс жаттығуы. «Күз» жаттығуын орындау. «Фа–ми–ре–до» дыбыстарын айтып, дыбыс биіктігін қол қимылымен көрсету.
Ән үйрену. «Бұл қай кезде болады? Күз» (Б. Ерзакович, Ш. Ахметов). Ән сөздерін анық, мәнерлеп айтуға үйрету.
Би. «Кел, билейік» (Б. Байқадамов, М. Әлімбаев). Қимылдарды музыка ырғағына сай орындау.
Қорытынды. Күзгі еңбек пен тыңдалған музыка туралы сұрақтар қою. Балаларды мадақтау.

	«Құстар неге жылы жаққа ұшады?»
Қызығушылықты ояту. «Құстың көлеңкесін таны»
Экраннан құстың, көбелектің және ұшақтың сұлбасын көрсету.
— Балалар, бұлардың бәрі ұшады. Ал қайсысы құс?
— Құсты қалай таныдыңдар? Қанатын, тұмсығын көрсетіңдерші.
Құстың түрлі түсті суретін ашып көрсету.
— Дұрыс таптыңдар! Қане, қолымызды қанат сияқты жайып, құстардың ұшқанын көрсетейік.
АКТ арқылы топтасып ұшып бара жатқан құстардың қысқа бейнежазбасын көрсету.
— Бір құс па, әлде көп құс па?
— Олар қайда бара жатыр екен?
— Бұл туралы атасы мен немересінің әңгімесін тыңдайық.
Ой дамыту. «Құстар неге жылы жаққа ұшады?»
Әңгімені үш жасқа жеңілдетіп, суреттермен жеткізу:
Бала атасымен аулада серуендеп жүрді. Аспаннан ұшып бара жатқан құстарды көрді.
— Ата, құстар қайда барады?
— Жылы жаққа ұшып барады, балам.
— Неге?
— Күзде күн салқындайды. Жәндіктер азаяды. Кейбір құстарға тамақ табу қиын болады. Сондықтан олар жылы жаққа кетеді.
— Барлық құстар кете ме?
— Жоқ. Торғай бізде қалады. Ал қарлығаш көктемде қайта келеді.
Бала құстарға қол бұлғады:
— Сау болыңдар! Көктемде келіңдер!
— Біз қыстап қалған құстарға жемсалғышқа дән салып көмектесеміз, — деді атасы.
Ой қозғау
— Бала аспаннан нелерді көрді?
— Құстарға күзде тамақ табу оңай ма?
— Торғай ұшып кете ме?
— Қалған құстарға қалай көмектесеміз?
Қарлығаш пен торғай суреттерін қатар көрсету.
— Қарлығаш жылы жаққа ұшады. Торғай бізде қалады.
Үш топқа бөлу
Қанат, жемсалғыш және дән суреттерін таңдау арқылы үш топқа бөліну.
1-топ — «Құстар ұшып барады»
Ойын: «Үлкен құс, кішкентай құс»
Үлкен және кішкентай құс бейнелерін салыстыру.
— Үлкен құсты көрсетші.
— Кішкентай құсты тапшы.
— Бір құс қайда? Көп құс қайда?
Шығармашылық — жапсыру және сурет салу.
Әр бала көгілдір параққа алдын ала қиылған екі құс бейнесін жапсыру. Сары қарындашпен дайын күннің сәулелерін салу.
2-топ — «Торғайдың жемсалғышы»
Ойын: «Торғайды тап»
Қарлығаш пен торғай суреттерінің арасынан торғайды табу.
— Қай құс бізде қалады?
— Оған дәнді қайда саламыз?
Жемсалғыштың суретін көрсету.
— Бұл — жемсалғыш. Оған құстарға арналған жем саламыз.
Шығармашылық — құрастыру.
Әр бала ірі құрылыс бөлшектерінен ойыншық торғайға арналған жемсалғыш үлгісін құрастыру: жалпақ негіздің айналасына аласа жиектер қою. Торғай бейнесін жанына қою.
3-топ — «Торғайға дән»
Ойын: «Бос па, толы ма?»
Бірі бос, екіншісінде дән бейнелері бар екі жемсалғыш суретін қарау.
— Қай жемсалғыш бос?
— Қайсысында дән көп?
— Торғай қайсысынан қорек табады?
Шығармашылық — мүсіндеу.
Әр бала сары ермексаздан дәндердің үлгісін домалақтап жасау. Оларды қағаздағы жемсалғыш бейнесіне саусағымен басып бекіту.
Қимылды ойын. «Құстар мен мысық»
Балалар құстар болып, қолдарын қанаттай жайып жүру. Тәрбиеші ойыншық мысықты көрсеткенде белгіленген «ағаштың» жанына жиналу. Мысық жасырылғанда қайта ұшу.
Бір-бірін итермей, белгі бойынша қозғалу.
Қорытынды. «Құстарға қамқор боламыз»
Балалардың жұмыстарын бірге қарау.
— Қарлығаш қайда ұшады?
— Қай құс бізде қалады?
— Торғайға не дайындадық?
— Кейбір құстар жылы жаққа ұшады. Қалған құстарға қамқор боламыз. Оларды үркітпейміз, үлкендермен бірге жемсалғышқа жем саламыз.


	Серуенге дайындық
	«Еңбекқорлық және кәсіби біліктілік» құндылығы – өзіне-өзі қызмет көрсетуге, өздігінен киінуге, киімдері мен жеке заттарына 
ұқыпты қарауға дағдыландыру.


	
	Балаларға серуен алдында өз ойыншықтары мен кітаптарын орнына қоюды үйрету.
Киімдерін ұқыпты киюге баулу: Киіну кезінде бір-біріне көмектесуге баулу.
Серуен кезінде тәртіп сақтау, асықпай жүру туралы әңгімелеу.

	Серуенге шығар алдында әңгіме жүргізу
Киімін дұрыс іліп қоюға баулу.
Киімнің ыңғайлы, еркін қимылға кедергі жасамайтынын өзі байқауға үйрету.
Балаларды топпен бірге жүруге, тәрбиеші сөзін тыңдауға дағдыландыру.

	Серуен алдында бөлмені жинақтап, үстел үстіндегі заттарды орнына қоюға үйрету.
Аяқ киімнің бауын дұрыс байлауды бекіту.
Қатармен жүргенде тыныштық сақтауды қадағалау.
· 
	Балаларға серуенге шыққанда денсаулықты сақтаудың маңызын түсіндіру.
 Киімдерін рет-ретімен киюге дағдыландыру: Шалбар мен белдемшені дұрыс киюді бақылау.
Серуенге шыққанда тәртіп бұзбауды, тәрбиешіден алыс кетпеуді ескерту.
	Серуен алдында бір-біріне көмектесу: достарына жәрдемдесу.
Аяқ киімін дұрыс шешіп, шкафқа ұқыпты қоюды үйрету.
Серуен кезінде табиғатты бақылау және жолдастарымен мәдениетті қарым-қатынас жасауға тәрбиелеу.

	Серуен
	Картотека №6  
Торғайларды бақылау

	Картотека № 7
Жапырақтардың түсуін бақылау.
	Картотека № 8
Адамдардың күзгі киімдерін бақылау
	Картотека № 9
Аула сыпырушының күзгі еңбегін бақылау
	Картотека № 10
Күзгі желді бақылау


	
	«Заң және тәртіп» құндылығы және «Таза Қазақстан» тұжырымдамасы – серуен кезінде қауіпсіздік ережелерін сақтауға, табиғатты бақылауға және оған қамқорлықпен қарауға баулу.  Күз серуен картотекасынан

	Серуеннен оралу
	«Еңбекқорлық және кәсіби біліктілік» құндылығы – өзіне-өзі қызмет көрсетуге, киімдерін ретімен шешіп, орнына жинауға, 
жеке бас тазалығын сақтауға дағдыландыру.


	
	Киімдерін шешу:
Киімдерін ретімен шешіп, орындарына қоюды қадағалау.
Тазалық процедуралары:
Қолдарын сабындап жуып, сүлгісіне сүрту.
Гигиеналық шаралар:
Жуыну кезінде шуламай, әдеп сақтау.
Түскі асқа дайындық:
Ас алдында қолдарын мұқият жуу.
	Киімдерін шешу:
Балаларды сырт киімдерін өздері шешіп, сөрелеріне қоюға үйрету.
Тазалық процедуралары:
Қолдарын жақсылап сабындап жуу.
Гигиеналық шаралар:
Сумен ойнамау, суды үнемдеп қолдану.
Түскі асқа дайындық:
Қолдарын жуып болған соң үстелге отыру.
	Киімдерін шешу:
Әр баланы киімдерін ретімен шешуге, жинақтап қоюға дағдыландыру.
Тазалық процедуралары:
Қолдарын сабындап жуып, сүлгісін таза ұстауды үйрету.
Гигиеналық шаралар:
Жуыну кезінде суды шашпау.
Түскі асқа дайындық:
Қолдарын жуып болған соң асқа шақыру.
	Киімдерін шешу:
Балаларды киімдерін бүктеп, шкафқа қоюға баулу.
Тазалық процедуралары:
Қолдарын мұқият жууға дағдыландыру.
Гигиеналық шаралар:
Сумен ойнамай, тыныштық сақтау.
Түскі асқа дайындық:
Қолдарын жуып, орындарына жайғасу.

	Киімдерін шешу:
Киімдерін шешкен соң, бір-бірінің затын араластырмай қоюды үйрету.
Тазалық процедуралары:
Қолдарын сабындап жууды ойын түрінде түсіндіру.
Гигиеналық шаралар:
Жуыну кезінде сабынды үнемдеп қолдану.
Түскі асқа дайындық:
Ас ішер алдында қолдарын таза ұстау.

	Түскі ас
	       Үнемді тұтыну – су мен тағамды ысырап етпеуге, асты қадірлеуге, тамақтану әдебі мен қауіпсіздік ережелерін сақтауға дағдыландыру.

	
	Әңгіме:
– Ұқыпты бала әрқашан үнемді болады. Ол суды да, тағамды да ысырап етпейді. Ұқыптылық – жақсы мінездің белгісі.
Қауіпсіздік:
– Ас ішіп отырғанда арқамызды түзу ұстап отырамыз. Бұл денсаулыққа пайдалы әрі ыңғайсыз жағдайдың алдын алады.
	Әңгіме:
– Бір түйір дәннің артында көп еңбек бар. Асты төкпей, үстелді былғамай, таза ұстау – мәдениеттің көрінісі.
Қауіпсіздік:
– Ас ішкен кезде орыннан тұрып жүгірмейміз. Қолымыздағы ыдыс сынуы немесе төгілуі мүмкін.
	Әңгіме:
Бүгін біз ас үстіндегі әдептілікті тағы да еске түсірейік. Ас үстінде тыныш отырып, тамақтанған дұрыс.
Кеңес:
Тамақтың әрқайсысы денсаулыққа пайдалы. Сондықтан асты тауысып жеген жөн. Ас ішіп болған соң «Рахмет» айтып, бет-қолымызды жууды ұмытпайық.

	Әңгіме:
– Балалар, ас ішкенде көзіміз тойып, көп алып қоюға болмайды. Өзімізге қажет мөлшерді ғана алып, тауысып жеген дұрыс. Бұл – үнемділіктің белгісі.
Қауіпсіздік:
– Ыдысты үстел үстінде ұстап, абайлап пайдаланамыз. Қолды сермеп сөйлемейміз, өйткені ыстық ас төгіліп кетуі мүмкін.

	Әңгіме:
– Дастарқан басында бір-бірімізге сыйластықпен қарағанымыз дұрыс. Әркім өзіне қажеттісін алып, өзгеге де жеткізу – әдептілік.
Қауіпсіздік:
– Қолымыздағы шанышқы сияқты құралдарды абайлап қолданамыз. Оларды ойнауға пайдаланбаймыз

	Күндізгі ұйқы
	Ұйықтар алдында балалардың киімдерін ұқыппен жинап қоюына көңіл бөлу.
Өздерінің төсек-орнын дайындап, ыңғайлап жатуға дағдыландыру.
Ұйқы алдында бөлмені желдетіп, таза ауа кіргізу.
Балаларға төсекке жатарда артық әңгімелеспей, тыныш жатуды үйрету

	Балаларды бірізділікпен киімдерін шешіп, орындыққа немесе шкафқа қоюға дағдыландыру.
Ұйықтар алдында төсектерін мұқият жаюға бағыт беру.
Бөлмеде тыныштық пен жайлы ахуал қалыптастыру.
Ұйықтар алдында асықпай, сабырмен әрекет етуге кеңес беру.

	Киімдерін шешкенде балалардың ұқыпты әрекет етуіне назар аударту.
Ұйықтар алдында өз төсек-орнын дұрыстап дайындап жатуды пысықтау.
Бөлмеде жарықты бәсеңдетіп, тыныштық орнату арқылы ұйқыға қолайлы жағдай жасау.
Балаларға төсек жанында ойнамауды, қауіпсіздікті сақтау керектігін еске салу.
	Балаларды ұйықтар алдында киімдерін ретімен шешіп, әдемілеп бүктеуге үйрету.
Әрқайсысының өз төсегін жайып, жастығы мен көрпесін дұрыс орналастыруын қадағалау.
Балаларға төсекке дұрыс жатуды және артық қозғалыс жасамауды ескерту
	Киімдерін шешкен соң, әр баланың өз орнында реттеп қоюын қадағалау.
Төсегін дұрыстап жаюға, жастық пен көрпесін орнықтырып жатуға бағыттау.
Балаларға қауіпсіздік ережелерін тағы бір рет еске салу және ұқыпты болуға үйрету.


	Ұйқыдан біртіндеп ояту, сауықтыру шаралары
	№15. Жұлдызша  жаттығу кешені.
	№ 16.  Кірпілер жаттығу кешені
	№17. Ағаштар  жаттығу кешені
	№18. Сағат  жаттығу кешені
	№19.  Сиқырлы ұйқы кешені

	
	Салауатты өмір салты бағыты – балаларды ұйқыдан біртіндеп сергіту, қимыл белсенділігін арттыру, денсаулығын нығайту 
және өзіне-өзі қызмет ету дағдыларын жетілдіру.
Ұйқы ашар жаттығу картотекасынан

	Бесін ас
	«Үнемді тұтыну» – суды және тағамды үнемді пайдалануға, асты ұқыпты жеуге, дастарқан басындағы әдеп пен қауіпсіздік
 ережелерін сақтауға баулу.


	
	Әңгіме:
– Дастарқан басында бір-бірімізге сыйластықпен қарағанымыз дұрыс. Әркім өзіне қажеттісін алып, өзгеге де жеткізу – әдептілік.
Қауіпсіздік:
– Қолымыздағы шанышқы сияқты құралдарды абайлап қолданамыз. Оларды ойнауға пайдаланбаймыз.
	Әңгіме:
– Ұқыпты бала әрқашан үнемді болады. Ол суды да, тағамды да ысырап етпейді. Ұқыптылық – жақсы мінездің белгісі.
Қауіпсіздік:
– Ас ішіп отырғанда арқамызды түзу ұстап отырамыз. Бұл денсаулыққа пайдалы әрі ыңғайсыз жағдайдың алдын алады.
	Әңгіме:
– Бір түйір дәннің артында көп еңбек бар. Асты төкпей, үстелді былғамай, таза ұстау – мәдениеттің көрінісі.
Қауіпсіздік:
– Ас ішкен кезде орыннан тұрып жүгірмейміз. Қолымыздағы ыдыс сынуы немесе төгілуі мүмкін.
	Әңгіме:
– Суды дұрыс пайдаланған адам табиғатты қорғайды. Жуынғанда немесе ыдыс жуғанда суды ағызып қоймай, тек қажетіне қолдануымыз керек.
Қауіпсіздік:
– Су ішкенде асықпай жұтамыз, күліп сөйлеп ішпейміз. Бұл – қауіпсіздіктің бір шарты.
	Әңгіме:
– Балалар, ас ішкенде көзіміз тойып, көп алып қоюға болмайды. Өзімізге қажет мөлшерді ғана алып, тауысып жеген дұрыс. Бұл – үнемділіктің белгісі.
Қауіпсіздік:
– Ыдысты үстел үстінде ұстап, абайлап пайдаланамыз. Қолды сермеп сөйлемейміз, өйткені ыстық ас төгіліп кетуі мүмкін.

	Балалардың дербес іс-әрекеті (қимылдық, ұлттық, сюжетті-рөлдік, үстел үсті-баспа және басқа ойындар), бейнелеу іс-әрекеті, кітап қарау және басқалары)
	«Таза Қазақстан» тұжырымдамасы аясында – табиғат құбылыстарын бақылау, зерттеу және тәжірибе жасау арқылы 
балалардың экологиялық мәдениетін қалыптастыру, табиғатты танып-білуге қызығушылығын арттыру.

	
	Ой дамыту
 Табиғат бізге жылдың қай мезгілінде де өзінің кереметін үйретеді.
Құстар ән айтуды үйретеді.
Егістік пен бақшадағы аралар бізге еңбек етуді үйретеді.
Қар тазалыққа, күн мейірімділікке үйретеді.
Барлық орман тұрғындары берік достыққа үйретеді.
Жыл бойы табиғаттан көп нәрсені  үйрену керек.
Бізді алда не күтіп тұрғаны және бүгінгі табиғат бізге не үйрететіні сендерді қызықтырады ма?
Балалар: Иә, бізді қатты қызықтырады.
Ендеше  таза ауаға шығамыз.
      Балалар көңіл күйлерің қалай? (балалардың жауаптары)
Ой қозғау.
Аспанға қарайықшы. 
Біз күн сәулесінен ләззат аламыз ба? 
Бүгін жел соғып тұр ма? 
Ағаштар қандай көйлек киген?
Бізге осы ағаштардың қандай пайдасы бар?
Тәрбиеші: Балалар сендер кішкентай ғалым болғыларың келе ме?
   Эксперимент  алаңы
Танымдық және зерттеушілік әрекеттер.
            Тәжірибе №1
 «Жылу өткізгіштік» тәжірибесі
Үстелдерде ағаш және металл қасықтар бар. Терезе алдына салқын жерге ағаш қасық пен металл  қасықты қояйық. 
Қайсы қасық мұздай? 
Қорытынды жасау.
Сонымен, ағаш жылуды сақтайды, суықты өткізбейді, сондықтан одан адамдар ағаш үйлер салады.
 Дид ойын: «Қасықтар»
Шарты: Ағаш қасықты сары ермексаздан, темір қасықты қоңыр ермексаздан мүсіндеу.
№ 2 «Сынады, өңделеді» тәжірибесі
Тәрбиеші: Ағашты ұстаңдар. Жұмсақ па, қатты ма? (Ағашты ұстау қиын.)
Оны алып, сындыруға тырыс..
Балалар: Сынбайды..
Тәрбиеші : Сонымен, бұл не?
Балалар: Төзімді.
Тәрбиеші: Балалар, сіріңке де ағаштан жасалған.Оны сындырып көр. Не деуге болады?
Балалар: Сіріңке нәзік, демек ағашты сындыруға болады.
Қорытынды : ағаштар мен ағаш заттар  сынады, өңделеді
Сындырмас  үшін сақ болу керек.
Ағаш металлға қарағанда жұмсақ және оңай өңделеді.
Сондықтан адамдардың  ағаштан әртүрлі заттар, оюланған  қызықты заттар жасағанын көруге болады. 
( Иллюстрацияларды қарау).
	Тосын сәт. (тәрбиеші киініп келу)
Профессор: Сәлеметсіңдер ме, балалар! Менің атым профессор  Білгішбек.
Бүгін мен сіздерді ғылыми зертханама шақырамын. Сідер  зертхананың не екенін білесіздер ма?  
Сіздерді білімді тапқыр балалар деп ойлаймын.
Сол үшін менің сұрағыма жауап береіңдер.
     Ой қозғау.
Балалар зертхана деген не?
зертхана – тәжірибелер жасалатын ерекше орын. Сендер  эксперимент жасағанды ​​ұнатасыңдар ма? 
– Айтыңдаршы, ғалымдар неліктен эксперименттер мен тәжірибелер жасайды? 
– Әрине, ғалымдар табиғаттың сырын ашқысы келеді.
Бүгін біз осы қызықты әрекетті бірге жасамақпыз. 
Ал сендер үшін менде бірінші жұмбақ бар: бұл залда не бар, көп, бірақ біз оны көрмейміз? Ауа
- Енді біз осы бөлмедегі барлық адамдар ауаны көре алатындай эксперимент жасаймыз.
          Эксперимент№1
«Ауаны сезіну» тәжірибесі
Міндеті: қоршаған кеңістіктегі ауаны анықтау және оның қасиетін – көрінбейтіндігін ашу.
Өзімізге қағаз желдеткіш
жасаймыз. Бетіңізге жақын жерге желдеткішті бұлғаңыз.
Қорытынды: Ауа көрінбейді, бірақ пальпацияланады.

Эксперимент № 2
«Мен ауаны көремін» тәжірибесі
Міндеті: балаларға ауаны суда көруге болатыны туралы түсінік беру.
Коктейль түтігі арқылы суы бар ыдысқа ауаны шығару.Суды үрлеу.
Қорытынды: егер сіз ауаны суға шығарсаңыз, ол шар түрінде жиналып, көтеріледі. Ауа судан жеңіл. Су шарларды жоғары итереді.

Эксперимент №3.
«Ауа алу» тәжірибесі
Міндеті: балаларға ауа бізді қоршаған барлық жерде бар екендігі туралы түсінік беру.
Мөлдір полиэтилен пакетін ашыңыз, оған ауаны сорып алу  үшін, шеттерін бұраңыз.  Пакет іші ауа болғандықтан, үлпілдеп, тарылып қалды. Қорытынды: ауа мөлдір, көрінбейді, жеңіл.

 Эксперимент №5.
«Әуе жұмыстары» тәжірибесі
Міндеті: балаларға ауаның заттарды қозғалта алатыны туралы түсінік беру.
1. Өз бетінше алдымен желкенсіз қайықтар жасаңыз, оларды суға түсіріп, үрлеңіз, содан кейін желкендерді салып, қайтадан үрлеңіз.
Қорытынды: ауа желкенді басады, сондықтан желкені бар қайық жылдамырақ қозғалады.
2. Қауырсынға үрлеу.
Қорытынды: ауа заттарды жылжытады.
Профессор балалар бүгін немен тәжірибе жасағаны ұнады ма?
Профессор балалармен қоштасады.
	Қызығушылықты  ояту.
Дид ойын: «Кім жылдам?»
Жұмбақ жасыру
Дәміде жоқ,түсі жоқ,
Пайдаланбас кісі жоқ. (су)
Сұрақ –жауап.
1.      Ой дамыту. 
1. -Су туралы түсінік беру.
-Сұрақ-жауап.
-Судың қандай пайдасы бар?
-Судың қасиеттері қандай?
-  Адамдар  суды  не  үшін   пайдаланады?
(ішеді, жуынады)
 -  Суды  адамдардан  басқа  тағы  нелер  пайдаланады (жануарлар, өсімдіктер) 
Су аға ма? Неліктен? Өйткені ол сұйық.
Балаларды топқа бөлу. .
Тәжірибе жасау
Дид ойын: «Зерттеушілер»
1-топ. Сүт пен суға тәжірибе
Қайсысы көрінетінін, қайсысы көрінбейтінін бақылайды. "Су - мөлдір"
2- топ. Бояулармен.
Стакандағы суға әртүрлі субояу қосып, одан түс пайда болғанын бақылау. "Су - түссіз"
3 - топ. Су және ванилин
Яғни:"Судың иісі жоқ".
             Қортынды
Сұрақ-жауап
Балалардың жауабы.

Тәжірибе №2
Тақырыбы : Су қозғалады»
Мақсаты: судың қасиеттерімен таныстыру: ағады, қозғалады. Материалдар: суы бар ванна, ойыншықтар.
Ойын барысы – эксперимент Көркем сөз: Біз сәбилерге ботқа пісіреміз, «ботқа араластырып» ваннаға салып жібереміз.) 
Ал, содан кейін - демаламыз! 
Тәжірибе барысы:  Балаларды сумен ойнауға шақырамыз , олардың назарын су ға аудару, олардың қолының қозғалысы бағытында  суың  қозғалатынына және ол да асып, төгілетініне назар аудару 
	Балалар ағаштар өсу үшін не қажет? Күн, су, ауа.
Күн – жарық көзі. Ағаш жарықсыз өмір сүре алмайды. Ол суретші сияқты жапырақтарды жасылға бояйды. Олардың құрамында ағашқа арналған арнайы «тамақ» бар (жапырақты жасыл ететін хлорофилл дәндері) . Кейбір ағаштар жарық жерлерді жақсы көреді.
Күн – жылу көзі. Ағаштардың кейбіреулері суыққа шыдаса, басқалары тек жылы жерде өмір сүре алады. Қыста өте қатты аяз болса, өсімдік өліп, қатып қалуы мүмкін. Жапырақтардың пайда болуының басталуы жылудың мөлшеріне байланысты.
-Ағаштар да адамдар сияқты су ішеді. Кейбір ағаштар көп ылғалды қажет етеді , ал басқалары аз мөлшерде сумен өмір сүреді. Ағаш суды жаңбырдан алады , жаңбырдан басқа жауын-шашын түрлері бар : қар, шық, қырау, бұршақ. Қар - тамырларды жылы тон сияқты жауып, қатудан сақтайды. Көктемде қар еріген кезде ағаш еріген сумен қоректенеді .
- Ағаштар да адамдар сияқты тыныс алуды қажет етеді. Біз сияқты өсімдіктерге таза ауа қажет. Олар кірден өледі . Сонымен қатар, ағаштардың өзі ауаны тазартады .
-Жел – өсімдіктердің тозаңын тасымалдайды. Шырша, қарағай, сонымен қатар тұқым таратады 
-Құстар - әртүрлі ағаштардың өмірінде әртүрлі рөл атқарады . Құстар жемістерді жеп, тұқым таратады, ағашта мекендейтін жәндіктермен қоректенеді .
-Аралар,  көбелектер және басқа да жәндіктер гүлдерден шырын - шырын ішеді және оларды тозаңдандырады.
-жауын құрттары топырақты қопсытып, өсімдіктің дамуына қолайлы етеді.
Міне әр нәрсенің өз қызметі бар
Ал біз өсуіміз үшін, жақсы тамақтанып, тазалық пен шынықтыру жұмыстарын жасауымыз керек.

	«Мақта қызбен Тастар»
   Қызығушылықты ояту.
Бір күні  Мақта қыздың мысығы   қазына тауып алады. Ол қазынаны Мақта қызға әкеледі.  Мақта қыз қораптағы қазынаны ашқанда,  онда түрлі түсті және әр түрлі  пішіндегі қиыршық тастарды көреді.  Ол өзінің сырын достары бізбен бөліскісі келеді.
Балалар Мақта қызға көмектесеміз бе?
Дид ойын: «Кішкентай ғалымдар»
Тастарды зерттеу: мөлшері, салмағы, түсі тәжірибесі
Материалдар мен құрал-жабдықтар: әртүрлі пішіндегі, түстердегі, өлшемдегі тастар, үлкейткіш әйнек.
Эксперимент  барыс:
Тастарды зерттей отырып, олардың түсі, өлшемі және пішіні қандай екенін анықтау.
Балаларға  әр тасты сипауды ұсыну.
Сұрақ-жауап:  
Тастардың беттері бірдей ме, әлде әртүрлі ме? Қандай? Балалар өз ойларымен бөліседі.
Педагог балаларға ең тегіс және ең кедір-бұдыр  тасты көрсетуді сұрайды. Біз тастардың бетін одан да жақсы көруіміз  үшін ұлғайтқыштарды пайдалануымыз  керек. Балалар лупа арқылы өздерінің барлық тастарын тексереді. Балалар кезекпен алақандарына тастарды ұстап, ең ауыр және ең жеңіл тасты анықтайды.
Қорытынды: Олар тастар түсі мен пішіні және  көлемі жағынан әртүрлі деген қорытындыға келеді.
түсі, пішіні, өлшемі бойынша тастар, тегіс және  кедір-бұдыр болуы мүмкін; салмақтары әртүрлі – жеңіл, ауыр.

Дене тәрбиесі
Кіріспе бөлім. Амандасу. Ойын гимнастикасы: алақанды ашу, шапалақтау, аяқпен топылдату, қол-аяқты еркін қимылдату.
Негізгі бөлім.
Жалпы дамытатын жаттығулар (құралсыз):
1. Қолды төмен түсіріп, басты оңға, солға баяу еңкейту.
2. Қолды белге қойып, алға еңкею, аяқ ұшына қолды созу.
3. Қолды алға созып, отырып-тұру.
4. Қолды жоғары көтеріп, шапалақтап секіру.
Әр жаттығуды 4–5 рет орындау.
Тыныс алу жаттығуы. Мұрынмен дем алып, ауызбен шығару.
Негізгі қимылдар:
· «Қояндар» — екі аяқпен алға секіріп, жұбына қолын тигізу, орнына оралу.
· «Аюлар» — белгі бойынша тура бағытта төрттағандап еңбектеу.
Қимылды ойын: «Қонаққа барайық». Балалар екі топқа бөлініп, бір-біріне қонаққа барады. Жұптасып, музыка әуенімен билейді.
Қорытынды. Баяу жүру, тынысты қалыпқа келтіру. Балаларды мадақтау.


	Балалармен жеке жұмыс
	«Тыныштық сәті»
Мақсаты: Балаға релаксация, тыныштық сыйлау.
Жүргізу түрі: Балалар көзін жұмып, әуен тыңдайды. Тәрбиеші табиғатты сипаттап айтады.
	«Сиқырлы қорап»
Мақсаты: Баланың қиялын дамыту.
Жүргізу түрі: Қорапқа ойыншық салынып, «Бұл не болуы мүмкін?» деп жасырады. Бала болжау жасайды.

	«Жақсы қылық – жаман қылық»
Мақсаты: Мінез-құлық мәдениетін қалыптастыру.
Жүргізу түрі: Суреттерді салыстырып, «Жақсы іс – ойыншық сыйлау, жаман іс – жылап тұрған досқа көмектеспеу».
	«Көңілді әуен»
Мақсаты: Музыка арқылы көңіл-күйді сезіну.
Жүргізу түрі: Көңілді әуен қойылады, бала би қимылын жасайды. Баяу әуенде тынышталады.
· 
	«Менің көңіл-күйім қандай?»
Мақсаты: Бала өз сезімін сурет арқылы білдіру.
Жүргізу түрі: Қағазға смайлик салу (күліп тұрған, жылап тұрған). Баланың қайсысын таңдағанын сұрау.


	Серуенге дайындық
	«Еңбекқорлық және кәсіби біліктілік» құндылығы – өзіне-өзі қызмет көрсетуге, өздігінен киінуге, киімдері мен жеке
 заттарына ұқыпты қарауға, серуенге қауіпсіз әрі ретімен дайындалуға дағдыландыру.

	
	Серуенге шығу туралы балаларға түсіндіру жұмыстары. Киімдерін дұрыс кие білуге үйрету. Аяқ киімнің оң солын түсіндіру. 
	Серуенге шығу. Балалардың киіну реттілігін бақылау, киінгенде түймелерін қадап, аяқ киімінің бауын байлауды , киіміндегі олқылықтарды жөндеуді қадағалау. 
	Серуенге шығу, балаларды біртіндеп киіндіру, киімдерінің дұрыс киілуін қадағалау, қатармен жүруге дағдыландыру.

	Серуенге шығу туралы балаларға түсіндіру жұмыстары. Киімдерін дұрыс кие білуге үйрету. Аяқ киімнің оң солын түсіндіру. Серуенге шығу.
	Серуенге шығу туралы балаларға түсіндіру жұмыстары. 
Киім шкафтарын таза ұстау және жинау 

	Серуен
	Картотека №6  
Торғайларды бақылау

	Картотека № 7
Жапырақтардың түсуін бақылау.
	Картотека № 8
Адамдардың күзгі киімдерін бақылау
	Картотека № 9
Аула сыпырушының күзгі еңбегін бақылау
	Картотека № 10
Күзгі желді бақылау


	
	Серуен кезінде экологиялық мәдениет қалыптастыру, табиғатқа қамқорлық таныту. Таңғы серуенді бекіту.

	Балалардың үйге қайтуы
	«Өнегелі 15 минут» – ата-аналармен кері байланыс орнату, баланың күнделікті жетістіктері мен меңгерген дағдылары 
туралы ақпарат беру, оларды үй жағдайында бекіту бойынша ұсыныстар беру.

	
	Бүгін балалардың тіл байлығын, дұрыс сөйлеу дағдысын дамытуда тәрбиеші жетекшілігімен жұмыстар жүргізілді: балалар жануарлардың дауысына еліктеп, оларға сәйкес суреттерді тапты, атын атады.
Үйде балаңызбен жануарлар туралы кітап қарап, дауыстарына бірге еліктеп көріңіз.
	Бүгін балалардың ойлау қабілетін, салыстыру дағдысын дамытуда психолог маманмен бірлесе жұмыстар жүргізілді: балалар заттарды үлкен және кіші деп екі топқа бөлді, көлемін салыстырып атады.
Үйде екі аяқ киімін салыстырып, қайсысы үлкен, қайсысы кіші екенін сұраңыз.
	Бүгін балалардың сөйлеу және баяндау дағдысын дамытуда тәрбиеші-психологпен бірлесе жұмыстар жүргізілді: балалар суреттер бойынша қысқа әңгіменің ретін анықтап, болған оқиғаны өз сөзімен айтып берді.
Үйде балаңыздан бүгін бақшада не болғанын ретімен айтып беруін сұраңыз.

	Бүгін балалардың қол ұсақ моторикасын, құрастыру дағдысын дамытуда дене шынықтыру нұсқаушысымен бірлесе жұмыстар жүргізілді: балалар кубиктерден мұнара және үй құрастырды, оларды құлатпай биіктетуге жаттықты.
Үйде балаңызбен бірге кубик немесе қорап тастардан құрылыс салыңыз
	Бүгін балалардың ойлау қабілетін дамытуда психолог маманмен бірлесе жұмыстар жүргізілді: балалар пішіндерді (дөңгелек, шаршы, үшбұрыш) топтастыру ойынына қатысып, ұқсас пішіндерді бір топқа жинауға, атын атауға жаттықты.
Үйде балаңызбен үй ішінен дөңгелек немесе шаршы пішінді заттарды тауып, атауды ұсыныңыз.






















Тәрбиелеу-білім беру процесінің циклограммасы.
  Мектепке дейінгі ұйым (білім беру ұйымының атауы) _ЖШС «Ердостық – 2017» «Болашақ»
 


 
   Топ: “Құлагер” орта топ
   Балалардың жасы: 3 жас
   Қандай кезеңге жасалды :  19.10 –  23.10.2026ж

Қазан – тәуелсіздік және отаншылдық айы
Дәйек сөз: «Туған жердей жер болмас.»
Мақсаты: Балалардың туған жердің табиғаты, ағаштар мен орманның маңызы туралы түсініктерін кеңейту, бақылау және зерттеу арқылы 
табиғат ерекшеліктерін танып-білуге қызығушылықтарын арттыру, туған жердің табиғатын аялауға, қорғауға және оған қамқорлық жасауға тәрбиелеу.

	Күн тәртібінің үлгісі
	Дүйсенбі
	Сейсенбі
	Сәрсенбі
	Бейсенбі
	Жұма

	Балаларды қабылдау
	«Көңіл толқыны» (Сәкен Тұрысбеков)
Күй күмбірі – әсем әуені арқылы баланың тыныш көңіл күйін қалыптастыру, музыка тыңдау мәдениетін дамыту.
	«Бесік жыры» (Сәкен Тұрысбеков)
Күй күмбірі – нәзік әуені арқылы баланың мейірімділік сезімін, тыныштыққа бейімделуін дамыту.
	«Ақ жауын» (Сәкен Тұрысбеков)
Күй күмбірі – жұмсақ әуені арқылы баланың табиғат сұлулығын сезінуін, қиялын дамыту.
	«Балауса» (Сәкен Тұрысбеков)
Күй күмбірі – нәзік әуені арқылы баланың жағымды көңіл күйін қалыптастыру, әсемдікті сезінуге тәрбиелеу.
	«Жайлау» (Сәкен Тұрысбеков)
Күй күмбірі – табиғат көрінісін елестететін әуені арқылы баланың қиялын дамыту, туған жерге сүйіспеншілік сезімін ояту.

	
	· Баланы жылы шыраймен қарсы алып, ізетті қарым-қатынас орнату.
Түнгі ұйқысы, көңіл-күйі туралы қысқаша сұрап анықтау.
Дене қызуын өлшеп, жалпы денсаулық жағдайын бақылау.
Сыртқы киімін шешіп, өз сөресіне ретімен қоюға бағыттау.
· 
	Баланы сыпайы түрде қарсы алып, амандасу мәдениетін сақтау.
Ата-анасынан баланың түнгі тынышы, тамақтануы туралы қысқа ақпарат алу.
Дене қызуын өлшеп, тыныс алуының қалыпты екенін бақылау.
Баланы топтағы ойын аймағына бағыттау.
	· Баланы жылы ықыласпен қарсы алу.
Апта бойындағы жалпы жағдайы туралы қысқаша әңгімелесу.
Дене қызуын өлшеп, жалпы сергектігін бағалау.
Киімдерін ретімен шешіп, белгіленген тәртіп бойынша орналастыруға үйрету.
· 
	Баланы мейірімді үнмен қарсы алып, сенімді орта қалыптастыру.
Көңіл-күйінің қалыпты немесе өзгерген екенін сырттай бақылау.
Дене қызуын өлшеп, терісінің түсін тексеру.
Қолын жуғызып, күн тәртібіне қосуға дайындау.
	Баланы есімімен атап, жеке назар аудара отырып қарсы алу.
Демалыс күндері туралы қысқаша ақпарат алу.
Дене қызуын өлшеп, көз бен құлақтың сырттай жағдайын қарау.
Ата-анасымен қоштасуын реттеп, топқа бейімделуіне қолдау көрсету.

	Ата-аналармен немесе бала-ның басқа заңды өкіл-дерімен әңгімелесу, кеңес беру
	«Өнегелі 15 минут» – ата-аналарға баланың сөйлеу мәдениетін, әдепті мінез-құлқын, мәдени-гигиеналық дағдыларын, дербестігін
 қалыптастыру және отбасындағы жағымды қарым-қатынасты нығайту бойынша кеңес беру.

	
	Әңгімелесу: «Табиғатты қорғау – болашақ ұрпаққа аманат» тақырыбында түсіндіру. Қоршаған ортаны таза ұстаудың маңыздылығын жеткізу.
· Кеңес: Балаға далада жүргенде қоқысты бей-берекет тастамауды және табиғатты аялауды өз үлгіңізбен үйретіңіз.
 
	· Әңгімелесу: Кітап оқу — баланың қиялы мен тілін, логикалық ойлауын жан-жақты дамытатыны жайлы әңгімелесу.
· Кеңес: Күн сайын балаңызбен бірге кем дегенде 10 минут кітап оқуға арнайы уақыт бөліңіз.

	Әңгімелесу: Достық — бала өміріндегі ең қымбат қарым-қатынастың бірі, әлеуметтік бейімделудің негізі екендігі жайлы әңгімелесу.
· Кеңес: Балаға достарымен ойыншықтарын бөлісуді, оларға көмектесуді және құрдастарын сыйлауды үйретіңіз.

	Әңгімелесу: Музыка мен ұлттық өнер — баланың жан дүниесін байытып, эстетикалық талғамын қалыптастыратыны жайлы әңгімелесу.
· Кеңес: Үйде қазақтың күйлерін, жағымды әуендерді тыңдап, баламен бірге балалар әндерін айтуға жағдай жасаңыз.
	Әңгімелесу: «Адал еңбек — адал азаматтың белгісі». Еңбек баланы жауапкершілікке, дербестікке және ұқыптылыққа тәрбиелейтіні жайлы түсіндіру.
· Кеңес: Балаға үйде өз ойыншықтарын жинауға, үй шаруасына аз да болса көмектесуіне (мысалы, гүлге су құю) мүмкіндік беріңіз.
· 

	Балалардың іс-әрекеті (ойын, тан-ымдық, ком-муникатив
тік, шығарма
шылық, экс-периментал
дық, еңбек, қимыл, бейне
леу, дербес және басқалары)
	Үстел үсті ойыны: «Қай жануардың төлі?»
Шарты:
Үстелге сиыр, қой, жылқы, түйе және олардың төлдері (бұзау, қозы, құлын, бота) бейнеленген суреттер араластырылып қойылады. Әр төлді өз анасымен сәйкестендіріп, жұбын құрастыру.

	Үстел үсті ойыны: «Жануарлар қайда мекендейді?»
Шарты:
Балалардың алдына «Ауыл» және «Орман» алаңдары мен мысық, ит, сиыр, тауық, аю, қасқыр, түлкі, қоян суреттері қойылады. Үй жануарларын «Ауыл» алаңына, жабайы жануарларды «Орман» алаңына орналастыру.

	Үстел үсті ойыны: «Жануарды құрастыр»
Шарты:
Балалардың алдына 3–4 бөлікке бөлінген жануарлардың суреттері қойылады. Бөліктерді түсі мен пішініне қарай сәйкестендіріп, бүтін жануар бейнесін құрастыру. Құрастырған жануардың атын атау.

	Үстел үсті ойыны: «Көлеңкесін тап»
Шарты:
Үстелге жануарлардың түрлі-түсті суреттері және олардың қара көлеңкелері салынған карточкалар қойылады. Пішініне қарап әр жануарды өз көлеңкесінің үстіне қою.

	Үстел үсті ойыны: «Жануар немен қоректенеді?»
Шарты:
Үстелге қоян, тиін, аю, мысық, сиыр және сәбіз, жаңғақ, бал, сүт, шөп суреттері араластырылып қойылады. Әр жануардың жанына оның сүйікті қорегін орналастыру.


	Ертеңгілік жаттығу
	Қазан айының 3- аптасына арналған таңғы жаттығу кешені. 
	Қазан айының 3- аптасына арналған таңғы жаттығу кешені. 
	Қазан айының 3- аптасына арналған таңғы жаттығу кешені. 
	Қазан айының 3- аптасына арналған таңғы жаттығу кешені. 
	Қазан айының 3- аптасына арналған таңғы жаттығу кешені.

	
	Жалпы даму жаттығуларын дұрыс жасай отырып, баланың қимыл-қозғалысын шыңдау. Жаттығу кешені қосымша тіркелген

	Таңғы ас


	Үнемді тұтыну – су мен тағамды ысырап етпеуге, асты қадірлеуге, қажетті мөлшерде алуға, тамақтану мәдениеті мен қауіпсіздік ережелерін сақтауға дағдыландыру.

	
	Әңгіме:
– Ұқыпты бала әрқашан үнемді болады. Ол суды да, тағамды да ысырап етпейді. Ұқыптылық – жақсы мінездің белгісі.
Қауіпсіздік:
– Ас ішіп отырғанда арқамызды түзу ұстап отырамыз. Бұл денсаулыққа пайдалы әрі ыңғайсыз жағдайдың алдын алады.
	Әңгіме:
– Бір түйір дәннің артында көп еңбек бар. Асты төкпей, үстелді былғамай, таза ұстау – мәдениеттің көрінісі.
Қауіпсіздік:
– Ас ішкен кезде орыннан тұрып жүгірмейміз. Қолымыздағы ыдыс сынуы немесе төгілуі мүмкін.
	Әңгіме:
Бүгін біз ас үстіндегі әдептілікті тағы да еске түсірейік. Ас үстінде тыныш отырып, тамақтанған дұрыс.
Кеңес:
Тамақтың әрқайсысы денсаулыққа пайдалы. Сондықтан асты тауысып жеген жөн. Ас ішіп болған соң «Рахмет» айтып, бет-қолымызды жууды ұмытпайық.

	Әңгіме:
– Балалар, табағымызға салынған асты ысырап етпей, тауысып жейміз. Нанды үгітіп, шашпаймыз. Бұл үнемділіктің белгісі.
Қауіпсіздік:
– Ыдысты үстел үстінде ұстап, абайлап пайдаланамыз. Қолды сермеп сөйлемейміз, өйткені ыстық ас төгіліп кетуі мүмкін.

	Әңгіме:
Балалар, нан — ең қасиетті ас. Оны қоқысқа тастамаймыз, жерге түсірмейміз. Тамақ ішіп болған соң аспазшыларға «Рақмет!» айтамыз.
Қауіпсіздік:
– Қолымыздағы шанышқы сияқты құралдарды абайлап қолданамыз. Оларды ойнауға пайдаланбаймыз

	
	
	
	
	
	

	Ұйымдастырылған іс-әрекетті өткізуге дайындық (бұдан әрі – ҰІӘ)
	«Ұшқыр ой алаңы» жобасы
Ойын: «Дұрыс па, дұрыс емес пе?»
Ойын барысы: Күнделікті әрекеттер бейнеленген суреттерді қарау. Дұрыс және дұрыс емес әрекеттерді ажырату. Өз таңдауын түсіндіру.
Мысалы: Қоқысты жәшікке салу – дұрыс. Ағаштың бұтағын сындыру – дұрыс емес.
Мағынасы: Жағдаятты талдау, дұрыс әрекетті таңдау және ойын анық айту.

	«Балалар кітапханасы» жобасы
Ойын: «Оқиғаны ретімен құрастыр»
Ойын барысы: Таныс ертегінің мазмұны бойынша берілген суреттерді оқиғаның басталуы, жалғасуы және аяқталуы ретімен орналастыру. Суреттер бойынша ертегіні әңгімелеу.
Мағынасы: Оқиғалардың ретін анықтау, есте сақтау, байланыстырып сөйлеу.
· 
	«Шабыт» жобасы
Ойын: «Ұлттық аспапты таны»
Ойын барысы: Әртүрлі заттардың суреттері арасынан ұлттық музыкалық аспаптарды табу. Домбыра, қобыз және дабылдың атауын айту. Аспапта ойнау қимылын көрсету.
Мағынасы: Ұлттық мәдениетпен таныстыру, музыкалық аспаптарды ажырату, есте сақтау қабілетін дамыту.

	«Еңбегі адал – жас өрен» жобасы
Ойын: «Кішкентай бағбан»
Ойын барысы: Гүлді күтуге қажетті әрекеттерді суреттер арқылы анықтау. Топырақты қопсыту, гүлге су құю және жапырағын сүрту әрекеттерін ретімен орындау.
Мағынасы: Еңбек әрекеттерінің ретін түсіну, ұқыптылыққа және жауапкершілікке тәрбиелеу.

	«Қамқор» жобасы
Ойын: «Өсімдікке не қажет?»
Ойын барысы: Өсімдіктің өсуіне қажетті күн, су, ауа және топырақ бейнеленген карточкаларды таңдау. Оларды гүл суретінің айналасына орналастыру.
Мағынасы: Өсімдікке қажетті жағдайларды түсіну, табиғатқа ұқыпты қарау.
· 

	Кестеге сәйкес ҰІӘ


	«Таза Қазақстан» тұжырымдамасы аясында – балалардың экологиялық мәдениетін қалыптастыру, табиғатты аялауға, 
қоршаған ортаны таза ұстауға, өсімдіктер мен жануарларға қамқорлық жасауға баулу.

	
	Қызығушылықты ояту. «Қай ағаш жасырынған?»
Қайыңның үлкен суретін қағаз пердемен жабу. Алдымен жапырағын, кейін бұтағын, соңында ақ діңін ашып көрсету.
— Мынау не?
— Жапырақ қайда өседі?
— Ағаштың діңі қандай түсті?
— Бұл — ақ қайың! Оның діңі ақ, қара сызықтары бар.
Қайың мен басқа ағаштың суретін қатар көрсету.
— Ақ қайыңды кім тауып көрсетеді?
— Бүгін осы ағашқа көмектескен екі бала туралы әңгіме тыңдаймыз.
Ой дамыту. «Ақ қайыңның сыры» әңгімесі
Балабақша ауласында ақ қайың өсетін. Аяла мен Нұрәлі оның көлеңкесінде ойнағанды жақсы көретін.
Бір күні жел соғып, жапырақтар сыбдырлады.
— Қайың бізге не айтып тұр екен? — деді Аяла.
— Ағаш сөйлемейді. Жапырақтары желден сыбдырлайды, — деді тәрбиеші. — Бірақ біз оған қамқор бола аламыз.
Балалар қайыңның түбінде жатқан қағаздарды байқады. Тәрбиешімен бірге оларды жинап, қоқыс жәшігіне салды. Содан кейін қайыңға су құйды.
Бұтағына торғай келіп қонды.
— Қарашы, қайың құстарға да керек екен! — деді Нұрәлі.
— Біз оны күтеміз, бұтағын сындырмаймыз! — деді Аяла.
Ой қозғау
— Балалар қай ағаштың жанында ойнады?
— Қайыңға қалай көмектесті?
— Оның бұтағына не қонды?
— Біз де ағашты танып, оған қамқорлық жасауды үйренейік!
Үш топқа бөлу
Жапырақ, су тамшысы, торғай белгілерін таңдау арқылы үш топқа бөліну.
1-топ — «Ақ қайың»
Танымдық ойын: «Ағаштың бөлігін тап»
Қайың суретінен діңін, бұтағын, жапырағын көрсету.
— Діңі қайсысы?
— Жапырақтары қайда өседі?
— Қайыңның діңі қандай түсті?
«Қайыңның діңі ақ».
Шығармашылық — сурет салу және жапсыру.
Әр бала көгілдір парақтағы дайын ақ діңге қара қарындашпен қысқа сызықтар салу. Тәрбиеші алдын ала қиған жасыл жапырақтарды бұтақтарына жапсыру.
2-топ — «Қайыңның қамқоршылары»
Ойын: «Қайыңға көмектесейік»
Әр балаға қайың мен қоқыс жәшігі бейнеленген парақ беру. Ағаштың түбіне бірнеше бос қағаз қиындысын қою.
— Қайыңның түбінде не жатыр?
— Айналасын қалай тазартамыз?
«Қағаздарды қоқыс жәшігіне жинаймыз».
Шығармашылық — жапсыру.
Қағаз қиындыларын ағаштың түбінен алып, суреттегі қоқыс жәшігінің ішіне жапсыру.
— Міне, қайыңның айналасы тазарды! Енді оған су берейік.
Шығармашылық — мүсіндеу.
Сол парақта қайыңға қарай еңкейтілген су құйғыштың дайын бейнесі болады. Көк ермексаздан шағын домалақтар жасап, су құйғыштың аузынан ағаштың түбіне дейінгі аралыққа басып бекіту. Бұл — су тамшылары.
— Қайыңға қалай көмектестік?
«Қағаздарды жинадық».
«Қайыңға су құйдық».
3-топ — «Торғайдың ағашы»
Коммуникативтік ойын: «Торғай қайда?»
Тәрбиеші ойыншық торғайды ағаш макетінің үстіне және астына кезекпен қою.
— Торғай қайда отыр?
«Ағаштың үстінде».
«Ағаштың астында».
Балаларға торғайды кезекпен алып, досына көрсетіп сұрақ қоюға көмектесу.
Шығармашылық — құрастыру.
Әр бала дайын екі ірі бөліктен — діңі мен жапырақты жоғарғы бөлігінен — ағаш бейнесін құрастыру. Қағаз торғайды бұтағына қою.
«Торғай ағашқа қонды».
Қимылды сәт. «Жапырақ пен торғай»
— Жапырақтар тербелді! — қолдарын жоғары көтеріп тербету.
— Торғай ұшты! — қолдарын қанаттай жайып жүру.
— Торғай қонды! — тоқтап, ақырын жүрелеу.
Қорытынды. «Қайыңға қандай көмек керек?»
Топтардың жұмыстарын бірге тамашалау.
— Қайыңды қалай танимыз?
— Ағаштың түбіне қоқыс тастаймыз ба?
— Бұтағын сындыруға бола ма?
— Бүгін досыңа қалай көмектестің?
— Ағаш сөйлей алмайды, бірақ оған қамқор бола аламыз: түбін таза ұстаймыз, бұтағын сындырмаймыз, үлкендермен бірге суарамыз.


Дене тәрбиесі
Кіріспе бөлім
Сапқа  тұру,  әр түрлі  бағытта жүру,   тәрбие-шінің  белгісі  бойынша шашыраңқы  жүгіру жай жүруге  ауыса  отырып,  өз  орындарына  тұру.
Негізгі бөлім
1.  Жалпы  даму  жаттығулары  доппен.  
 4– бөлім.
1.Аяқты  алшақ қою, доп  төменде, допты  алға созу, жоғары көтеру, түсіру. бастап-қы  қалып.4-5 рет.
2.Допты  екі қолмен  алға ұстау. Отырып тұру.
3.Допты екі қолмен ұстау. Еденге тигенше еңкею.. 
4.Допты еденге қою.
Допты айнала секіру, адымдап орнында жүру, қайта секіру.
2.Қимыл -  қозғалыс жаттығулары.  
-Обруч ішіне допты  екі қолмен  лақтыру.
        3.Қимылды  ойын: 
«Түрлі – түсті машиналар»
4. Қортынды
Сапқа  тұру,  әр  түрлі  бағытта  жүру, ұзындық  бойынша  тұру.
 Сұрақ – жауап.
Балаларды  мадақтау
	«Ағаштың қасиеті»
Қызығушылықты ояту. «Қайықты неден жасаймыз?»
Үстелге су құйылған мөлдір ыдыс пен ойыншық жолаушыны қою.
— Балалар, бүгін қайық жасап ойнаймыз! Мына ойыншықты судың арғы жағына өткізу керек. Бірақ қайығымыз жоқ. Оны неден жасасақ болады?
Ағаштың жалпақ кесегін, темір қасықты, мата мен қағаз майлықты көрсету.
— Қайсысы суда қалқып тұрады деп ойлайсыңдар? Көрсетіңдерші.
Балалардың болжамдарын тыңдау.
— Енді тексеріп көрейік!
Ой дамыту. Тәжірибе: «Бата ма, қалқи ма?»
Балалармен заттарды қарап, неден жасалғанын атау. Заттарды кезекпен суға салып бақылау.
— Ағаш кесегі қайда тұр?
— Қасыққа не болды?
— Майлық пен мата суланды ма?
Майлық пен матаның су сіңіргенде қалай өзгергенін бірге қарау. Нақты байқалған нәтижені айту.
Қорытынды:
— Біздің ағаш кесегіміз су бетінде қалқыды. Темір қасығымыз түбіне батты. Майлық пен мата суланды.
— Ойыншыққа арналған шағын салды осы ағаш кесегінен жасап көрейік!
Тәрбиеші алдын ала тексерілген жалпақ ағаштың үстіне жеңіл ойыншықты қойып, суда қалқуын көрсету.
Ой қозғау. «Ағашты таны»
Ағаш қасықты, текшені, орындықтың суретін қарау.
 Мынау не? Неден жасалған?
Тобымыздан ағаштан жасалған бір затты көрсетші.
— Үстел, орындық, кейбір ойыншықтар ағаштан жасалады. Ал өсіп тұрған ағаш — тірі өсімдік. Оған су, жарық, ауа қажет.
Үш топқа бөлу
Қайық, ағаш, құс белгілерін таңдау арқылы үш топқа бөліну.
1-топ — «Кішкентай қайық»
Тапсырма: «Қайықтың орнын тап»
Су мен құрлық бейнеленген суретті және қайық бейнесін ұсыну.
— Қайық қайда жүзеді?
— Қайықты суға қоямыз ба, жолға қоямыз ба?
«Қайық суда жүзеді».
Шығармашылық — құрастыру және жапсыру.
Әр бала дайын екі ірі бөліктен — қайықтың денесі мен желкенінен — бейне құрастыру. Оны көгілдір параққа жапсыру.
2-топ — «Ағашқа қамқорлық»
Тапсырма: «Болады, болмайды»
Ағашқа су құйған және бұтағын сындырған баланың суреттерін қарау.
Қай бала ағашқа көмектесіп жатыр? Бұтақты сындыруға бола ма?
Дұрыс әрекетке алақанын ашу, дұрыс емес әрекетке басын шайқау.
Шығармашылық — сурет салу.
Әр бала ағаш пен су құйғыш бейнеленген дайын параққа көк қарындашпен қысқа сызықтар салып, суды бейнелеу.
«Ағашқа су құямыз».
3-топ — «Құстардың ағашы»
Тапсырма: «Орман нелердің  мекені?»
Ағаш, құс, тиін және көлік суреттерін қарау.
— Ағашқа қайсысы қонады?
— Бұтақта қандай жануар жүреді?
Құс пен тиіннің суреттерін ағаштың жанына қою.
— Ағаштар құстар мен жануарларға да қажет.
Шығармашылық — мүсіндеу.
Әр бала қоңыр ермексазды алақанымен ширату. Тәрбиешінің көмегімен шеңбер етіп біріктіріп, ойыншық құсқа ұя жасау.
«Мен құсқа ұя жасадым».
Қимылды сәт. «Қайықпен жүземіз»
— Қайыққа отырдық — тізесін сәл бүгу.
— Ескек есеміз — қолдарын алға-артқа қозғау.
— Жағаға жеттік — орнында адымдау.
— Биік ағашты көрдік — қолдарын жоғары созу.
Қорытынды. «Қайықпен не білдік?»
Балалардың жұмыстарын бірге тамашалау.
— Тәжірибеде ағаш кесегі батты ма, қалқыды ма?
— Ағаштан қандай заттар жасалады?
— Ағашқа қалай қамқор боламыз?
— Ағаштан пайдалы бұйымдар жасалады. Өсіп тұрған ағаштарды күтіп, бұтақтарын сындырмаймыз.


Қазақ тілі
Тақырыбы: Табиғат аясындағы қауіпсіздік
Тосын сәт 
Есік қағылып, себеттің ішіндегі ойыншық саңырауқұлақтармен бірге хат келеді.
— Балалар, бұл хатты Ернар мен Жанар жіберіпті. Олар орманнан саңырауқұлақ теріп алыпты, бірақ оны жеуге бола ма, жоқ па, білмейді. Сол үшін бізден көмек сұрап тұр. Көмектесеміз бе? (Иә!)
— Онда орманға барайық!
Балалар тәрбиешінің артынан топты айналып, «орманға» барады. Экранда орман көрінеді.
Ой қозғау.
— Орманда не бар? (ағаш, гүл, құс)
— Орманда үлкендерден алыс кетуге бола ма? (жоқ)
— Гүлді жұлуға бола ма? (жоқ)
— Қоқысты қайда тастаймыз? (қоқыс жәшігіне)
Саңырауқұлақтармен танысу 
Экранда саңырауқұлақтар көрсетіледі.
— Бұл — саңырауқұлақ. Кейбір саңырауқұлақ улы болады. Мына қызыл, ақ нүктелі саңырауқұлақ — шыбынжұт. Ол өте улы!
— Балалар, орманда саңырауқұлақты да, жидекті де өздігімізден термейміз, аузымызға салмаймыз. Көрсек, үлкендерге айтамыз.
— Ернар мен Жанарға не айтамыз? («Саңырауқұлақты жемеңдер, үлкендерге көрсетіңдер!»)
Дидактикалық ойын: «Қауіпті ме?» 
Әр баланың қолында қызыл және жасыл дөңгелек бар. Тәрбиеші суреттерді көрсетеді: шыбынжұт, ара, от, гүл, көбелек.
— Қауіпті болса — қызыл дөңгелекті, қауіпсіз болса — жасылды көтереміз.
Шығармашылық жұмыс. «Орманды тазалайық»
Жағдаят:
Үстелдерде орман суреті жатыр, оның бетінде «қоқыстар» (жапсырмалар) шашылып жатыр.
— Балалар, біреу орманға қоқыс тастап кетіпті. Орман мұңайып тұр. Тазалайық!
1. Балалар жапсырма қоқыстарды алып, үстелдегі кішкентай қоқыс жәшігіне салады.
Барлық жұмыс біткенде құстардың сайраған дыбысы естіледі.
— Тыңдаңдаршы! Орман бізге рақмет айтып жатыр!
Қорытынды
Ернар мен Жанардан аудиохат:
«Рақмет, балалар! Енді саңырауқұлақты өзіміз жемейміз, үлкендерге көрсетеміз!»
— Орманда саңырауқұлақты жеуге бола ма? (жоқ)
— Орманда не істедік? (қоқысты жинадық, гүл салдық)
Балаларға жұлдызшалар беріледі.

	«Орман – табиғат байлығы»
Қызығушылықты ояту. «Билеттер қайда апарады?»
Балаларға ағаш, құс, тиін бейнеленген билеттер ұсыну.
— Билеттеріңде не бейнеленген?
— Ағаштар, құстар, тиіндер қайда кездеседі?
— Орманда!
— Ендеше, орманға ойын-саяхат жасайық. Немен барамыз?
— Автобуспен!
Ой  қозғау.
«Автобус құрастыр»
Үлкен тіктөртбұрыш, шаршы, дөңгелек бөліктерден тақтаға автобус бейнесін бірге құрастыру.
— Дөңгелектері қайда болады?  Терезеге қай пішінді қоямыз? Балаларға кезекпен бір бөлшектен қоюға мүмкіндік беру. Автобус дайын! Жолға шығайық!
Көңілді әуенмен рөл бұрғандай, жолда жүргендей қимылдау.
Ой дамыту. «Орманда не бар?»
АКТ арқылы орман көрінісін көрсету.
— Орманға келдік! Нелерді көріп тұрсыңдар?
— Ағаш біреу ме, көп пе?
— Биік ағашты көрсетші. Аласа ағаш қайда?
— Бұтақта не отыр?
— Орманда ағаштар көп өседі. Құстар мен жануарлар тіршілік етеді. Орманды таза ұстап, оның тұрғындарын ренжітпейміз.
Суретпен әңгіме. «Ағаш кімге керек?»
Ағаштың көлеңкесінде отырған бала, бұтақтағы құс ұясы және ағаш қуысындағы тиін бейнеленген суреттерді көрсету.
— Балалар, ағаш — тірі өсімдік. Оның тамыры, діңі, бұтақтары мен жапырақтары бар. Ағаш өседі. Оған су, ауа, жарық қажет.
Адамдарға пайдасы
— Бала қайда демалып отыр?
— Ағаштың көлеңкесінде.
— Күн ыстықта ағаштың көлеңкесі салқын болады. Ағаштар ауаны тазартуға көмектеседі. Алма, алмұрт сияқты жемістер де ағашта өседі.
Құстарға пайдасы
— Құстың ұясы қайда тұр?
— Ағаштың бұтағында.
— Құстар ағашқа қонады, ұя салып, балапандарын өсіреді.
Жануарларға пайдасы
— Ағаштың қуысынан кім көрініп тұр?
— Тиін!
— Тиін ағаштың қуысын паналайды. Кейбір ағаштардың жаңғағы мен тұқымын жейді. Ағаштар жануарларға қорек те, пана да болады.
— Демек, ағаш адамдарға да, құстар мен жануарларға да қажет!
Билеттегі белгілер бойынша Үш топқа бөлу.
«Ағаштар», «Құстар», «Тиіндер» 
1-топ — «Ағаштар»
Ойын: «Ағаштың бөлігін тап»
Діңі мен бұтақтары бейнеленген ағаш суретін қарау.
— Діңі қайсысы?
— Бұтақтары қайда?
— Ағашқа не жетіспейді?
— Жапырақтар!
Шығармашылық — жапсыру. «Жапырақты ағаш»
Әр бала дайын ағаш бейнесінің бұтақтарына алдын ала қиылған қағаз жапырақтарды жапсыру.
«Менің жапырағым сары».
«Ағашта жапырақ көп».
2-топ — «Құстар»
Ойын: «Бір құс, көп құс»
Бір құс және бірнеше құс бейнеленген екі суретті салыстыру.
— Қай суретте бір құс бар?
— Қайсысында құс көп?
— Құстардың қанатын көрсетші.
Шығармашылық — сурет салу. «Құстың қанатын безендір»
Әр бала дайын құс сұлбасының қанатына түрлі түсті қарындашпен қысқа сызықтар салу. Өзі таңдаған түсті атау.
«Менің құсымның қанаты көк».
— Құстарды үркітпейміз, ұяларын бұзбаймыз.
3-топ — «Тиіндер»
Ойын: «Тиіннің азығын тап»
Жаңғақ, доп, ойыншық машина суреттерін ұсыну.
— Тиінге қайсысы азық болады?
— Жаңғақтың түсі қандай?
«Тиін жаңғақ жейді».
Шығармашылық — мүсіндеу. «Тиінге жаңғақ»
Әр бала қоңыр ермексазды домалақтап, жаңғақтың үлгісін жасау. Дайын жұмыстарды Тиіннің суреті тұрған табаққа қою.
— Әрқайсың бір жаңғақ жасадыңдар. Енді табақта жаңғақ көп болды!
Ортақ қимылды ойын. «Ормандағы қимылдар»
Тәрбиеші суреттерді кезекпен көрсету:
 Ағаш! — тік тұрып, қолдарын жоғары созу.
 Құс! — қолдарын қанаттай қағу.
 Тиін! — орнында жеңіл секіру.
 Қорытынды. «Балабақшаға қайтамыз»
Топтардың жұмыстарын бірге қарау.
— Ағаштың көлеңкесінде не істейміз?
— Құстар ағашқа не салады?
— Тиін қайда паналайды?
— Ағаштың бұтағын сындыруға бола ма?
— Сен не жасадың?
— Орманмен қоштасып, автобусымызға отырайық!
Әуенмен жолда жүргендей қимылдап, ойын-саяхатты аяқтау. Балалардың жұмысы мен бір-біріне көмектескенін атап мадақтау.

Дене тәрбиесі
Кіріспе бөлім
Сапқа  тұру,  әр түрлі  бағытта жүру,   тәрбие-шінің  белгісі  бойынша шашыраңқы  жүгіру жай жүруге  ауыса  отырып,  өз  орындарына  тұру.
Негізгі бөлім
1.  Жалпы  даму  жаттығулары  доппен.  
 4– бөлім.
1.Аяқты  алшақ қою, доп  төменде, допты  алға созу, жоғары көтеру, түсіру. бастап-қы  қалып.4-5 рет.
2.Допты  екі қолмен  алға ұстау. Отырып тұру.
3.Допты екі қолмен ұстау. Еденге тигенше еңкею.. 
4.Допты еденге қою.
Допты айнала секіру, адымдап орнында жүру, қайта секіру.
2.Қимыл -  қозғалыс жаттығулары.  
-Обруч ішіне допты  екі қолмен  лақтыру.
        3.Қимылды  ойын: 
«Түрлі – түсті машиналар»
4. Қортынды
Сапқа  тұру,  әр  түрлі  бағытта  жүру, ұзындық  бойынша  тұру.
 Сұрақ – жауап.
Балаларды  мадақтау
	«Табиғатты аялайық»
Қызығушылықты ояту. «Хаттағы суреттер»
Күн, су, ағаш, құс бейнеленген хатқалтаны көрсету.
— Балалар, хатқалтадан қандай суреттер көріп тұрсыңдар?
— Ішінде не бар екен? Ашып көрейік!
Табиғат ананың хатын оқу:
— Сәлем, балалар! Ағаштар, құстар, су мен күн — бәрі табиғаттың бір бөлігі. Мен сендерге суретті тапсырмалар жібердім. Тапсырмаларды орындаған соң, табиғатты қалай қорғайтындарыңды суреттерден таңдап, маған жауап хат дайындаңдар! Табиғатқа қалай қамқор болатынымызды бірге көрсетейік!
Ой дамыту. «Не өседі?»
Ағаш, құс, тас, су суреттерін қарау.
— Ағаш өсе ме?
— Құс не істейді?
— Тас өсіп, қоректене ме?
— Ағаш өседі, құс өсіп, қоректенеді. Олар — тірі табиғат. Ал тас, су, күн — өлі табиғат. Олар тірі емес, бірақ өсімдіктерге, жануарларға және бізге қажет.
Ой қозғау. «Табиғатқа не қажет?»
— Ағашқа су керек пе?
— Күн бізге не береді?
— Суға қоқыс тастауға бола ма?
— Күн жарық пен жылу береді. Су өсімдіктерге де, жануарларға да қажет. Табиғатты таза ұстаймыз.
Үш топқа бөлу
Күн, су тамшысы және құс белгілерін таңдау.
1-топ — «Күннің шуағы»
Тапсырма: «Ұзын және қысқа сәуле»
Күннің ортасы бейнеленген парақ пен ұзын, қысқа сары қағаз жолақтарды ұсыну.
— Күнге не жетіспейді?
— Ұзын жолақты көрсетші. Қысқасы қайда?
Жолақтардың бір ұшын теңестіріп, салыстыру.
Шығармашылық — жапсыру.
Әр бала дайын сары жолақтарды күннің айналасына жапсырып, сәулелерін жасау.
«Күннің түсі сары».
«Күн жылу береді».
Қажетті жолақты досынан сыпайы сұрау, бөлісу.
2-топ — «Таза су»
Тапсырма: «Суды ластамайық»
Таза су мен қоқыс түскен судың суреттерін көрсету.
— Қай су таза?
— Қағаз бен пакетті суға тастауға бола ма?
— Оларды қайда саламыз?
«Қоқыс жәшігіне саламыз».
Шығармашылық — сурет салу. «Мөлдір су»
Әр бала дайын бұлақ арнасының ішіне көк қарындашпен ирек сызықтар жүргізіп, ағып жатқан суды бейнелеу.
«Бұлақта су ағады».
«Суды ластамаймыз».
Қимылды ойын. «Құм, тас, су»
— Құм! — саусақтарын жайып, құм шашқандай қимылдау.
— Тас! — қозғалмай тұрып қалу.
— Су! — қолдарын толқын тәрізді қозғау.
Сөздерді әртүрлі ретпен айтып, қимылдарды ауыстыру.
3-топ — «Құстарға қамқорлық»
Тапсырма: «Қай әрекет дұрыс?»
Құсты алыстан бақылап тұрған және оған тас лақтырғалы тұрған баланың суреттерін қарау.
— Қай бала құсты ренжітпеді?
— Құстарға тас лақтыруға бола ма?
— Құстарды үркітпейміз, ұяларын бұзбаймыз.
Шығармашылық — құрастыру және мүсіндеу.
Әр бала екі ірі бөліктен құс бейнесін құрастыру. Құстың жанына ермексазды домалақтап, сәл созу арқылы ойынға арналған дәндер жасау.
«Бұл — құс».
«Құсқа қамқор боламыз».
Қорытынды. «Табиғат анаға жауап хат»
Ағашқа су құю, қоқысты жәшікке салу, құсқа жем беру бейнеленген карточкаларды ұсыну.
Әр топ бір суретті таңдап, не бейнеленгенін айту:
«Ағашқа су құямыз».
«Қоқысты жәшікке саламыз».
«Құстарға жем береміз».
Таңдаған суреттерді хатқалтаға салып, топтағы ойын пошта жәшігіне апару.
— Табиғат анаға жауап хатымыз дайын! Енді осы жақсы істерді күнделікті өмірде де жасайық.


Музыка
Тақырыбы: «Күзгі орман»
Кіріспе бөлім. Балаларды А. Затаевичтің «Қазақ маршы» шығармасымен қарсы алу. Музыка әуенімен шеңбер бойымен жүру, жүгіру, жеңіл би қимылдарын орындау.
Қызығушылықты ояту. «Күзгі орман» суретін көрсетіп, орманда мекендейтін аңдарды атау, қимылдарын салу.
— Балалар, ат арбаға отырып, күзгі орманға саяхатқа барайық!
Ат арбаға мінеміз,
Күзгі орманға келеміз.
Аңдарменен дос болып,
Саңырауқұлақ тереміз.
Музыка тыңдау. «Жанрды ажырат» ойыны:
· «Сәби қуанышы» (Е. Құсайынов) — көңілді әуен.
· «Мерекелік марш» (Б. Дәлденбаев) — жігерлі марш.
· «Вальс» (Қ. Шілдебаев) — баяу, бірқалыпты би әуені.
Балалар шығармаларды тыңдап, ән, марш, би жанрларын және музыканың көңіл күйін ажыратады.
Дауыс жаттығуы. «Баспалдақпен шығамыз» (Е. Тиличеева) жаттығуын орындау.
Қуыршақ театры. «Күзгі орман» ертегісін әже, қыздар, аю және түлкі қуыршақтарымен сахналау. Кейіпкерлердің қимылдарын музыкамен үйлестіру.
Ән үйрену. «Саңырауқұлақ тереміз» (Г. Абдрахманова) әнін тыңдап, сөздерін анық айтып, бірге орындау.
Би. «Кел, билейік» (Б. Байқадамов, М. Әлімбаев) әніне жеңіл би қимылдарын орындау.
Музыкалық қимылды ойын. «Қасқыр мен қояндар». Ж. Бизенің «Кармен» шығармасының әуеніне қояндар секіріп ойнайды. Қасқырдың белгісі берілгенде, қояндар өз орындарына тығылады.
Қорытынды. Текше арқылы музыканың көңілді, жігерлі, сабырлы сипатын ажырату. Балалардан ұнаған әрекеттерін сұрап, мадақтау.

	«Туған жердің табиғаты»
Қызығушылықты ояту. «Табиғаттың үнін таны»
Судың сылдыры мен құстардың сайрауын кезекпен тыңдату.
— Не естідіңдер?
— Су қалай сылдырайды?
— Құстардың дауысын қайдан естиміз?
Аудиохабарлама:
— Сәлем, балалар! Мен — ертегідегі Табиғат анамын. Сендерді өзеніммен, даламмен, гүлді шалғыныммен танысуға шақырамын. Саяхатқа дайынсыңдар ма?
— Ендеше, орнымыздан тұрып, соқпақпен жүрейік!
Едендегі іздер бойымен жүріп, табиғат суреттері қойылған бұрышқа келу.
Ой дамыту. «Туған жерді тамашалайық»
АКТ арқылы өз өңіріндегі таныс табиғат көріністерін көрсету.
— Суреттен нені көріп тұрсыңдар?
— Өзенде не ағып жатыр?
— Далада нелер өседі?
— Аспанда не жарқырап тұр?
«Өзенде су ағады».
«Далада гүл өседі».
— Біз тұратын жердің өзені, даласы, ағаштары — туған жеріміздің табиғаты. Оны таза ұстап, қорғаймыз.
Ой қозғау. «Қазір қай мезгіл?»
Төрт мезгілдің суретін көрсету.
— Қар жауған суретті көрсетші.
— Сары жапырақты ағаш қай суретте?
— Қазір қай мезгіл?
— Қазір күз. Күн салқындап, жапырақтар сарғаяды.
Екі топқа бөлу
Тамшы және сары жапырақ белгілерін таңдау.
1-топ — «Мөлдір бұлақ»
Ойын және жапсыру: «Өзен жағасындағы күз»
Өзен бейнеленген үлкен негіз бен алдын ала қиылған сары жапырақты ағаштар, жерге түскен жапырақтар және құстардың бейнелерін ұсыну.
— Ағашты қайда қоямыз: суға ма, жағаға ма?
— Күзгі жапырақтар қандай түсті?
— Құстар қайда ұшып барады?
Әр бала бір бейнені таңдап, тиісті жерге жапсыру. Өз таңдауын айту.
«Ағаш жағада өседі».
«Жапырақтар сары».
«Құстар аспанда ұшады».
Жағдаят: «Өзенді таза ұстайық»
Жағасында сары жапырақты ағаштар өсіп тұрған екі өзен суретін көрсету: біреуі таза, екіншісінде бөтелке мен пакет жатыр.
— Қай өзен таза?
— Бөтелке мен пакетті суға тастауға бола ма?
— Жапырақтар ағаштан түседі. Ал бөтелке мен пакетті адамдар тастайды. Қоқысты суға тастамаймыз. Өзенде балықтар тіршілік етеді.
Шығармашылық — мүсіндеу. «Өзендегі балық»
Әр бала ермексазды сопақша етіп домалату. Бір ұшын саусақтарымен жалпайтып, құйрық жасау. Қажет балаға тәрбиешінің көмектесуі. Дайын балықтарды көк қатырма қағазға қою.
«Мен балық жасадым».
Ортақ қимылды ойын. «Күзгі табиғатты көрсет»
— Өзен! — қолдарын алға созып, толқын тәрізді қозғау.
— Жел! — қолдарын жоғары көтеріп, ақырын тербету.
— Жапырақ! — қолдарын екі жаққа жайып, баяу жүрелеу.
Суреттерді әртүрлі ретпен көрсету.
2-топ — «Күзгі дала»
Ойын және құрастыру: «Күзгі суретті толықтыр»
Әр балаға екі ірі бөлікке бөлінген күзгі табиғат суретін беру. Бөліктерді сәйкестендіріп, бүтін сурет құрастыру.
— Сенің суретіңде не бар?
— Ағаштардың жапырақтары қандай түсті?
— Жерде нелер жатыр?
«Жапырақтар сарғайған».
«Жерде жапырақтар жатыр».
«Жаңбыр жауып тұр».
Жағдаят: «Көшетті сақтайық»
Көшеттің бұтағын тартып тұрған және оны айналып өтіп бара жатқан балалардың суреттерін көрсету.
— Қай бала көшетке зиян келтірмеді?
— Бұтақты тартуға бола ма?
— Күзде жапырақтар өздері түседі. Оларды бұтақтан жұлмаймыз, ағашты сындырмаймыз.
Балалармен ағаш макеттерінің арасындағы жолмен оларды құлатпай жүріп өту.
Шығармашылық — сурет салу. «Жапырақ төселген жол»
Әр балаға ағаштар мен соқпақ бейнеленген парақ беру. Сары, қызғылт сары қарындаштармен ағаштардың астына және жол жиегіне қысқа штрихтар түсіріп, түскен жапырақтарды бейнелеу.
«Мен сары жапырақтар салдым».
«Жапырақтар жерге түсті».
Қорытынды. «Туған жердің күзі»
Екі топтың жұмыстарын бірге тамашалау.
— Күзде ағаштардың жапырақтары қалай өзгереді?
— Өзенді қалай таза ұстаймыз?
— Ағаштарға қалай қамқор боламыз?
— Бүгін досыңа қалай көмектестің?
Аудиохабарлама:
— Рақмет, балалар! Суды ластамай, ағаштарды сындырмай, туған жердің табиғатына қамқор болыңдар!
Балалардың жұмысы мен өзара көмегін атап мадақтау.


	Серуенге дайындық
	«Еңбекқорлық және кәсіби біліктілік» құндылығы – өзіне-өзі қызмет көрсету, өздігінен киіну, киімдерін ретке келтіру дағдыларын қалыптастыру.

	
	Күзде ауа райы салқындағанын, сондықтан жылы киіну керектігін балаларға түсіндіру. Киіну реттілігін үйрету: алдымен шалбар, аяқ киім, содан кейін күрте, бас киім, қолғап. Аяқ киімнің оң және сол сыңарын ажыратуға дағдыландыру.

	Жаңбырлы күні су өтпейтін аяқ киім мен күрте кию қажеттігін түсіндіру. Серуенде шалшыққа кірмеуге, дымқыл жапырақ үстінде абайлап жүруге үйрету. Серуеннен кейін су болған киімді кептіруге ілуге дағдыландыру.
	Өз бетінше киінуге ынталандыру, киімнің бетін және теріс жағын ажыратуға үйрету. Киімді  дұрыс киюді қадағалау. Серуенге қатармен шығуға, аулада белгіленген аумақтан шықпауға дағдыландыру.

	Желді күні бас киімді құлақты жауып киюге, күртенің түймесін немесе сыдырмасын толық жабуға үйрету. Бір-біріне киінуге көмектесуге, досының киіміндегі олқылықты байқауға баулу.
	Серуеннен оралғанда сырт киімді ретімен шешіп, шкафқа ұқыпты жинауға үйрету. Аяқ киімді аяқ киім сөресіне қоюға, лас болса сүртуге дағдыландыру. Серуеннен кейін қолды сабынмен жуу тәртібін бекіту.

	Серуен
	Картотека №1
Күзгі ағаштарды бақылау.
	Картотека №12
Жерге түскен күзгі жапырақтарды бақылау.
	Картотека №13
Күзгі аспанды бақылау

	Картотека №14
Жолды бақылау
	Картотека №15
Күзгі ауаны бақылау

	
	«Заң және тәртіп» және «Таза Қазақстан» – серуен кезінде қауіпсіздік ережелерін сақтауға, табиғатты бақылауға және
 оған қамқорлықпен қарауға баулу. Күз серуен картотекасынан

	Серуеннен оралу
	«Еңбекқорлық және кәсіби біліктілік» құндылығы – өзіне-өзі қызмет көрсету, киімдерін ретімен шешу және орнына жинау, 
жеке бас тазалығын сақтау дағдыларын жетілдіру.

	
	Киімдерін шешу:
Өз шкафын белгісі арқылы тауып, сыртқы киімді ілгішке ілуге жаттықтыру.
Тазалық процедуралары:
Қол жуу әрекеттерін ретімен орындау: сулау, сабындау, ысқылау, шаю және сүрту.
Гигиеналық шаралар:
Жеке сүлгіні басқа баланың сүлгісімен алмастырмауға үйрету.
Түскі асқа дайындық:
Асханаға жұппен және тыныш баруға дағдыландыру.

	Киімдерін шешу:
Дымқыл киімді құрғақ киімнен ажыратып, тәрбиешіге көрсетуге үйрету.
Тазалық процедуралары:
Серуенде ұсталған ойын құралдарынан кейін қолды сабындап жуу қажеттігін бекіту.
Гигиеналық шаралар:
Сүлгімен қолды ақырын сүртіп, теріні қатты ысқыламауға дағдыландыру.
Түскі асқа дайындық:
Өз орнына отырып, денені тік ұстауға үйрету.

	Киімдерін шешу:
Киім шешу кезінде басқа балаларды асықтырмауға және кезекті сақтауға үйрету.
Тазалық процедуралары:
Қолды жуған кезде жеңнің суланбауын қадағалау.
Гигиеналық шаралар:
Жеңді алдын ала түріп, жуынғаннан кейін қайта түзетуге жаттықтыру.
Түскі асқа дайындық:
Ас алдында «Ас болсын!» деп әдептілік білдіруге үйрету.

	Киімдерін шешу:
Сыртқы киімді шешкеннен кейін бөлме аяқкиімін дұрыс киюге жаттықтыру.
Тазалық процедуралары:
Сабынды қолда жеткілікті уақыт көпіртіп, қолдың барлық бөлігін ысқылауға үйрету.
Гигиеналық шаралар:
Кранды қол жуғаннан кейін толық жабуды еске салу.
Түскі асқа дайындық:
Ас құралдарына тәрбиешінің нұсқауынсыз қол тигізбеуді түсіндіру.

	Киімдерін шешу:
Қолғап пен баскиімді жоғалтпай, шкафтың белгіленген бөлігіне жинауға үйрету.
Тазалық процедуралары:
Саусақтардың ұшын және тырнақ айналасын мұқият жууға назар аударту.
Гигиеналық шаралар:
Жуыну кезінде жолдасына кедергі келтірмеуге дағдыландыру.
Түскі асқа дайындық:
Үстелге жақындағанда орындықты асықпай жылжытуға үйрету.


	Түскі ас
	Үнемді тұтыну – балаларды су мен тағамды қадірлеуге, ысырап етпеуге, еңбекті құрметтеуге және тамақтану кезінде қауіпсіздік 
ережелерін сақтауға дағдыландыру.

	
	· Әңгіме: «Тамақ ішіп болған соң "Рахмет" айту — әдептіліктің көрінісі» тақырыбында түсіндіру. Алғыс айту арқылы үлкенге құрмет көрсетуді үйрету.
· Қауіпсіздік: Ас үстінде шуламай, қасындағы балаларға бөгет жасамай, тыныш отырып тамақтану ережесін бекіту.
	· Әңгіме: Бесін асын төкпей-шашпай, қажетті мөлшерде ғана алуды үйрету. Тәрелкеде артық тамақ қалдырмауға баулу.
· Қауіпсіздік: Тамақтану кезінде орнынан тұрмау және тағамды асықпай шайнау қауіпсіздігін бақылау.
	· Әңгіме: Дастарқандағы әрбір астың үлкендердің маңдай терімен келетінін түсіндіру. Нанды қадірлеу, асты төкпей ішуге дағдыландыру.
· Қауіпсіздік: Тамақты асықпай шайнау, ауызда ас бар кезде сөйлемеу ережелерін қатаң қадағалау.
	· Әңгіме: Ас ішу кезінде бір-біріне кедергі жасамауды түсіндіру. 
· Қауіпсіздік: Ыдыс-аяқты ұқыпты ұстау, қасықты тәрелкеге қатты салып соқпауды ескерту.

	· Әңгіме: «Нан — дастарқанның берекесі, нанды аяқ асты етпейміз» тақырыбында әңгімелесу. 
· Қауіпсіздік: Тамақтану барысында асты ауызға толтыра салмай жеу қауіпсіздігін қадағалау.

	Күндізгі ұйқы
	Салауатты өмір салты және қауіпсіздік бағыты – балаларды тынығу режимін сақтауға, киімдерін ұқыпты
жинауға, өзіне-өзі қызмет етуге және ұйқы кезіндегі қауіпсіздік талаптарын орындауға дағдыландыру

	
	Ұйқыға дайындалғанда балаларды жүйелі түрде әрекет етуге баулу: киімдерін шешіп, жинақы қою.
Әр баланың өз төсегін ретке келтіріп, көрпесін жамылып жатуына назар аударту.

	Ұйықтар алдында жайлы жағдай қалыптастыру үшін бөлмеде тыныштық сақтау.
Балаларға қауіпсіздік ережелерін тағы да еске салып, ұқыптылыққа тәрбиелеу.

	 Балаларға киімдерін шешкенде ұқыптылық танытып, орындыққа немесе ілгішке дұрыс қоюды пысықтау.
Өз төсектерін әдемілеп жаюға, көрпелерін дұрыстауға үйрету.

	Ұйқы алдында бөлмені желдетіп, тыныштық орнату арқылы жақсы жағдай жасау.
Төсектерін өз қолдарымен ашып жатуға кеңес беру.

	Ұйқы алдында тыныштық сақтау үшін әңгімелерді қысқарту және жайлы орта құру.
Қауіпсіздік мақсатында төсектерді дұрыс қолдануға, төсек жанында артық зат қалдырмауға ескерту.


	Ұйқыдан біртіндеп ояту, сауықтыру шаралары
	    Жаттығу кешені №6
Тік ұшақ жаттығу кешені
	    Жаттығу кешені №7
Көңіллді бақша жаттығу кешені
	    Жаттығу кешені №8
Мысық пен тышқан жаттығу кешені
	    Жаттығу кешені №9
Теңіз толқыны жаттығу кешені
	 Жаттығу кешені №10
Көңілді шеберлер жаттығу кешені

	
	Салауатты өмір салты – ұйқыдан кейінгі сауықтыру жаттығулары арқылы балалардың қимыл белсенділігін арттыру, 
денесін сергіту және денсаулығын нығайту.


	Бесін ас
	Үнемді тұтыну – балаларды су мен тағамды ысырап етпеуге, асты қадірлеуге, дастарқан басында әдептілік пен қауіпсіздік 
ережелерін сақтауға дағдыландыру.

	
	Әңгіме:
– Балалар, қолымызды жуған кезде суды көп ағызбаймыз. Қажет болса ғана ашып, жуған соң жауып қоямыз.
Қауіпсіздік:
– Еденге су төгілсе, тайып құлап қалуымыз мүмкін. Сондықтан абай боламыз.
	Әңгіме:
– Ас – еңбекпен келген ризық. Оны төкпей-шашпай жеуіміз керек.
Қауіпсіздік:
– Ас ішкенде орнымыздан тұрмаймыз, ыдысты қолымыздан түсіріп алмау үшін дұрыс ұстаймыз.

	Әңгіме:
– Тамақ ішкенде орындықта түзу, әдемі отырайық. Арқамызды тік ұстасақ, ыдыс та төгілмейді.
Қауіпсіздік:
– Қисайып отырсақ, ыстық тамақ төгіліп кетуі мүмкін.

	Әңгіме:
– Ас ішкенде қасықты оң қолымызға ұстаймыз. Сонда тамақты төкпей, әдемі жейміз.
Қауіпсіздік:
– Қасықты бұлғап ойнамаймыз, ол қасымыздағы балаға тиіп кетуі мүмкін.
	Әңгіме:
– Ас ішкенде қатты сөйлемейміз. Әдепті бала дастарқан басында тыныш отырады.
Қауіпсіздік:
– Ауызымызда ас болғанда сөйлесек, қақалып қалуымыз мүмкін.

	Балалардың дербес іс-әрекеті (қимылдық, ұлттық, сюжетті-рөлдік, үстел үсті-баспа және басқа ойындар), бейнелеу іс-әрекеті, кітап қарау және басқалары)
	Балалардың әлеуметтік-эмоционалдық дағдыларын дамыту, мейірімділікке, қамқорлыққа, сыйластыққа және адал еңбекке баулу.

	
	Ойын: «Адал еңбек бақшасы» 
Мақсаты: Балаларды адал еңбек етуге, еңбектің нәтижесін көруге, табиғатты аялауға тәрбиелеу.
Қажетті құралдар:
• Қағаздан қиылған «топырақ» (қоңыр түсті қағаз).
• Түрлі түсті қағаздан қиылған көкөніс, жеміс (сәбіз, қызанақ, алма, гүл).
• Кішкентай шелектер немесе дорбалар (ойыншық болуы да мүмкін).
Ойын барысы:
Педагог: 
«Бүгін біз адал еңбек етіп, бақшамызға көкөніс, жеміс отырғызамыз» 
 Балалар кезекпен «топыраққа» көкөніс пен жемісті «егеді» (қағаздан қиылған суреттерді орналастырады).
– «Кім адал еңбек етсе, жемісін көреді» – деп әр балаға еңбегінің «жемісін» сыйлық ретінде қайта береді.
Мысалы, сәбіз еккен балаға сәбіздің суреті қайтарылады.
Сұрақ-жауап.
«Еңбек ету қиын ба?»
«Еңбектің жемісін көргенде қандай сезімде болдың?»
Қорытынды:
Адал еңбек еткен әрқашан сый-құрметке бөленеді. Біз кішкентай кезімізден адал еңбектенсек, болашақта еңбегіміздің жемісін көреміз – деп қорытындылау.

	Ойын: «Айна»
Мақсаты: Балалардың өзін-өзі тануын, эмоцияларын түсінуді, бір-біріне деген сыйластықты дамыту.
Қажетті құралдар:
әр балаға жеке шағын айна.
Эмоцияларды бейнелейтін карточкалар (қуаныш, реніш, таңғалу, қорқыныш т.б.).
Ойын барысы:
 Түсіндіру. Айна бізге өзімізді көрсетеді, ал біз эмоциямызды айна арқылы көре аламыз.
 Балалар айнаға қарап, алдымен бейтарап жүздерін көрсетеді.
Педагог:
– «Қуанышты көрсетейік», «Ренішті көрсетейік» – деп тапсырма береді.
 Балалар айнаға қарап, сол эмоцияны бейнелейді.
Кейін балалар жұптасып, біреуі эмоция көрсетіп, екіншісі оны қайталап ойнайды 
Сұрақ-жауап. «Қай эмоцияны көрсету жеңіл болды?»
«Қай эмоцияны түсіну қиын болды?»
Бұл сұрақтар балалардың эмоцияларын ажырата білуіне және бір-бірін түсінуіне көмектеседі.
	Ойын: «Орманға саяхат»
Мақсаты: Балалардың қиялын дамыту, табиғатты қорғауға тәрбиелеу, эмоцияларын еркін жеткізуге үйрету.
Қажетті құралдар:
Табиғат дыбыстары.
Жапырақтар, гүлдер суреті немесе ойыншық жануарлар.
Ойын барысы:
 Балалар кілемшеге немесе шеңберге жайғасады. 
Табиғат дыбыстарын қою.
– «Біз қазір орманға саяхатқа шықтық. Орманда не көріп тұрсыңдар?» 
Балалар қиялдары бойынша жауап береді (мысалы: «Мен қоянды көрдім», «Мен әдемі гүл иіскедім»).
 Әр бала өз табиғаттағы табысын көрсетіп, эмоциясын мимикамен білдіреді.
Мысалы: қоян көрген бала қуанып секіреді, жел есті деген бала қолын жайқайды.
 Соңында педагог табиғатты қорғау туралы қысқа әңгіме айтады:
– «Орман – біздің досымыз. Егер біз табиғатты қорғасақ, ол бізге әрқашан қуаныш сыйлайды».
Қорытынды сұрақтар:
«Табиғатта болу сендерге қандай сезім сыйлады?»
«Табиғатқа қалай қамқор бола аламыз?»

	Ойын: «Менің қамқор отбасым» 
Мақсаты: Балаларды отбасына қамқор болуға, ата-анасын, бауырларын құрметтеуге тәрбиелеу.
Қажетті құралдар:
Үлкен ватман (ортасында «Үлкен жүрек» немесе «Үй» бейнесі салынған).
Дайын суреттер: әке, ана, әже, ата, аға, әпке, қарындас, іні, түрлі қамқорлық көріністері 
Желім немесе скотч.
Ойын барысы:
– «Отбасы бізге не сыйлайды?» (жылулық, мейірім, қамқорлық)
 Әр балаға дайын сурет беріледі (мысалы, анасының суреті, әкесінің суреті, бала ата-анасына көмектесіп жатқан сурет).
Балалар кезекпен шығып, суреттерін үлкен жүрекке немесе үйдің ішіне жапсырады.
Әр суретті жапсырған кезде сұрақ: «Бұл кім?»
– «Ол отбасына қалай қамқор болады.?
Бала Әке бізді қорғайды, Ана дәмді тамақ пісіреді, Аға көмектеседі....
Барлық суреттер жиналған соң «Қамқор отбасы үйі» дайын болады.
Қорытынды:
Отбасы – біздің қамқор ордамыз. Егер әрқайсымыз отбасымызға көмектессек, барлығымыз бақытты боламыз – деп түйіндейді.
	Ойын: «Мейірімді жүрек»
Ойын барысы:
Балалар шеңберге отырады. Тәрбиеші қолына үлкен жүректі ұстайды.
Тәрбиеші:
— Балалар, бұл — «Мейірімді жүрек». Қазір музыка ойнайды. Музыка тоқтағанда, жүрек кімнің қолында болса, сол бала анасы туралы жылы сөз айтады.
Музыка қосылады. Балалар жүректі бір-біріне береді. Музыка тоқтағанда:
Бала айтады:
• «Мен анамды жақсы көремін!»
• «Анам әдемі!»
• «Анам маған ертегі оқиды!»
• «Мен анама көмектесемін!»
Ойын осылай жалғасады.
Соңында әр балаға кішкентай жүрекше беріледі.
Тәрбиеші:
— Бұл жүректі бүгін анаңа беріп, “Мен сені жақсы көремін!” деп айтасыңдар.

Дене  тәрбиесі
Кіріспе бөлім. Бірінің артынан бірі сапқа тұру. Шеңбер бойымен жүру, аяқтың ұшымен жүру, жеңіл жүгіру. Арақашықтықты сақтап, екі жалаушадан алу.
Негізгі бөлім.
Жалаушамен жалпы дамытатын жаттығулар:
1. «Желбірейді жалау». Жалаушаларды жоғары көтеріп, оңға, солға иілу. 4–5 рет.
2. «Әткеншек». Жалаушаларды төмен ұстап, қолды алға-артқа сермеу. 4–5 рет.
3. «Жалаушаны қой да, ал». Отырып, жалаушаларды жерге қою, тұру. Қайта отырып, алу. 4–5 рет.
4. «Жұлдызша». Секіріп, аяқтарды алшақ қою, қолдарды екі жаққа созу. Бастапқы қалыпқа оралу. 4–5 рет.
Жалаушаларды себетке жинау.
Негізгі қимылдар:
· Текшелер арасымен аяқтың ұшымен иректеп жүру.
· Кішкентай допты оң және сол қолмен кезектестіріп, себетке лақтыру. Қашықтық — 1 м.
Қимылды ойын: «Ақ қоян». Балалар қоян болып секіреді. «Қасқыр келді!» деген белгіде өз үйшіктеріне оралады.
Қорытынды. Шеңбер бойымен баяу жүру. «Үйшік» тыныс алу жаттығуы: қолды жоғары көтеріп дем алу, төмен түсіріп дем шығару. 2–3 рет. Балаларды мадақтау.


	Балалармен жеке жұмыс
	«Кім тез табады?»
– Бөлмеден «қызыл затты тап», «дөңгелек затты көрсет» деп тапсырма беріледі.
– Бала тез табуға тырысады.
 Мақсаты: түстерді, пішіндерді ажырату, зейінін шоғырландыру.
	«Көлеңкені тап»
– Заттың суреті және оның көлеңке бейнесі беріледі (доп пен оның көлеңкесі).
– Бала суретті көлеңкемен сәйкестендіреді.
Мақсаты: логикалық ойлау, салыстыру.
	«Қай дыбысты естідің?»
– Тәрбиеші қоңырау, барабан, қасықты тықылдатып дыбыс шығарады.
– Бала дыбысты тыңдап, «Бұл не?» деп табуы керек.
Мақсаты: есту қабілеті мен зейінді дамыту.
	«Сиқырлы қап»
– Қапшықтың ішіне түрлі ойыншық немесе зат салып қоямыз (алма, қасық, кубик, доп).
– Бала қолымен сипап, затты атамай табуы керек.
Мақсаты: сезім мүшелерін, ойлауын дамыту.
	«Сиқырлы сурет»
– Ақ қағазға қарапайым суретті (күн, гүл, үй) басталып қойылады.
– Бала бояумен толықтырып шығады.
 Мақсаты: қиял мен шығармашылықты дамыту.

	Серуенге дайындық
	«Еңбекқорлық және кәсіби біліктілік» құндылығы – балаларды өзіне-өзі қызмет етуге, киімдерін ретімен және ұқыпты киюге, 
жеке заттарын жинауға, серуен кезіндегі қауіпсіздік ережелерін сақтауға баулу.

	
	Балаларға серуен алдында өз ойыншықтары мен кітаптарын орнына қоюды үйрету.
Киімдерін ұқыпты киюге баулу: Киіну кезінде бір-біріне көмектесуге баулу.
Серуен кезінде тәртіп сақтау, асықпай жүру туралы әңгімелеу.

	Серуенге шығар алдында әңгіме жүргізу
Киімдерін рет-ретімен киюге дағдыландыру:  Киімін дұрыс іліп қоюға баулу.
Балаларды топпен бірге жүруге, тәрбиеші сөзін тыңдауға дағдыландыру.

	Серуен алдында бөлмені жинақтап, үстел үстіндегі заттарды орнына қоюға үйрету.
Аяқ киімнің бауын дұрыс байлауды бекіту.
Қатармен жүргенде тыныштық сақтауды қадағалау.

	Балаларға серуенге шыққанда денсаулықты сақтаудың маңызын түсіндіру.
 Киімдерін рет-ретімен киюге дағдыландыру: Шалбар мен белдемшені дұрыс киюді бақылау.
Серуенге шыққанда тәртіп бұзбауды, тәрбиешіден алыс кетпеуді ескерту.
	Серуен алдында бір-біріне көмектесу: достарына жәрдемдесу.
Аяқ киімін дұрыс шешіп, шкафқа ұқыпты қоюды үйрету.
Серуен кезінде табиғатты бақылау және жолдастарымен мәдениетті қарым-қатынас жасауға тәрбиелеу.

	Серуен
	Картотека №1
Күзгі ағаштарды бақылау.
	Картотека №12
Жерге түскен күзгі жапырақтарды бақылау.
	Картотека №13
Күзгі аспанды бақылау

	Картотека №14
Жолды бақылау
	Картотека №15
Күзгі ауаны бақылау

	
	 «Таза Қазақстан» бағыты – табиғатқа қамқорлық танытуға, қоршаған ортаны таза ұстауға және экологиялық мәдениетті қалыптастыруға баулу. Таңғы серуенді бекіту.

	Балалардың үйге қайтуы
	Ата-анамен кері байланыс – баланың күн ішіндегі іс-әрекеті, жетістігі мен қызығушылығы туралы ақпарат беру және үй жағдайында 
оның дағдыларын қолдауға қысқаша педагогикалық ұсыныстар ұсыну. Таңғы серуенді бекіту.

	
	Бүгін балалардың ойлау және салыстыру дағдысын дамытуда психолог маманмен бірлесе жұмыстар жүргізілді: балалар ұзындығы әртүрлі таспаларды бір ұшынан теңестіріп, ұзын және қысқа таспаны анықтауға жаттықты.
Үйде ұзындығы әртүрлі екі қарындашты қатар қойып, қайсысы ұзын екенін сұраңыз
	Бүгін балалардың қимыл-қозғалыс үйлесімділігін дамытуда дене шынықтыру нұсқаушысымен бірлесе жұмыстар жүргізілді: балалар допты бір-біріне домалату ойынын ойнап, доптың бағытын бақылап, серіктесіне дәл жеткізуге, кезегін күтуге жаттықты.
Үйде бос кеңістікте бір-біріңізге қарама-қарсы отырып, жұмсақ допты кезекпен домалатыңыз.

	Бүгін балалардың өзіне-өзі қызмет ету және әлеуметтік дағдысын дамытуда тәрбиеші-психологпен бірлесе жұмыстар жүргізілді: балалар ас ішуге қажетті заттарды дайындауға қатысып, майлықтарды таратып, әр орынға бір-бірден жеткізуді үйренді.
Үйде дастарқан әзірлегенде балаңызға майлықтарды отбасы мүшелерінің санына қарай үлестіруді тапсырыңыз.

	Бүгін балалардың қол ұсақ моторикасын дамытуда тәрбиеші жетекшілігімен жұмыстар жүргізілді: балалар қағаз жолақтарын қиып, олардан жолақ өрнек жапсырды, қайшыны дұрыс ұстауға, сызық бойымен қиюға, желімді мөлшермен жағуға жаттықты.
Үйде бақылауыңызбен ұшы доғал балалар қайшысын ұсынып, қысқа қағаз жолағын қиюға мүмкіндік беріңіз.
	Бүгін балалардың есту қабілетін, дыбысты ажырату дағдысын дамытуда музыка жетекшісімен бірлесе жұмыстар жүргізілді: балалар таныс тұрмыстық дыбыстарды ажыратып, естіген дыбысты тиісті затпен байланыстырды, атауын айтты.
Үйде қағаздың сыбдырын және қасықтың кесеге тиген дыбысын тыңдатып, қай заттан шыққанын сұраңыз.




Тәрбиелеу-білім беру процесінің циклограммасы
[bookmark: _Hlk241648541]Мектепке дейінгі ұйым (білім беру ұйымының атауы) _ЖШС «Ердостық – 2017» «Болашақ»
 
 Топ: “Құлагер” орта топ
 Балалардың жасы: 3  жас
 Қандай кезеңге жасалды : 26.10 –  30.10.2026ж

Қазан – тәуелсіздік және отаншылдық айы
Дәйек сөз: «Отан – оттан да ыстық.»
Мақсаты: Балалардың Отан, туған жер туралы түсініктерін кеңейту, елін, жерін сүюге, туған жердің табиғаты мен құндылықтарын 
құрметтеуге, отаншылдыққа тәрбиелеу.


	Күн тәртібінің үлгісі
	Дүйсенбі
	Сейсенбі
	Сәрсенбі
	Бейсенбі
	Жұма

	Балаларды қабылдау
	«Балбырауын» (Құрманғазы Сағырбайұлы)
Күй күмбірі – көңілді, ширақ әуені арқылы баланың қуанышты көңіл күйін қалыптастыру, ұлттық музыкаға қызығушылығын арттыру.

	«Тойбастар» (Дина Нұрпейісова)
Күй күмбірі – салтанатты әрі көңілді әуені арқылы баланы қазақ халқының той-думан дәстүрлерімен таныстыру, мерекелік көңіл күй сыйлау
	«Сарыжайлау» (Тәттімбет Қазанғапұлы)
Күй күмбірі – жайлау көрінісін бейнелейтін кең тынысты әуені арқылы баланың қиялын дамыту, туған жер табиғатына сүйіспеншілік сезімін ояту.

	«Бұлбұл» (Дина Нұрпейісова)
Күй күмбірі – құстың сайрағанын бейнелейтін нәзік әуені арқылы баланың табиғатқа, құстар әлеміне қызығушылығын арттыру, әсемдікті сезінуге тәрбиелеу
	1. «Әсем қоңыр» (Дина Нұрпейісова)
Күй күмбірі – жұмсақ, сабырлы әуені арқылы баланың тыныш көңіл күйін қалыптастыру, музыканы зейін қойып тыңдау дағдысын дамыту.


	
	· Баланы қабылдау, амандасу, көңіл-күйіне назар аудару.
· Баланың таңертеңгі тамақтануы, көңіл-күйі туралы қысқаша сұрау.
· Ойынға бағыттау: Түрлі түсті шарларды сәйкес түсті себетке салу ойынын ұсыну. Шардың түсін атап, дұрыс себетке салуға бағыттау.

	· Балаларды қабылдау, есімімен атап амандасуға дағдыландыру.
· Баланың түнгі ұйқысы, көңіл-күйі туралы мәлімет алу.
· Ойынға бағыттау: Әртүрлі көлемдегі сақиналарды үлкенінен кішісіне қарай ретімен тізуді ұсыну.

	Балалармен амандасу, сергектігі мен белсенділігін бақылау.
· Баланың демалысы, ояну уақыты туралы сұрау.
· Ойынға бағыттау: Ірі моншақтарды жіпке тізу ойынын ұсыну. Моншақтың түсін атап, ретімен тізуге бағыттау.

	· Балаларды қабылдау, топтағы құрдастарымен амандасуын қадағалау.
· Баланың бүгінгі жалпы жағдайы туралы сұрау.
· Ойынға бағыттау: «Жануарды тап» ойынын ұсыну. Жануардың суретін оның дауысымен сәйкестендіруге бағыттау.

	· Балаларды топқа қабылдау, сыртқы келбетіне назар аудару.
· Баланың үйдегі көңіл-күйі, өзгеріс бар-жоғын нақтылау.
Ойынға бағыттау «Кубиктен мұнара салу» ойынын ұсыну. Түрлі түсті кубиктерді бірінің үстіне бірін қойып, құламайтын мұнара құрастыруға бағыттау.

	Ата-аналармен немесе баланың басқа заңды өкілдерімен әңгімелесу, кеңес беру
	«Өнегелі 15 минут» – ата-аналарға баланың күн тәртібін сақтау, жеке бас тазалығын қалыптастыру, дұрыс тамақтану, өзіне-өзі қызмет көрсету және денсаулығын нығайту дағдыларын дамыту бойынша педагогикалық бағыт-бағдар беру.

	
	Ұйқы тәртібі – баланың дене және ақыл-ой дамуына қажетті демалыс екендігі жайлы әңгімелесу.
Кеңес: Балаңызды әр күні бір мезгілде ұйықтатып, тұрақты тәртіп қалыптастырыңыз.

	Дұрыс тамақтану – баланың денсаулығы мен өсуіне негіз болатыны жайлы әңгімелесу.
Кеңес: Тағамға көкөніс пен жеміс қосып, балаңызды әртүрлі дәмге үйретіңіз.
	Өзін-өзі күту дағдылары – баланың дербестігін, сенімділігін қалыптастыратыны жайлы әңгімелесу.
Кеңес: Балаңызға киінуге, заттарын жинауға өз бетінше әрекет етуге мүмкіндік беріңіз.

	Отбасы құндылықтары – баланың сенімі мен жылылық сезімі отбасынан қалыптасатыны жайлы әңгімелесу.
Кеңес: Күн сайын балаңызбен бөлек уақыт бөліп, оның айтқанын тыңдаңыз.
	Қимыл белсенділігі – баланың дене бітімі мен ширақтығын дамытатыны жайлы әңгімелесу.
Кеңес: Үйде немесе далада балаңызбен бірге қозғалысты ойындар ойнаңыз.

	Балалардың іс-әрекеті ойын, таным-дық, комму-никативтік, шығармашы-лық, экспери-менталдық, еңбек, қимыл, бейнелеу, дербес және басқалары)
	Үстел үсті ойыны: «Табиғи ма, жасанды ма?»
Шарты: Үстелге табиғи заттардың (тас, қарағай бүрі, кесек ағаш) және адам жасаған ойыншықтардың суреттері араластырылып қойылады. Бала суреттерді екі топқа — табиғи және жасанды деп — өз бетінше бөліп орналастырады.

	· Үстел үсті ойыны: «Жануардың ізін тап»
Шарты: Үстелге жануарлар суреттері мен олардың табан іздері бейнеленген карточкалар қойылады. Бала әр жануарды өзіне сәйкес ізбен жұптастырады.
	Үстел үсті ойыны: «Құсты түсіне қарай тап»
Шарты: Үстелге әртүрлі түсті құстардың суреттері және сол түстерге сәйкес бос ұя суреттері қойылады. Бала әр құсты өз түсіндегі ұяға орналастырады.
	Үстел үсті ойыны: «Жемістің көлеңкесін тап»
Шарты: Үстелге түрлі жемістердің түсті суреттері және олардың қара көлеңке бейнелері араластырылып қойылады. Бала әр жемісті өз көлеңкесімен жұптастырады.
	Үстел үсті ойыны: «Қай ағаш биік?»
Шарты: Үстелге әртүрлі биіктіктегі ағаш суреттері қойылады. Бала ағаштарды ең биігінен ең аласасына қарай ретімен қатарға тізеді.

	Ертеңгілік жаттығу
	Қазан айының 4- аптасына арналған таңғы жаттығу кешені. 
	Қазан  айының 4- аптасына арналған таңғы жаттығу кешені. 
	Қазан  айының 4- аптасына арналған таңғы жаттығу кешені. 
	Қазан  айының 4- аптасына арналған таңғы жаттығу кешені. 
	Қазан  айының 4- аптасына арналған таңғы жаттығу кешені. 

	
	Жалпы даму жаттығуларын дұрыс жасай отырып, баланың қимыл-қозғалысын шыңдау. Жаттығу кешені қосымша тіркелген

	Таңғы ас
	Үнемді тұтыну: Суды және тағамды қадірлеуге, қажетті мөлшерде пайдалануға үйрету. Тамақтану кезіндегі қауіпсіздік ережелерін сақтау.


	
	Әңгіме:
– Таңғы асты дайындаған үлкендерге алғыс айту керек. Тамақты сыйлықпен қабылдап, ұната жеу – жақсы әдет.
Қауіпсіздік:
– Ыстық шәйді немесе сүтті абайлап, үрлеп ішеміз, асықпаймыз.

	Әңгіме:
– Дастарқан басында түзу отырып, асықпай тамақтану – денсаулыққа пайдалы әдет.
Қауіпсіздік:
– Аузымыз толы кезде сөйлемейміз, тамақ тамағымызға тұрып қалмауы үшін.
	Әңгіме:
– Тамақ ішіп болған соң орнымызды таза қалдыру  ұқыптылықтың көрінісі.
Қауіпсіздік:
– Үстел айналасында жүгірмей, орнымыздан абайлап тұрамыз.

	Әңгіме:
– Нанның да, сүттің де бағасы бар, оларды ысырап етпей, өзімізге қажетін ғана аламыз.
Қауіпсіздік:
– Ыстық ыдысты қолымызбен ұстамаймыз, тәрбиешіден көмек сұраймыз.
	Әңгіме:
– Дастарқанда бір-бірімізге орын беріп, көмектесіп отыру – сыйластықтың белгісі.
Қауіпсіздік:
– Қасық-шанышқыны ойыншық ретінде пайдаланбаймыз.

	Ұйымдастырылған іс-әрекетті өткізуге дайындық (бұдан әрі – ҰІӘ)
	«Оң жақ па, сол жақ па?» 
· Тәрбиеші: «Балалар, мен қазір денеміздің мүшелерін айтамын, ал сендер оның оң жақта немесе сол жақта екенін тез тауып, көрсетулерің керек:
· Оң құлақ (оң қолмен оң құлақты ұстайды),
· Сол көз (сол қолмен сол көзді көрсетеді),
· Оң аяқ (оң аяқты тоқылдатады),
· Сол қол (сол қолды жоғары көтереді).»
· Мағынасы: Балаларды өз денесін тану арқылы кеңістікті (оң, сол бағыттарды) шатастырмай, дәл ажыратуға үйрету.

	«Үлкен бе, кіші ме?» 
· Тәрбиеші: «Мен қазір аңдар мен заттарды атаймын. Егер ол үлкен болса, қолдарыңды жан-жаққа жайып үлкен етіп көрсетесіңдер, ал кішкентай болса, қолдарыңды бір-біріне жақындатып кіп-кішкентай етесіңдер:
· Пііл... (балалар қолдарын үлкен етіп жаяды),
· Тышқааан... (қолдарын кішірейтеді),
· Үлкееен үй... (қолдарын үлкен етеді),
· Кішкентааай түйме... (қолдарын кішірейтеді).»
· Мағынасы: Балалардың көлем туралы түсінігін дамыту, жылдамдыққа және зейінді шоғырландыруға баулу.
	«Үй жануары ма, жабайы аң ба?» Тәрбиеші: «Қане, кім аңдарды жақсы таниды екен? Мен жануарды атағанда, ол үйде өмір сүрсе "Мияу/Мөо" деп дыбыстаймыз, ал орманда тұрса "Ырр" деп айбат шегеміз:
· Аю... (балалар: «Ырр» - жабайы),
· Мысық... (балалар: «Мияу» - үй жануары),
· Қасқыр... (балалар: «Ырр» - жабайы),
· Сиыр... (балалар: «Мөо» - үй жануары).»
· Мағынасы: Жануарлар әлемі туралы білімдерін бекіту, олардың тіршілік ету ортасын ажыратуға дағдыландыру.

	«Ұшады, жүреді, жүзеді» 
· Тәрбиеші: «Мен қазір көліктер мен жануарларды айтамын. Олардың қай жерде қозғалатынын қимылмен көрсетеміз. Ұшса — қолды қанат етеміз, жүрсе — руль айналдырамыз, жүзсе — жүзу қимылын жасаймыз:
· Балық... (балалар жүзу қимылын жасайды),
· Ұшақ... (қолдарын қанат жасап ұшады),
· Машина... (дыбыстап, руль айналдырады),
· Кеме... (толқында жүзгендей қимылдайды).»
Мағынасы: Балалардың логикалық ойлауын, қимыл-қозғалыс координациясын және тапқырлығын арттыру.
	«Ыстық па, суық па?» 
· Тәрбиеші: «Балалар, көз алдымызға елестетіп көрейікші. Мен айтқан зат ыстық болса "Ой, ыстық!" деп қолымызды үрлейміз, ал суық болса "Тоңдым" деп денемізді құшақтаймыз:
· Мұзбалық (балалар денесін құшақтап, тоңған сыңай танытады),
· Жаңа піскен ыстық нан (қолдарын күйгендей тартып алып, үрлейді),
· Қайнап тұрған шәйнек (қолдарын үрлейді).»
Мағынасы: Заттардың қасиеттерін сезіну (тактильді қабылдау) қабілетін қиялдау арқылы дамыту, сөздік қорын бейнелі сөздермен байыту

	Кестеге сәйкес ҰІӘ


	«Тәуелсіздік және отаншылдық» құндылығы – Отан, туған ел және Қазақстанның мемлекеттік рәміздері туралы түсініктерін кеңейту, 
Отанын сүюге, мемлекеттік рәміздерді құрметтеуге баулу.

	
	«Әжемнің әңгімесі. Отаным — Қазақстан»
Қызығушылықты ояту. «Суретті терезелер»
Үй, балабақша, тау, өзен суреттерін қағазбен жауып қою. Балаларға кезекпен ашып қарауды ұсыну.
— Сенің терезеңнен не көрінді?
— Үйде кімдермен тұрасың?
— Балабақшада кімдермен ойнайсың?
— Үйіміз, балабақшамыз, айналамыздағы табиғат — бәрі туған жерімізде. Біз тұратын ел Қазақстан деп аталады.
— Айару да әжесінен туған елі туралы сұрапты. Әңгімесін тыңдайық.
Ой дамыту. «Әжемнің әңгімесі»
Бір күні Айару әжесімен отбасылық суреттерді қарап отырды. Бір суретте өз үйлері, екіншісінде тауға барған кездері бейнеленген еді.
— Әже, мынау біздің үйіміз ғой! Ал мына тауға бірге бардық! — деді Айару.
— Иә, қызым. Үйіміз де, сол тау да біздің елімізде. Еліміздің аты — Қазақстан.
— Қазақстан — біздің Отанымыз ба?
— Дұрыс айтасың. Отан — біздің туған еліміз.
Мен үйімізді де, балабақ-шамды да жақсы көремін, — деді Айару.
— Олардың бәрі — Отаныңның бір бөлшегі. 
Суреттерді қарап болған соң, екеуі аулаға шықты. Жолда бос қағаз жатты.
— Әже, қағазды жәшікке салайық. Ауламыз таза болсын! — деді Айару.
Екеуі қағазды жинап, қоқыс жәшігіне салды.
— Жарайсың, қызым! Туған жерге қамқорлық осындай жақсы істен басталады, — деді әжесі.
Ой қозғау
Айару әжесімен не қарады?
— Біздің Отанымыз қалай аталады?
— Айару аулада қандай жақсы іс жасады?
Балалармен бірге айту: «Біздің Отанымыз — Қазақстан!»
Екі топқа бөлу
Үй және ағаш белгілерін таңдау.
— Бір топ үйлер құрастырады. Екінші топ үйлердің айналасына ағаштар дайындайды. Соңында ортақ аула жасаймыз.
1-топ — «Біздің үйлер»
Шығармашылық — құрастыру және жапсыру.
Әр балаға парақ пен алдын ала қиылған үйдің қабырғасы, шатыры, есігі, терезесін беру. Алдымен бөліктерді параққа орналастырып, үй бейнесін құрастыру. Содан кейін сол ретімен жапсыру.
2-топ — «Ауладағы ағаштар»
Шығармашылық — сурет салу және  мүсіндеу
Әр балаға бірінші топтағыдай көлемдегі парақ беру. Қоңыр қарындашпен ағаштың дайын діңі мен бұтақтарын бояу. Бұтақтарына  сары ермексазды жағу арқылы жапырақ  жасау.
Ортақ жұмыс. «Біздің көше»
Дайын парақтарды тақтаға үй — ағаш — үй — ағаш ретімен қатар ілу. Екі топтың жұмыстарынан ортақ көше көрінісін жасау.
— Көшемізде нелер бар?
— Үйлер мен ағаштардың айналасын қалай таза ұстаймыз?
Ортақ қимылды сәт. «Аулаға шығамыз»
— Есікті ашамыз — қолымен ашқандай қимылдау.
— Жолмен жүреміз — орнында адымдау.
— Ағашқа қараймыз — жоғары созылу.
— Орындыққа отырамыз — тізесін сәл бүгу.
— Қайта тұрып, серуендейміз — жай жүру.
Қорытынды
— Біздің Отанымыз қалай аталады?
— Айару туған жеріне қалай қамқор болды?
— Біз бірге не жасадық?
— Қазақстан — біздің Отанымыз. Үйімізді, ауламызды таза ұстап, ағаштарды күтеміз, достарымызға көмектесеміз.
Балалардың еңбегі мен бір-біріне көрсеткен көмегін атап мадақтау.

Дене  тәрбиесі
Кіріспе бөлім. Бірінің артынан бірі сапқа тұру. Шеңбер бойымен жүру, аяқтың ұшымен жүру, жеңіл жүгіру. Арақашықтықты сақтап, екі жалаушадан алу.
Негізгі бөлім.
Жалаушамен жалпы дамытатын жаттығулар:
1. «Желбірейді жалау». Жалаушаларды жоғары көтеріп, оңға, солға иілу. 
2. «Әткеншек». Жалаушаларды төмен ұстап, қолды алға-артқа сермеу. 4–5 рет.
3. «Жалаушаны қой да, ал». Отырып, жалаушаларды жерге қою, тұру. Қайта отырып, алу. 4–5 рет.
4. «Жұлдызша». Секіріп, аяқтарды алшақ қою, қолдарды екі жаққа созу. Бастапқы қалыпқа оралу. Жалаушаларды себетке жинау.
Негізгі қимылдар:
· Текшелер арасымен аяқтың ұшымен иректеп жүру.
· Кішкентай допты оң және сол қолмен кезектестіріп, себетке лақтыру. 
Қимылды ойын: «Ақ қоян». Балалар қоян болып секіреді. «Қасқыр келді!» деген белгіде өз үйшіктеріне оралады.
Қорытынды. Шеңбер бойымен баяу жүру. «Үйшік» тыныс алу жаттығуы: қолды жоғары көтеріп дем алу, төмен түсіріп дем шығару. 2–3 рет. 
Балаларды мадақтау.

	«Анамның ақылы: Мейірімді жүрек»
 Қызығушылықты ояту
Домбыра күйі ойнап тұрады. Тәрбиеші сыртында жүрек салынған қорапты алып келеді. Қорапты ашқанда ішінен қызыл жүрекше (жұмсақ ойыншық) шығады.
Жүрекше:
— Сәлем, балалар! Мен — Мейірімді жүрекшемін. Мен туған жерімізді, Отанымызды қатты жақсы көремін. Отанын сүйген адамның жүрегі мейірімді болады. Сендер туған жерлеріңді жақсы көресіңдер ме?
— Балалар, қолымызды жүрегімізге қойып, бәріміз бірге: «Сәлем, жүрекше!» дейік.
 Біздің Отанымыздың аты қалай? (Қазақстан)
Балалар мен бір қызықты әңгіме айтып берейін.
 Әңгіме: «Аян әжейге көмектесті»
Тәрбиеші әңгімені суреттерді көрсетіп айтады.
Аян анасымен ауылдағы саябаққа бара жатты. Жолда әжейдің алмалары жерге шашылып қалды. Аян жүгіріп барып: «Әже, мен көмектесейін!» — деп, алмаларды себетке жинап берді. Әжей: «Рақмет, балам! Өркенің өссін!» — деп батасын берді. Анасы: «Жарайсың, балам! Үлкенді сыйлау — ата-бабамыздан қалған жақсы дәстүр!» — деді.
Ой қозғау.
— Аян не істеді? (әжейге көмектесті)
— Әжей не деді? («Рақмет! Өркенің өссін!»)
Шығармашылық жұмыс. «Әжейдің себеті».
— Балалар, Аян сияқты біз де әжейге көмектесеміз бе? (Иә!)
 Әжейдің  алмасы қандай? (дөңгелек, қызыл) Осындай алма жасай аламыз ба? (Иә!)
Балалар үстел басында қызыл ермексазды алақанымен домалақтап, алма жасайды. Балалар алмаларын себетке салып жинау.
«Балапанға көмектесейік». Суретпен жұмыс.
— Балалар, біздің туған жерімізде құстар көп. Олар ағаштарға ұя салып, балапандарын өсіреді.
Тақтаға 1-сурет ілінеді.
— Балалар нені көріп тұр? (балапанды)
— Балапан қайдан құлап қалды? (ұясынан)
Тақтаға 2-сурет ілінеді.
— Балалар не істеп жатыр? (балапанды ұясына салып жатыр)
Досы не істеп тұр? (сатыны ұстап тұр)
Сендер әлі кішкентайсыңдар, ағашқа өздерің шықпайсыңдар. Балапан құлап жатқанын көрсеңдер, үлкендерге айтасыңдар.
— Туған жеріміздің құстары мен ағаштарын қорғаймыз.
Шығармашылық жұмыс. «Ұядағы балапан». 
Әр баланың алдында ұя салынған парақ және сары дөңгелек (балапан) жатады. Балалар балапанды ұяға жапсырады. — Балапандар сендерге «Шиқ-шиқ, рақмет!» деп тұр!
Ойын: «Туған жерге мейірімді жүрек» 
Тақтада үлкен бос жүрек ілулі тұр. Тәрбиеші суреттерді бір-бірлеп көрсетеді: әжеге көмектесу, ағаш отырғызу, гүл суару, балапанды ұясына салу, қоқысты қоқыс жәшігіне салу.
— Бұл жақсы іс пе? (иә)
Жақсы әрекеттің суреті жүректің ішіне ілінеді.
— Бұл жақсы істер туған жерімізді әдемі етеді!
Шығармашылық жұмыс. «Жүрекке жылулық». 
Әр баланың алдында кішкентай ақ жүрекше жатады. Балалар саусағын қызыл бояуға батырып, жүрекшеге нүктелер басады. Тәрбиеші жүрекшелерді жинап, тақтадағы үлкен жүректің айналасына іледі.
— Қараңдаршы, жүрегіміз жылы болды! Бұл — туған жерімізді сүйетін мейірімді жүрегіміз!
 Қорытынды
— Біздің Отанымыз қалай аталады? (Қазақстан)
— Аян кімге көмектесті? (әжейге)
Тәрбиеші:
— Үлкенді сыйлап, туған жеріміздің табиғатын қорғасақ, Отанымыз әдемі әрі бақытты болады. Туған жеріміз бізге ең ыстық. Сондықтан халқымыз «Отан — оттан да ыстық» дейді. Бәріміз бірге қайталайық!


Қазақ тілі
Тақырыбы: Менің Қазақстаным
II.Қызығушылықты  ояту.Өлең оқу 
Ж. Тұрбеков.  Туған  елім.
Туған өлке – кең далам,
Мәңгілік  бақыт  орнаған.
Сайраңдаймыз саяңда
Ерікті ұлан – біз балаң. 
Сұрақ – жауап.                        
    Өлең  не туралы айтылған?    
Туған өлке, Отан, туған жер деген  сөздерді қалай түсінеміз?
2.Ой дамыту 
Меңгерілген білім  дағдыларын  естеріне түсіру.             
 –Біз қандай  мемлекетте тұрамыз?                                      
 –Біздің  Отанымыз не?          
   -ҚР  рәміздерін  ата ?            
   –Оларға сипаттама беру           
     –Астанамыз  қалай аталады? 
3.Ой қозғау.
 Отан туралы тақпақ жаттау.                                      
 –Мағынасын  түсіндіру.
Отан.   Ж Әбдірашев.
«Отан  - атам,  Отан - әкем!»                     
Осы сөзім қате мекен?!
Қате болса, Неге біздер
Дейміз  оны «Атамекен?!» 
Дид ойын: «Туған  жерді  гүлдендір» 
Шарты: Дайындалған карта бетіне 
гүлдер, жүрек  суреттерін жақсы сөздер айтып жапсыру
Балаларды  мадақтау
	«Туған жерге саяхат»
Қызығушылықты ояту
Домбыра күйі тыңдатылады. Топқа қыран бейнесі (ойыншық немесе сурет) «ұшып» келеді.
— Балалар, қараңдаршы, бізге қыран ұшып келді! Ол бізді туған жерімізді аралауға шақырып тұр. Қыранмен бірге ұшамыз ба?
Балалар қолдарын қанат сияқты жайып, тәрбиешінің артынан «ұшып» жүреді.
1-аялдама — «Көк туым»
Қазақстан туы көрсетіледі.
Ой қозғау 
— Бұл не?
— Туымыз қандай түсті?
— Туда не салынған? (күн, қыран)
— Бұл — біздің еліміздің туы. Ол аспандай көк, ортасында күні жарқырап тұр. Ту — қасиетті, оны құрметтейміз, жерге тастамаймыз.
Шығармашылық жұмыс. «Жарқыра, күнім!» Жапсыру 
Балалардың алдында аспан бейнеленген көк қағаз жатады.
— Балалар, біздің аспанымыз әрқашан ашық, Отанымыз жарқырап тұрсын деп аспанға күн жапсырайық!
Әр бала сары күн шеңберін көк қағазға жапсырады да, «Жарқыра, күнім!» деп айтады.
— Жарайсыңдар! Енді қыранмен бірге ұшып, туған жеріміздің табиғатын көрейік!
2-аялдама — «Туған жер табиғаты»
Тау, дала, көл, орман суреттері көрсетіледі.
Ой дамыту.
— Бұл не? (тау, көл)
— Тау қандай? (биік) Көл қандай? (үлкен, мөлдір)
— Біздің жеріміз әдемі ме?
— Біздің туған жеріміз үлкен әрі әдемі. Онда биік таулар, кең дала, мөлдір көлдер бар.
Дидактикалық ойын: «Жануарды мекеніне апар» 
Балалар жануарлардың ойыншықтарын тиісті суретке апарып қояды:
Ақбөкен далаға, балық көлге, аю орманға, бүркіт тауға.
— Бұл — ақбөкен. Ол тек біздің даламызда тіршілік етеді. Оны қорғауымыз керек.
3-аялдама — «Туған үйім»
Киіз үйдің суреті немесе макеті көрсетіледі.
— Бұл — киіз үй. Ерте кезде ата-бабаларымыз осындай үйде тұрған. Қонақ келсе, дастарқан жайып, бауырсақ ұсынған.
Ойын: «Қонақ келді» Тәрбиеші қуыршақты «қонақ» етіп әкеледі. Балалар онымен амандасады: «Сәлеметсіз бе! Төрлетіңіз!»
Шығармашылық жұмыс. «Дастарқанға бауырсақ». 
Әр бала сары ермексазды алақанымен домалақтап, бауырсақ жасайды да, ортақ дастарқанға қояды.
— Дастарқанда бауырсақ бір ме, көп пе? (көп) 
— Қандай мол дастарқан болды! Қонағымызға бауырсақ ұсынайық. 
Көркем сөз. Өтебай Тұрманжанов.
Көгінде күн нұрын төккен, Жерінде гүл жұпар сепкен. Неткен сұлу, неткен көркем! Осы менің туған өлкем! 
Өлең не туралы айтылған?
Қорытынды
— Біздің Отанымыздың аты қалай? (Қазақстан)
— Бүгін не көрдік? (ту, тау, көл, киіз үй)
— Туған жеріміз бізге ең жақын, ең ыстық. 
— Саяхатымыз аяқталды. Қыранмен бірге балабақшамызға қайтайық!
Балалар «ұшып» орындарына оралады.



Дене  тәрбиесі
Кіріспе бөлім. Бірінің артынан бірі сапқа тұру. Шеңбер бойымен жүру, аяқтың ұшымен жүру, жеңіл жүгіру. Арақашықтықты сақтап, екі жалаушадан алу.
Негізгі бөлім.
Жалаушамен жалпы дамытатын жаттығулар:
5. «Желбірейді жалау». Жалаушаларды жоғары көтеріп, оңға, солға иілу. 
6. «Әткеншек». Жалаушаларды төмен ұстап, қолды алға-артқа сермеу. 4–5 рет.
7. «Жалаушаны қой да, ал». Отырып, жалаушаларды жерге қою, тұру. Қайта отырып, алу. 4–5 рет.
8. «Жұлдызша». Секіріп, аяқтарды алшақ қою, қолдарды екі жаққа созу. Бастапқы қалыпқа оралу. Жалаушаларды себетке жинау.
Негізгі қимылдар:
· Текшелер арасымен аяқтың ұшымен иректеп жүру.
· Кішкентай допты оң және сол қолмен кезектестіріп, себетке лақтыру. 
Қимылды ойын: «Ақ қоян». Балалар қоян болып секіреді. «Қасқыр келді!» деген белгіде өз үйшіктеріне оралады.
Қорытынды. Шеңбер бойымен баяу жүру. «Үйшік» тыныс алу жаттығуы: қолды жоғары көтеріп дем алу, төмен түсіріп дем шығару. 2–3 рет. 
Балаларды мадақтау.

	Қызығушылықты ояту. «Бақыт еліне саяхат» 
Автобустың дыбысы естіледі.
— Балалар, бұл не дыбыс? (автобус)
— Бүгін автобуспен «Бақыт еліне» барамыз! Автобусқа мінетін адамдарға билет керек.
Көмекші тәрбиеші әр балаға жүрекше «билет» таратады.
— Билеттеріміз бар, енді жолға шығайық!
Балалар бірінің артынан бірі тұрып, рөл ұстағандай қимылдап, «Би-би!» деп топты айналады.
1-аялдама: «Достық» 
Жағдаят:
Орындықта ойыншық аю мұңайып отыр.
Аю: Менің туған күнім еді… Бірақ досым жоқ, шарым да жоқ.  Балалар, біз аюдың досы боламыз ба? (Иә!) Досымызбен не істейміз? (ойнаймыз, бөлісеміз)
— Аюға туған күніне шар сыйлайық!
Шығармашылық жұмыс. «Досыма шарлар». Бастырма (штамп)
Әр баланың алдында жіптер салынған парақ, түрлі түсті бояу және бөтелке қақпақтары жатады. Балалар қақпақты бояуға батырып, әр жіптің ұшына басады. Парақта түрлі түсті шарлар пайда болады.
Аю: Қандай әдемі шарлар! Рақмет, достарым! Енді менің досым көп!
2-аялдама: «Отбасы» 
Отбасы бейнеленген сурет көрсетіледі.
— Бұл кім? (анасы, әкесі, әжесі, атасы)
— Анаң саған қалай еркелетеді? («Балам», «ботам», «құлыным»)
Жағдаят:
Қоян келеді. (ойыншық)
Қоян:
— Бүгін анамның туған күні. Мен оған гүл сыйлағым келеді, бірақ гүл таппадым…
— Балалар, қоянға көмектесеміз бе? Сиқырлы гүл жасайық!
Шығармашылық жұмыс. «Анама гүл». (дәстүрден тыс сурет салу, трафаретпен губкамен бояу
Әр баланың алдында ақ парақ, гүлдің трафареті, губка және бояу жатады.
1. Трафаретті парақтың үстіне қойып, бір қолымен басып ұстайды.
2. Губканы бояуға батырып, трафареттің ішін бояйды.
3. Трафаретті абайлап көтергенде парақта әдемі гүл пайда болады!
Қараңдаршы, гүл шығып келді!
Қоян:
 Рақмет! Анашым  қатты қуанатын болады!
3-аялдама: «Қуаныш» 
Күлімдеген және мұңайған смайликтер көрсетіледі.
— Қайсысы қуанып тұр? Қайсысы мұңайып тұр?
— Қуанышты жүзімізді көрсетейікші!
Жағдаят:
Әр үстелде шуағы жоқ, мұңайған сары күн жатыр.
— Балалар, күніміз неге мұңайып тұр? Шуақтарын жоғалтып алыпты! Күнге шуақтарын қайтарайық!
Шығармашылық жұмыс. «Күннің шуағы». Қыстырғыштармен құрастыру
Үстел басындағы балалар бірігіп, сары қыстырғыштарды күннің шетіне қыстырады. Барлық шуақ қыстырылған соң тәрбиеші күнді аударады. Арғы бетінде күлімдеген күн бар екен!
— Вау! Күніміз күліп тұр! Біз көмектессек, айналамыз қуанады.
Қорытынды. «Бақыт елі» 
— Міне, «Бақыт еліне» де жеттік!
Көмекші тәрбиеші сабын көпіршіктерін ұшырады. Балалар көпіршіктерді ұстап, қуанады.
— Балалар, бақыт деген не? Бізде досымыз бар, отбасымыз бар, күніміз жарқырап тұр, туған жеріміз бейбіт. Бұл — бақыт!
— Бүгін кімге көмектестік? (аюға, қоянға, күнге)
— Не жасадық? (шар, гүл, күннің шуағы)
— Сендер бақыттысыңдар ма? (Иә!)
Балалар автобусқа мініп, балабақшаға оралады.

Музыка
Тақырыбы: «Отбасым – әнімнің арқауы»
Кіріспе бөлім. Балалар көңілді музыкамен кіріп, педагогпен әндетіп амандасады. Шеңбер бойымен жүріп, жеңіл би қимылдарын орындайды.
Қызығушылықты ояту.
– Отбасыларыңда кімдер бар?
– Сендерге кім бесік жырын айтып береді?
Бесік жыры — сәбиді тыныштандырып, ұйықтату үшін айтылатын жылы, нәзік ән.
Музыка тыңдау. «Бесік жыры» (музыкасы И. Нүсіпбаев, сөзі С. Жиенбаев). Әннің баяу, жұмсақ орындалатынын түсіндіру. Балалардан қандай әсер алғандарын сұрау.
Ән айту. «Әже тілегі» (Т. Қоңыратбай). Әнді тыңдатып, сөздерін анық, әуеніне қосылып айтуға үйрету. Таныс шумағын сүйемелдеусіз қайталату.
Сұрақ-жауап.
– Ән кім туралы?
– Анаңның анасы мен әкеңнің анасын қалай атайсың?
– Әжеңе қандай жылы сөз айтқың келеді?
Қорытынды. Ұнаған әндерін сұрау. Балаларды мадақтап, көңіл күйлеріне сәйкес смайлик таңдауды ұсыну.

	«Менің ауылым»
Қызығушылықты ояту. «Картадағы құпия»
Үстелге шиыршықталып, баумен байланған ауыл картасы алдын ала қойылады.
Тәрбиеші (картаны байқап, таңғалып):
— Ой, балалар, қараңдаршы! Біреу бізге карта қалдырып кетіпті! Кәне, ашып көрейік. Ішінде не бар екен?
Бауды шешіп, картаны балалармен бірге жаю. Картада жол, өзен, ағаштар бар, ал ғимараттардың орындары бос.  Міне, жол! Саусағымызбен жолды бойлап көрейікші. Қайда апарады екен?
Жолдың соңындағы бос орынға тоқтау.
— Қызық… Бұл жерде ештеңе жоқ! Үйлер қайда? Балабақша ше?
Картаның шетіне бекітілген шағын хатты көрсету.
— Мұнда хат та бар екен! Хатты кім жіберді екен? Мына суретке қараңдаршы! Басында құрылысшының қалпағы бар. Бұл — құрылысшы ағай. Не жазғанын оқиық.
Хат:
«Сәлем, балалар! Мен — құрылысшы ағаймын. Сендерге ауыл картасын дайындадым. Жолдары мен ағаштарын белгіледім. Ал үйлер мен балабақшаның орындарын жасырып қойдым. Менің тапсырмаларымды орындасаңдар, олардың құпиясы ашылады!»
Балалар, құрылысшы ағайға көмектесеміз бе? (Иә!)
1-тапсырма. «Үйлер қайда?»
Дидактикалық ойын: «Пішіндер себеті» Тәрбиеші себеттен пішіндерді бір-бірлеп көрсетеді, балалар атын атайды.  Бұл қандай пішін? Қандай түсті? Дөңгелек пішінді заттарды атаңдар (доп, күн, тәрелке).
Шығармашылық жұмыс. «Менің үйім». Құрастыру және жапсыру
Әр баланың алдында ақ парақ, түрлі түсті шаршы, үшбұрыш және кішкентай терезе жатады. Түстері картадағы жасырын үйлердің түстерімен бірдей.
1. Бала пішіндерді парақтың үстіне қойып, үйді құрастырады.
2. Дұрыс құрастырылғанына көз жеткізген соң, желіммен жапсырады.
Вау сәті: Тәрбиеші картадағы қақпақты ашады, астынан түрлі түсті үйлер шығады.
— Қараңдаршы, мұнда қызыл үй бар! Кімнің үйі қызыл? Көтеріңдерші!
Балалар өз үйлерін көтеріп, картадағы үймен салыстырады.
2-тапсырма. «Сиқырлы ақ парақ»
Ой қозғау.
— Мына бос орында біз күн сайын баратын жер жасырылыпты. Ол қай жер екен?
— Балабақшада кімдер жұмыс істейді? Олар не істейді?
Картадағы ақ параққа алдын ала ақ балауыз шаммен балабақшаның суреті салынған. Бірнеше бала кезекпен параққа көк акварель жағады. Бояу жағылған сайын балабақша пайда болады!
— Бұл не шығып келеді? Біздің балабақшамыз!
3-тапсырма. «Өзенге көпір» 
Еденге көк матадан «өзен» төселген.
— Алдымыздан өзен шықты. Қалай өтеміз? (көпір керек)
— Өзен суын ластауға бола ма? (жоқ)
Екі бала өзеннің екі жағына текше қойып, үстіне ұзын кірпіш орналастырады.
— Кірпіш ұзын ба, қысқа ма? (ұзын)
Балалар қатармен көпірдің үстінен абайлап жүріп өтеді. Тәрбиеші картадағы өзеннің үстіне көпірдің суретін жапсырады.
4-тапсырма. «Қай жануар қалай дыбыстайды?» 
Тәрбиеші жануардың дыбысын шығарады, балалар оның атын айтады. Тәрбиеші сол жануардың суретін картадағы қораға жапсырады.
— «Мөө» деп қай жануар дыбыстайды? (сиыр) Сиыр бізге не береді? (сүт)
Тосын сәт.
Экранға құрылысшы ағай шығады:
«Рақмет, балалар! Сендер нағыз кішкентай құрылысшысыңдар! Енді ауылымыз әдемі болды!»
Бұл біздің ауыл.
Қорытынды
— Бізге хатты кім жіберді?
— Ауылымызда не пайда болды? (үйлер, балабақша, көпір, жануарлар)
— Ауылымызды таза ұстау үшін не істейміз?
Балаларға «Кішкентай құрылысшы» жұлдызшалары таратылады. 



	Серуенге дайындық
	«Еңбекқорлық және кәсіби біліктілік» құндылығы – балаларды өзіне-өзі қызмет етуге, киімдерін ретімен және ұқыпты киюге, 
жеке заттарын жинауға, серуен кезіндегі қауіпсіздік ережелерін сақтауға баулу.

	
	Балаларға серуен алдында өз ойыншықтары мен кітаптарын орнына қоюды үйрету.
Киімдерін ұқыпты киюге баулу: бас киімді дұрыс кию, шарфын тағу.
Серуен кезінде тәртіп сақтау, асықпай жүру туралы әңгімелеу.
Киіну кезінде бір-біріне көмектесуге баулу.

	Серуенге шығар алдында әңгіме жүргізу
Жеңіл күртеше мен қалың күртені ажыратуды түсіндіру.
Киімін дұрыс іліп қоюға баулу.
Балаларды топпен бірге жүруге, тәрбиеші сөзін тыңдауға дағдыландыру.

	Серуен алдында бөлмені жинақтап, үстел үстіндегі заттарды орнына қоюға үйрету.
Аяқ киімнің бауын дұрыс байлауды бекіту.
Қатармен жүргенде тыныштық сақтауды қадағалау.

	Балаларға серуенге шыққанда денсаулықты сақтаудың маңызын түсіндіру (суықтап қалмау үшін жылы киіну).
 Киімдерін рет-ретімен киюге дағдыландыру: алдымен ішкі киім, содан кейін сырт киім.
Шалбар мен белдемшені дұрыс киюді бақылау.
Серуенге шыққанда тәртіп бұзбауды, тәрбиешіден алыс кетпеуді ескерту.

	Серуен алдында бір-біріне көмектесу: достарына жәрдемдесу.
Жейденің түймесін дұрыс қадап, күртенің ілгегін жабуды қадағалау.
Аяқ киімін дұрыс шешіп, шкафқа ұқыпты қоюды үйрету.
Серуен кезінде табиғатты бақылау және жолдастарымен мәдениетті қарым-қатынас жасауға тәрбиелеу.

	Серуен
	Картотека №16
Жәндіктерді бақылау

	Картотека №17
«Жылы жаққа қайтқан құстарды бақылау»

	Картотека №18
Күзгі жаңбырды бақылау
	Картотека №19
Балабақша ауласындағы құстарды бақылау

	Картотека №20
Балабақша ауласындағы күзгі өсімдіктердің түсін бақылау


	
	«Қамқор» жобасы, «Таза Қазақстан» бағыты – табиғатқа қамқорлық танытуға, қоршаған ортаны таза ұстауға және экологиялық мәдениетті қалыптастыруға баулу. Күз серуен картотекасынан

	Серуеннен оралу
	«Еңбекқорлық және кәсіби біліктілік» құндылығы, «Үнемді тұтыну» – киімдерін ретімен шешуге, өз заттарын жинауға, жеке бас
тазалығын сақтауға және суды үнемді пайдалануға дағдыландыру.

	
	Киімдерін шешу:
Серуеннен кейін қатармен кіріп, сыртқы аяқкиімді белгіленген жерде шешуге дағдыландыру.
Тазалық процедуралары:
Қолды жылы сумен сулап, сабынды дұрыс қолдануға үйрету.
Гигиеналық шаралар:
Жуыну кезінде кезек сақтауды түсіндіру.
Түскі асқа дайындық:
Қолды жуғаннан кейін таза қолмен бөгде заттарды ұстамауға үйрету.

	Киімдерін шешу:
Баскиімді, қолғапты және сыртқы киімді ретімен шешуге жаттықтыру.
Тазалық процедуралары:
Алақанды, қолдың сыртын және саусақтардың арасын сабындап жууға үйрету.
Гигиеналық шаралар:
Жеке сүлгіні тауып, қолды құрғатып сүртуге дағдыландыру.
Түскі асқа дайындық:
Асханаға асықпай барып, өз орнын табуға бағыт беру
	Киімдерін шешу:
Шешілген киімдердің теріс айналған жеңдерін түзетуге көмектесу.
Тазалық процедуралары:
Қолдың тазалығын қарап, қажет болған жағдайда қайта шаюға бағыт беру.
Гигиеналық шаралар:
Сабынды мөлшермен пайдалану және орнына салу қажеттігін түсіндіру.
Түскі асқа дайындық:
Ас алдында қолдың таза екенін тексеріп, майлықты дұрыс қолдануға дайындау.

	Киімдерін шешу:
Аяқкиімнің бауын немесе жапсырмасын тәрбиешінің көмегімен ағытуға жаттықтыру.
Тазалық процедуралары:
Сабынның көбігін сумен толық шаюға үйрету.
Гигиеналық шаралар:
Жуынатын бөлмеде жүгірмеу және еденге су шашпау ережесін бекіту.
Түскі асқа дайындық:
Орындыққа дұрыс отырып, ас әкелінгенше тыныш күтуге дағдыландыру.

	Киімдерін шешу:
Сыртқы киімнің сыдырмасын асықпай ағытып, киімді ұқыпты шешуге үйрету.
Тазалық процедуралары:
Серуеннен кейін қолдың кірлегенін байқап, міндетті түрде жуу қажеттігін түсіндіру.
Гигиеналық шаралар:
Судың температурасын тәрбиешінің көмегімен реттеуге үйрету.
Түскі асқа дайындық:
Үстел басына отырмас бұрын киімнің таза және жинақы болуын тексеру.


	Түскі ас
	«Үнемді тұтыну» – тағам мен суды ысырап етпеуге, асты қадірлеуге, дастарқан басындағы әдептілік пен қауіпсіздік ережелерін 
сақтауға баулу.


	
	Әңгіме:
– Тәртіпті бала ас ішіп отырғанда шуламайды, бәріне үлгі болады.
Қауіпсіздік:
– Ыдысты үстелге қатты қоймаймыз, сындырып алмау үшін.

	Әңгіме:
– Жеміс-жидек пен көкөністе дәрумендер бар. Олар бізді ауырмай, сау жүруге көмектеседі.
Қауіпсіздік:
– Жемісті асықпай, майдалап шайнаймыз.

	Әңгіме:
– Ас ішкенде өзімізге жететіндей ғана алайық. Артық алып, қалдырып қою – ысырап.
Қауіпсіздік:
– Ас ішкенде асықпай шайнаймыз, асығып жеген дұрыс емес.
	Әңгіме:
– Ыдысты дұрыс ұстасақ, тамақ төгілмейді. Ыдысқа асымызды абайлап саламыз.
Қауіпсіздік:
– Ыдысты ойыншық қылмаймыз, қолымыздан түсіріп алмау үшін дұрыс ұстаймыз.
	Әңгіме:
– Ас ішкен бала күшті, сергек болады. Ас – денсаулықтың қайнары.
Қауіпсіздік:
– Ыстық асқа үрлеп ішеміз, күйіп қалмау үшін.


	Күндізгі ұйқы
	· Балаларды тәрбиешінің көмегімен шұлық пен шалбарын шешуге баулу.
· Шешілген киімді орындықтың арқалығына ретімен іліп қоюды көрсету.
· Аяқ киімді төсектің астына қатар қоюын қадағалау.

	· Әр баланың өз төсегін тауып, жатуына бағыт беру.
· Тәрбиешінің көмегімен көрпені дұрыс жамылуды үйрету.
· Ұйқы алдында бөлмені желдетіп, таза ауамен қамтамасыз ету.

	· Балалардың киімін өз бетінше шешіп, орындыққа ретімен қою дағдысын бекіту.
· Көрпесін өзі жамылуға талпынған баланы мадақтау.
· Бөлмеде толық тыныштық орнатып, балалардың жайлы ұйықтауына жағдай жасау.

	· Ұйқы бөлмесінде тыныштық сақтауды, ақырын сөйлеуді үйрету.
· Төсекте тыныш жатып, денесін босаңсытуға дағдыландыру.
Балаларды тыныштандыру үшін бесік жырын баяу дауыспен қосу
	· Төсекке жатар алдында балалардың қолында ұсақ ойыншық, шаш қыстырғыш, кәмпит сияқты заттардың болмауын тексеру.
· Төсектің үстінде секіруге, тік тұруға болмайтынын түсіндіру.
· Төсектердің арасындағы жолда заттардың қалмауын қадағалау.


	Ұйқыдан біртіндеп ояту, сауықтыру шаралары
	    Жаттығу кешені №6
Тік ұшақ жаттығу кешені
	    Жаттығу кешені №7
Көңіллді бақша жаттығу кешені
	    Жаттығу кешені №8
Мысық пен тышқан жаттығу кешені
	    Жаттығу кешені №9
Теңіз толқыны жаттығу кешені
	 Жаттығу кешені №10
Көңілді шеберлер жаттығу кешені

	
	Салауатты өмір салты бағыты – балаларды ұйқыдан біртіндеп сергіту, қимыл белсенділігін арттыру, денсаулығын нығайту 
және өзіне-өзі қызмет ету дағдыларын жетілдіру.
Ұйқы ашар жаттығу картотекасынан

	Бесін ас
	«Үнемді тұтыну» – суды және тағамды үнемді пайдалануға, асты ұқыпты жеуге, дастарқан басындағы әдеп пен қауіпсіздік
 ережелерін сақтауға баулу.


	
	Әңгіме:
– Балалар, қолымызды жуған кезде суды көп ағызбаймыз. Қажет болса ғана ашып, жуған соң жауып қоямыз.
Қауіпсіздік:
– Еденге су төгілсе, тайып құлап қалуымыз мүмкін. Сондықтан абай боламыз.
	Әңгіме:
– Ас – еңбекпен келген ризық. Оны төкпей-шашпай жеуіміз керек.
Қауіпсіздік:
– Ас ішкенде орнымыздан тұрмаймыз, ыдысты қолымыздан түсіріп алмау үшін дұрыс ұстаймыз.

	Әңгіме:
– Тамақ ішкенде орындықта түзу, әдемі отырайық. Арқамызды тік ұстасақ, ыдыс та төгілмейді.
Қауіпсіздік:
– Қисайып отырсақ, ыстық тамақ төгіліп кетуі мүмкін.

	Әңгіме:
– Ас ішкенде қасықты оң қолымызға ұстаймыз. Сонда тамақты төкпей, әдемі жейміз.
Қауіпсіздік:
– Қасықты бұлғап ойнамаймыз, ол қасымыздағы балаға тиіп кетуі мүмкін.
	Әңгіме:
– Ас ішкенде қатты сөйлемейміз. Әдепті бала дастарқан басында тыныш отырады.
Қауіпсіздік:
– Ауызымызда ас болғанда сөйлесек, қақалып қалуымыз мүмкін.


	Балалардың дербес іс-әрекеті (қимылдық, ұлттық, сюжетті-рөлдік, үстел үсті-баспа және басқа ойындар), бейнелеу іс-әрекеті, кітап қарау және басқалары)
	«Заң және тәртіп» құндылығы, қауіпсіздік бағыты – балалардың қауіпсіз мінез-құлық дағдыларын қалыптастыру,
 қауіпті заттар мен жағдайларды ажыратуға, ережелерді сақтауға және өз әрекетіне жауапкершілікпен қарауға баулу.

	
	 Теледидар мен электр құралдары
Мақсаты: Электр құрылғыларынан туатын қауіптер туралы айту.
Әңгіме:
– Егер теледидарды күні бойы қосулы қалдырсақ, ол қызып кетуі мүмкін. Ал қызыған электр құралдары өрт шығарады. Сондықтан үлкендер оларды уақытында өшіру керек.
Сұрақтар:
– Электр құралдарын өз бетіңмен қосуға бола ма?
– Егер сым жарылып жатса не істеу керек?
– Өрт шықса кімге хабарлаймыз?



	Сіріңке мен оттық – балаларға арналмаған!
Мақсаты: Балаларды от көзімен ойнамауға үйрету.
Әңгіме: 
– Балалар, сендер білесіңдер ме, сіріңке кішкентай ғана таяқша сияқты көрінеді. Бірақ ол өте қауіпті. Неге дейсіңдер ме? Өйткені бір ғана сіріңкені жақсаң, ол үлкен өртке айналуы мүмкін.
От – бізге керек. Онымен тамақ пісіреді, шам жағады, жылытады. Бірақ оны тек үлкендер ғана қолдана алады. Ал балаларға сіріңке мен оттықпен ойнауға болмайды.
Егер сендер сіріңке тауып алсаңдар, бірден әке-шешелеріңе, әжелеріңе немесе тәрбиешіге беру керек. Өйткені ол – қауіпті зат.
Сұрақтар:
1. Сіріңке мен оттықты не үшін қолданады?
2. Балалар олармен ойнай ала ма?
3. Егер сіріңке тауып алсаң, не істеу керек?
– Сіріңке кішкентай болса да, өте қауіпті. Бір ғана ұшқын – үлкен өртке себеп болуы мүмкін.


	Үтік өрт шығару мүмкін бе?
Мақсаты: Балаларға үтікті қолдану кезіндегі қауіп туралы түсінік беру.
Әңгіме:
– Балалар, кейде аналарың киімді үтіктейді, иә? Ал үтікті өшірмей, токқа қосулы күйінде қалдырса не болады? Киім жанып кетуі мүмкін, тіпті өрт шығуы мүмкін.
Сұрақтар:
– Үтікті кімдер қолдана алады?
– Өз бетіңмен қосуға бола ма?
– Үтікті пайдаланғаннан кейін не істеу керек?
Әңгіме: «Үтікті ұмыт қалдырса не болады?»
Бір күні Айсұлтан анасымен бірге үйде отырды. Анасы киім үтіктеп болып, асығып дүкенге кетті. Бірақ үтікті сөндірмей қалдырған екен.
Айсұлтан үстел үстінде ыстық болып тұрған үтікті көріп:
– «Егер бұл үтік өшірілмесе, киім жанады, өрт шығуы мүмкін!» – деп ойлады.
Ол бірден әжесіне жүгіріп барып айтты:
– «Әже, үтік өшірілмей қалыпты!»
Әжесі дереу үтікті сөндіріп, немересіне жылы жымиып:
– «Жарайсың, балам! Сен өте дұрыс істедің. Үтікті тек үлкендер ғана қолдана алады. Ал балалардың міндеті – қауіпті көрсе, үлкенге айту», – деді.
Айсұлтан басын изеп:
– «Мен енді білемін: үтікті өзім ешқашан қоспаймын. Егер үтік қосулы тұрса, бірден үлкенге айтамын!» – деді.
Балаларға сұрақтар:
1. Үтікті қосып, қолдануға кімнің рұқсаты бар?
2. Балалар өз бетімен үтікті қоса ала ма?
3. Үтікті пайдаланғаннан кейін не істеу керек?
Айсұлтанның әрекеті дұрыс болды ма? Неге?
	Шығармашылық тапсырма (дәстүрден тыс) 
«Ауладағы қауіпсіздік картасы»
Үлкен ватманға балабақша ауласының сызбасы дайындалады.
Балалар дайын жапсырмалармен (әткеншек, сырғанақ, гүлдер, шекара сызығы) аула картасын безендіреді.
«Қауіпсіз аула» жазуын қосады.

 Қорытынды
Балалармен бірге ережелерді қайталау:
· Балабақша ауласына серуенге шығу және серуеннен оралу кезінде жаймен жүру керек.
· Бейтаныс сөмке мен пакеттерге жақындама және оларды ұстама.
· Достарыңды итерме, аяқтан шалып құлатпа, төбелеспе,
· мейірімді және сыпайы бол.
· Тәрбиешінің рұқсатынсыз өз аумағыңнан шықпа.
· Үшкір заттармен ойнама.
· Ойыншықпен жүгірме және оларды басқа балалардан тартып алма.
· Ойыншықтарды шашпа. Бұл тек тәртіп үшін ғана емес,
· қауіпсіздік үшін де қажет. Себебі біреу ойыншыққа немесе басқа затқа басып, құлап жарақат алуы мүмкін.
· Құм, топырақ, қар лақтырма.
· Ит пен мысыққа жақындама.
· Саңырауқұлақ пен жидектерге қол тигізбе және жемеңдер.
· Ағаштар мен бұталарды сындырма.
· Жәндіктерге қол сермеме, оларды ұстама және өлтірме.
· Бейтаныс адамдарға жақындама, тіпті олар шақырса да.
ҰІӘ «Достық шеңбері» ойынымен аяқтау — балалар бір-біріне «Мен сенімен ойнағанды жақсы көремін!» деп айтады.


	  Газ және электр плиталары
Мақсаты: Ас үйдегі қауіп көздерімен таныстыру.
Әңгіме:
– Анаңыз тамақ дайындағанда газ немесе электр плитасын қолданады. Егер ол дұрыс өшірілмесе – газ шығып, өрт немесе улану болуы мүмкін.
Сұрақтар:
– Ас үйде ойнауға бола ма?
– Плитаны өзіңе қосуға бола ма?
– Тамақ дайындап болған соң не істеу керек?  


Дене шынықтыру
Кіріспе бөлім. Сапқа тұру, әртүрлі бағытта жүру. Белгі бойынша шашырап жүгіру, баяу жүруге ауысып, өз орындарына тұру.
Негізгі бөлім.
Жалпы дамытатын жаттығулар (құралсыз):
1. «Қанат қағамыз». Аяқты алшақ қойып, қолды екі жаққа көтеру, төмен түсіру. 4–5 рет.
2. «Қайық». Етпеттеп жатып, қолды алға созу. Қол мен кеудені сәл көтеріп, қайта түсіру. 4–5 рет.
3. «Велосипед». Шалқадан жатып, аяқты көтеріп, кезекпен бүгіп-жазу. 4–5 рет.
4. «Көңілді секіру». Қолды белге қойып, қос аяқпен орнында секіру. 4–5 рет.
Тыныс алу жаттығуы: «Шар үрлейміз». Мұрынмен дем алып, ауызбен баяу шығару.
Негізгі қимылдар:
· Гимнастикалық орындық үстімен тепе-теңдікті сақтап жүру.
· Құм салынған қапшықты нысанаға лақтыру.
Қимылды ойын: «Мысық пен торғайлар». Торғайлар секіріп ойнайды. «Мысық!» деген белгіде ұяларына оралады.
Қорытынды. Баяу жүру, тынысты қалыпқа келтіру. Балаларды мадақтау.



	Балалармен жеке жұмыс
	Тақырыбы: «Табиғат сыйы»
Мақсаты: Баланы табиғатты сүюге, жыл мезгілдерін ажыратуға үйрету.
Шарты: Тәрбиеші суреттерді көрсетеді (күн, бұлт, жаңбыр, қар). «Бұл не? Күн шықса біз не істейміз? Жаңбыр жауса не істейміз?» деп сұрайды. Бала қимылмен көрсетеді (күнде – қолын жайып күледі, жаңбырда – қолын жоғарыдан төменге қозғайды).
	Тақырыбы: «Менің отбасым»
Мақсаты: Отбасы мүшелерін танып, мейірімділікке тәрбиелеу.
Шарты: Тәрбиеші суретпен көрсетіп: «Бұл – ана», «Бұл – әке» дейді. Баладан: «Сенің анаң бар ма? Ол сені қалай еркелетеді?» деп сұрайды. Бала қолымен жүрек жасап көрсетеді немесе «анашым» дейді.

	Тақырыбы: «Ағаштың жапырақтары»
Мақсаты: Табиғатты қорғауға, байқампаздыққа үйрету.
Шарты: Үстелге қағаздан қиылған ағаш пен түрлі түсті жапырақтар қойылады. Тәрбиеші: «Ағашқа жапырақ жапсырайық» дейді. Бала жапырақты ағашқа жапсырады, соңында «Ағаш әдемі болды» деп мақтайды.

	Тақырыбы: «Біздің балабақша»
Мақсаты: Баланың өз ортасына деген сүйіспеншілігін арттыру.
Шарты: Тәрбиеші сұрайды: «Балабақшада біз не істейміз? Кіммен ойнаймыз?» Балалар жауап береді. Кейін «Қане, бәріміз балабақшаға келе жатқандай жүрейік» деп шеру жасайды.

	Тақырыбы: «Менің ойыншығым»
Мақсаты: Ойыншықтарды бөлісуді, бір-біріне қамқор болуды үйрету.
Шарты: Балалар өз сүйікті ойыншығын көрсетеді. Тәрбиеші: «Ойыншығыңды досыңа берші» дейді. Бала ойыншығын беріп: «Ойнай ғой» деп айтады. Кейін тәрбиеші: «Досыңмен бөліскенде қандай көңіл-күйде боласың?» деп сұрайды.


	Серуенге дайындық
	«Еңбекқорлық және кәсіби біліктілік» құндылығы – балаларды өзіне-өзі қызмет етуге, киімдерін ретімен және ұқыпты киюге, 
жеке заттарын жинауға, серуен кезіндегі қауіпсіздік ережелерін сақтауға баулу.

	
	Балаларға серуен кезінде немен айналысатынын қысқаша түсіндіріп, сыртқа шығуға қызығушылығын ояту. Бастаған ойындарын аяқтап, ойыншықтарын белгіленген орындарына жинауға бағыттау. Киінетін бөлмеге асықпай өтіп, өз шкафының жанына баруға дағдыландыру.

	Терезеден ауа райын бақылап, серуенге қажетті киімдерді атауға мүмкіндік беру. Күннің жылы немесе салқын болуына қарай киінудің маңызын түсіндіру. Тәрбиешінің қолдауымен қажетті киімдерін дайындап, киінуге кірісуге бағыттау.

	Аяқ киімнің оң және сол сыңарын ажыратып, аяқтарына дұрыс кию дағдысын жетілдіру. Аяқ киімді орындыққа отырып киіп, өкше тұсын түзетуге үйрету. Жапсырма ілгегін бекітуге мүмкіндік беріп, бауы бар аяқ киімнің бауын байлауға көмектесу.

	Киім шкафындағы заттарын қарап, серуенге арналған киімдерін ажыратуға үйрету. Киімдерін еденге түсірмей алып, шкаф сөресіндегі қалған заттарын реттеуге баулу. Жеке заттарын ұқыпты пайдаланып, киінетін орнын таза ұстау дағдыларын бекіту.
	Киіну ретін еске түсіріп, әр әрекетті бірізді орындауға жаттықтыру. Алдымен киімнің алдыңғы және артқы жағын ажыратып, киімді дұрыс киюге бағыттау. Баланың дербес әрекетіне уақыт беріп, қиналған тұсында көмек көрсету.


	Серуен
	Картотека №16
Жәндіктерді бақылау

	Картотека №17
«Жылы жаққа қайтқан құстарды бақылау»

	Картотека №18
Күзгі жаңбырды бақылау
	Картотека №19
Балабақша ауласындағы құстарды бақылау

	Картотека №20
Балабақша ауласындағы күзгі өсімдіктердің түсін бақылау

	
	«Қамқор» жобасы, «Таза Қазақстан» бағыты – табиғатқа қамқорлық танытуға, қоршаған ортаны таза ұстауға және экологиялық мәдениетті қалыптастыруға баулу. Таңғы серуенді бекіту.

	Балалардың үйге қайтуы
	Ата-анамен кері байланыс – баланың күн ішіндегі іс-әрекеті, жетістігі мен қызығушылығы туралы ақпарат беру және үй жағдайында оның дағдыларын қолдауға қысқаша педагогикалық ұсыныстар ұсыну. Таңғы серуенді бекіту.

	
	Бүгін балалардың түстерді ажырату дағдысын дамыту бойынша тәрбиеші жетекшілігімен жұмыстар жүргізілді: балалар ойыншықтарды түсіне қарай топтастырып, қызыл, көк, сары, жасыл түстерді атады.
Үйде балаңызбен серуенде жүргенде көлік пен гүлдердің түсін атап көріңіз.

	Бүгін балалардың есту қабілеті мен ырғақ сезімін дамыту бойынша музыка жетекшісімен бірлесе жұмыстар жүргізілді: балалар әуенге ілесіп шапалақтады, сылдырмақпен ырғақ ұрды.
Үйде балаңызбен бірге балалар әнін тыңдап, әуенге ілесіп шапалақтаңыз.
	Бүгін балалардың эмоциялық дамуы мен көңіл күйді тану дағдысын дамыту бойынша психолог маманмен бірлесе жұмыстар жүргізілді: балалар суреттерден қуанышты және мұңайған бейнелерді тауып, көңіл күйді бет әлпетімен көрсетті.
Үйде балаңыздан бүгінгі көңіл күйі туралы сұрап, оның сезімін тыңдаңыз.

	Бүгін балалардың өзіне-өзі қызмет ету дағдысын дамыту бойынша тәрбиеші жетекшілігімен жұмыстар жүргізілді: балалар сырт киімін ретімен киюге, аяқ киімнің оң және сол сыңарын ажыратуға жаттықты.
Үйде балаңызға киімін өз бетінше киюге мүмкіндік беріп, талпынысын мадақтаңыз.
	Бүгін балалардың дене қимыл белсенділігі мен тепе-теңдік сақтау дағдысын дамыту бойынша дене шынықтыру нұсқаушысымен бірлесе жұмыстар жүргізілді: балалар тар жолмен жүріп, кедергілерден аттап өтті.
Үйде балаңызбен бірге еденге жіп созып қойып, оның бойымен жүріп көріңіз.




